SunOnline: PPM aai PNC 75,000 rufiya in joorimanaa koffi\nޕީޕީއެމްއާއި ޕީއެންސީ 75،000 ރުފިޔާ އިން ޖޫރިމަނާ ކޮށްފި\nއައިޝަތު ފަރީޙާ 31 Aug 2020, 14:50\nޕީޕީއެމް-ޕީއެންސީން ބޭއްވި ސައިކަލުބުރުގެ ތެރެއިން -- ފޮޓޯ/ ޕީޕީއެމް\nއެޗްޕީއޭއިން ކަނޑައަޅާފައިވާ ގައިޑްލައިންތަކާ ތަކުރާރުކޮށް ހިލާފުވެފައި ވާތީ އިލެކްޝަންސް ކޮމިޝަނުން ޕީޕީއެމްއާއި ޕީއެންސީ 75،000 ރުފިޔާއިން ޖޫރިމަނާ ކޮށްފިއެވެ.\nއިލެކްޝަންސް ކޮމިޝަނުން މިއަދު ބުނީ މި ދެ ޕާޓީއިން އެޗްޕީއޭގެ ގައިޑްލައިންއާ ތަކުރާރުކޮށް ހިލާފުވެފައިވާ ކަމަށެވެ.\nމި ދެ ޕާޓީ ޖޫރިމަނާކށްފައިވަނީ ސިޔާސީ ޕާޓީގެ ގާނޫނާއި އެއްވެ އުޅުމުގެ ގާނޫނާއި އާންމު ސިއްހަތު ރައްކަތެރިކުރުމުގެ ގާނޫނުގެ ދަށުން އެޗްޕީއޭއިން ކަނޑައަޅާފައިވާ ގައިޑްލައިން އާއި ހިލާފުވުމުން ކަމަށް އިލެކްޝަންސް އިން ބުންޏެވެ.\nއިދިކޮޅު ޕީޕީއެމް/ޕީއެންސީ ކޯލިޝަނުން ވަނީ މިދިޔަ ހުކުރުދުވަހު މާލޭގައި ސައިކަލު ބުރެއް ބާއްވައިފައެވެ. އެ ސައިކަލު ބުރުގައި ގިނަ އަދަދެއްގެ ބަޔަކު ބައިވެރިވިއިރު، ފުލުހުން ދަނީ އެކަން އިންތިޒާމު ކުރުމުގައި އުޅުއްވި ބޭފުޅުން ފުލުހަށް ހާޒިރުކޮށް ޖޫރިމަނާ ކުރަމުންނެވެ.\nއެގޮތުން ޕީއެންސީގެ ރައީސް އަބްދުއްރަހީމް އަބްދުﷲއާއި އެ ޕާޓީގެ ނައިބު ރައީސް އިބްރާހިމް ޝުޖާއުގެ އިތުރުން ނައިފަރު ދާއިރާގެ މެންބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ފުލުހަށް ހާޒިރުކޮށް، އެއިން ކޮންމެ ބޭފުޅަކު 1،000 ރުފިޔާ އިން ޖޫރިމަނާކޮށްފައި ވެއެވެ.\nއެބޭފުޅުން ޖޫރިމަނާކޮށްފައިވަނީ ފަސް މީހުންނަށް ވުރެން ގިނައިން އެއްކޮށް ހުރުމުންނެވެ. އެޗްޕީއޭގެ ގައިޑްލައިން ބުނާގޮތުން ފަސް މީހުންނަށްވުރެ ގިނަ މީހުން އެކީ އެއްފަހަރާ ބޭރަށް ނިކުމެ އެއްވެ އުޅުމަކީ މަނާ ކަމެކެވެ.\nމީގެ އިތުރުން އެ މުޒާހަރާގައި ބައިވެރިވި ޕީޕީއެމް/ޕީއެންސީ ކޯލިޝަނުގެ ސްޕެޝަލް އެޑްވައިޒަރު، ކުރީގެ ރައީސް މުހައްމަދު ވަހީދު ހަސަންވެސް ވަނީ ފުލުހަށް ހާޒިރުކޮށްފައެވެ. ފުލުހަށް ހާޒިރުކުރެއްވުމުން ރައީސް ވަހީދު ހަނު ހުންނެވީއެވެ. އަދި އެ މައްސަލަ އިތުރަށް ކުރިއަށް ގެންދާނީ ވަކީލެއް ހަމަޖެއްސެވުމަށްފަހުގައި ކަމަށް އެމަނިކުފާނު ވިދާޅުވި އެވެ.


105 ގައިދީއެއްގެ އަދަބު ރައީސް ލުއިކޮށްދެއްވައިފި – Dhen.mv\n105 ގައިދީއެއްގެ އަދަބު ރައީސް ލުއިކޮށްދެއްވައިފި\nދެން އެމްވީ April 18, 2020 - 8:34 pm\nޖަލުގައި ހުކުމް ތަންފީޒު ކުރަމުންދާ 105 ގައިދީ އަކަށް ރައީސް އިބްރާހިމް މުހައްމަދު ސޯލިހު އަދަބު ލުއިކޮށްދެއްވައިފި އެވެ.\nހޯމް މިނިސްޓްރީން ބުނީ މިއީ ކޮވިޑް-19 ގެ ބިރު ރާއްޖެ އަށް އިންތިހާ އަށް ކުރިމަތިވެފައިވާ މި ދަނޑިވަޅުގައި ޖަލުތަކުގައި ބަންދުކޮށްފައި ތިބި ގައިދީންނާއި ބަންދުމީހުންނާއި ރާއްޖޭގެ ޖަލުތައް ބެލެހެއްޓުމާއި ގައިދީންނާއި ބަންދުމީހުންނާ ގުޅުންހުރި ކަންކަމުގައި މަސައްކަތްކުރާ އެންމެހާ މުވައްޒަފުންގެ ސިއްހީ ރައްކާތެރިކަމަށްޓަކައި އަޅަމުންދާ ފިޔަވަޅުތަކުގެ ތެރެއިން ކުރެއްވި ކަމެއް ކަމަށެވެ.\nއެގޮތުން އަދަބު ލުއިކޮށްދިނުމުގައި ބަލާފައިވަނީ ކަރެކްޝަންސް އިން ހިންގާ ޕްރޮގްރާމްތަކުގައި ބައިވެރިވެ އެ ޕްރޮގްރާމްތަކުން ނެރެފައިވާ ނަތީޖާއަށާއި، ސިއްހީ ކުއްލި ނުރައްކަލުގެ މި ހާލަތުގައި، އަދަބު ލުއިކޮށްދެވުނު މީހުން ދިރިއުޅެން ހުރި ތަންތަނުގެ ހާލަތަށާއި، އެމީހުންގެ ފަރާތުން މުޖުތަމައު އަށް ނުރައްކާ އޮތް މިންވަރަށާއި، އަދި އެ ފަރާތްތަކުން ކޮށްފައިވާ ކުށުގެ ބާވަތަށާއި ވަށައިގެންވާ އެހެން ކަންކަމަށް ކަމަށް މިނިސްޓްރީން ބުނެއެވެ.\nގައިދީންނާއި ބަންދު މީހުން ހިމެނޭހެން، ޖަލުތަކާ ގުޅުންހުރި އެންމެހާ ފަރާތްތަކުގެ ސިއްހީ ރައްކާތެރިކަން ކަށަވަރުކުރުމަށްޓަކައި ޖަލުތަކުގެ އާބާދީ މަދުކޮށް ތޮއްޖެހުން ކުޑަކުރުމަކީ ކޮންމެހެން މުހިއްމު ކަމެއް ކަމަށް ކަމާ ގުޅުންހުރި ފަންނީ މާހިރުން ލަފާދެމުން އަންނަކަން ވެސް މިނިސްޓްރީން ފާހަގަކޮށްފައިވެއެވެ.\nމީގެއިތުރުން މިނިސްޓްރީން ވަނީ މި ދަނޑިވަޅުގައި ކަމާ ގުޅުންހުރި ރަސްމީ އިދާރާތަކުގެ އިރުޝާދަށް ބޯލެނބުމަށާއި އެންމެންގެ ސަލާމަށްޓަކާ އަޅަމުންދާ ފިޔަވަޅުތަކަށް ބޯލެނބުމަށް ވެސް އިލްތިމާސްކޮށްފައެވެ.


Shaheeb vaki kuraa mahsala alun committee ah – Iru\nޝަހީބު ވަކި ކުރާ މައްސަލަ އަލުން ކޮމިޓީއަށް\nމޯލްޑިވްސް ބްރޯޑްކާސްޓިން ކޮމިޝަން (ބްރޯޑްކޮމް) ގެ މެންބަރު ކަމުން އެ ކޮމިޝަންގެ ރައީސް މުހައްމަދު ޝަހީބާއި ނައިބު ރައީސް ފާތިމަތު ޒޭނާ ވަކި ކުރުމުގެ މިނިވަން މުއައްސަސާތަކާ ބެހޭ ކޮމިޓީއަށް ފޮނުވައިފި އެވެ.\nގާނޫނީ ޒިންމާ އަދާ ކުރަން އިހުމާލުވި ކަމަށް ބުނެ ޝަހީބާއި ޒޭނާ ވަކި ކުރުމުގެ މައްސަލަ އެންމެ ފުރަތަމަ ބެލީ ވެސް މިނިވަން މުއައްސަސާތަކާ ބެހޭ ކޮމިޓީ އިންނެވެ. އެއީ މިދިޔަ ޖޫން މަހު 19 ވަނަ ދުވަހުގަ އެވެ. އެއަށް ފަހު އެ މަހު 25 ގައި ސަބް ކޮމިޓީއެއް ހަދައި އެ މައްސަލަ އިތުރަށް ބެލުމަށް ފަހު އެ ދެ މެންބަރުން ވަކި ކުރަން މަޖިލީހުގެ ތަޅުމަށް ފޮނުވި އެވެ. ނަމަވެސް ކޮމިޓީން ނަން ފޮނުވައިގެން މީހުން ވަކި ކުރުމާބެހޭ ހާއްސަ އިޖުރާއަތްތަކެއް މަޖިލީހުގެ ގަވައިދުގައި ލިޔެފައި ނެތެވެ.\nއެހެންކަމުން މަޖިލީހުގެ ރައީސް މުހައްމަދު ނަޝީދު މިއަދު ނިންމެވީ އަލަށް އަމަލު ކުރަން ފެށި ގަވައިދުގެ ދަށުން އެ މައްސަލަ އަލުން ކޮމިޓީއަށް ފޮނުވުމަށެވެ. އަދި މިނިވަން މުއައްސަސާތަކާ ބެހޭ ކޮމިޓީ އިން އަނބުރާ ތަޅުމަށް ފޮނުވުމުން އެ މައްސަލަ އެޖެންޑާކޮށް ގޮތެއް ނިންމުމަށް ވޯޓަށް އަހާނެ ކަމަށް ނަޝީދު ވިދާޅުވި އެވެ.\n“އަޅުގަނޑަށް އެނގޭ މިނިވަން މުއައްސަސާތަކުގެ ކޮމިޓީއިން މިހާރު ވެސް ވަނީ އެ މައްސަލަ ބަލައި ނިންމާފައި. އެހެންވީމަ ކޮމިޓީއަށް ލިބުނުހާ އަވަހަކަށް ތަޅުމަށް ފޮނުވާ ދެއްވާ،” ރައީސް ނަޝީދު ވިދާޅުވި އެވެ.\nކޯވިޑް ދިފާޢު : 7900 އަށްވުރެ ގިނަ މީހުން ވެކްސިންގެ2ޑޯޒް ފުރިހަމަކޮށްފި\nމަގާމުން މީހުން ވަކި ކުރުމަށް މަޖިލީހުގައި އާންމުކޮށް އަމަލު ކުރާ އުސޫލަކީ އެ މިހެއްގެ ނަން ތަޅުމުގައި އިއްވުމަށް ފަހު އެ މައްސަލަ ކޮމިޓީއަށް ފޮނުވައި، އެ ކޮމިޓީ އިން ދިރާސާ ކުރުމަށް ފަހު އަނބުރާ ތަޅުމަށް ފޮނުވުމެވެ.\nއަދި ތަޅުމުގައި ބަހުސްކޮށް އެ މީހަކު ވަކި ކުރަން ފެނޭތޯ ނުވަތަ ނޫންތޯ ނިންމަ އެވެ.


Snapchat ah vuren Instastory beynunkuraa meehun gina\nސްނެޕްޗެޓަށްވުރެ އިންސްޓަސްޓޯރީ ކުރީގައި\nސޯޝަލް މީޑިއާގައި މިހާރު އެންމެ ވާދަވެރި ދެ ނެޓްވޯކްއަކީ ސްނެޕްޗެޓާއި އިންސްޓަގުރާމް --\nސްނެޕްޗެޓަށް ގޮންޖަހާލުމަށްފަހު އިންސްޓަގްރާމުން މީގެ ދެ އަހަރެއްހާ ދުވަސް ކުރިން ތައާރަފުކުރި އިންސްޓަސްޓޯރީއަށް އޮންނަ ތަރުހީބު ދުވަހެއް ދުވަހަކަށް އަންނަނީ އިތުރުވަމުންނެވެ.\nމަޝްހޫރު ސޯޝަލް މީޑިއާ ނެޓްވޯކް ފޭސްބުކުން ހިންގަމުން އަންނަ އިންސްޓަގުރާމްގެ ސްޓޯރީ ކޮންމެ ދުވަހަކު ބޭނުންކުރާ މީހުންގެ އަދަދު މިހާރު އުޅެނީ 400 މިލިއަނަށްވުރެ މަތީގަ އެވެ. މީގެ އަހަރެއް ކުރިން މި ފީޗާ ކޮންމެ ދުވަހަކު ބޭނުންކުރި މީހުންގެ އަދަދު އުޅުނީ 250 މިލިއަނަށްވުރެ މަތީގަ އެވެ.\nމިއާއެކު ސްނެޕްޗެޓަށްވުރެ އިންސްޓަސްޓޯރީ ބޭނުންކުރާ މީހުންގެ އަދަދު ދެ ގުނައަށް މި ވަނީ އިތުރުވެފަ އެވެ. ސްނެޕްޗެޓްގެ އެންމެފަހުގެ ކުއާޓާ ރިޕޯޓުން ހާމަވިގޮތުގައި ސްނެޕްޗެޓް ބޭނުންކުރާ މީހުންގެ ތެރެއިން އެ ނެޓްވޯކުގައި އެކްޓީވް މީހުންގެ އަދަދަކީ 191 މިލިއަން މީހުންނެވެ.\nއިންސްޓަގުރާމުން ސްނެޕްޗެޓާއި އެއްގޮތް މި ފީޗާ 2016 ވަނަ ފުރަތަމަ ތައާރަފުކުރިއިރު، މިއީ އިންސްޓަގުރާމުން ސްނެޕްޗެޓް ކޮޕީކޮށްގެން ކުރި ކަމެއް ކަމަށް ބުނެ ގިނަ ފާޑުކިޔުންތަކެއް އަމާޒުވި އެވެ. ސްނެޕްޗެޓާއި އެއްގޮތަށް އިންސްޓަސްޓޯރީއަށްވެސް ލާ ފޮޓޯއާއި ވީޑިއޯތައް 24 ގަޑިއިރުވީމަ އަމިއްލަ ފޮހެވެ އެވެ.\nސްނެޕްޗެޓެކޭ އެއްގޮތަށް އިންސްޓަސްޓޯރީގައިވެސް ފިލްޓާސް ބޭނުންކޮށްގެން ސެލްފީއާއި ފޮޓޯ ނެގޭނެ ގޮތް ހެދުން ވެގެންދިޔައީ އިންސްޓަސްޓޯރީއަށް އޮތް ތަރުހީބު އިތުރަށް ބޮޑުވެގެންދިޔަ ކަމަކަށެވެ. އިންސްޓަސްޓޯރީ ވަނީ އެންމެ އަށް މަސް ތެރޭގައި ސްނެޕްޗެޓް ފަހަތަށް ޖައްސާލާފަ އެވެ.\nއެންމެފަހުން އިންސްޓަސްޓޯރީއަށް ގެނައި އާ ފިޗާތަކުގެ ތެރޭގައި ގިފްސް އާއި މެންޝަން ފްރެންޑްސް ހިމެނެ އެވެ. މި ފީޗާތައް އިންސްޓަސްޓޯރީން ތައާރަފުކުރިތާ މާ ގިނަ ދުވަސްތަކެއް ނުވެ ސްނެޕްޗެޓުންވެސް ވަނީ މި ފީޗާ ތައާރަފުކޮށްފަ އެވެ.


Nukulhedhuntherikan hunna kudhinah hiley thauleem libey islaaheh majileehah fonuvaifi | Mihaaru\nނުކުޅެދުންތެރިކަން ހުންނަ ކުދިންނަށް އަމާޒުކޮށްގެން މީގެ ކުރިން ބޭއްވި ކުޅިވަރު ހަރަކާތެއްގައި ހާއްސަ އެހީއަށް ބޭނުންވާ ކުދިން ބައިވެރިވަނީ. އެކުދިންނަށް ސަރުކާރު ހަރަދުގައި ކިޔެވޭނެ ގޮތް ހެދުމަށް މެމްބަރު ފައިސަލް ވަނީ އިސްލާހު ހުށަހަޅުއްވާފައި.\nނުކުޅެދުންތެރިކަން ހުންނަ ކުދިންނަށް ހިލޭ ތައުލީމް ލިބޭ އިސްލާހެއް މަޖިލީހަށް ފޮނުވައިފި\n20 ޖޫން 2016 - 17:213comments\nނުކުޅެދުންތެރިކަން ހުންނަ ކުދިންނަށް ސަރުކާރުގެ ހަރަދުގައި ތައުލީމާއި ތަމުރީން ލިބޭ ގޮތަށް، އެ މީހުންގެ ހައްގުތައް ރައްކާތެރިކުރުމާއި މާލީ އެހީތެރިކަން ފޯރުކޮށްދިނުމުގެ ގާނޫނަށް އިސްލާހު ގެނައުމަށް ރައްޔިތުންގެ މަޖިލީހަށް މިއަދު ފޮނުވައިފި އެވެ.\nކާށިދޫ ދާއިރާގެ މެންބަރު ފައިސަލް ނަސީމް ހުށަހެޅުއްވި އިސްލާހުގައި ވަނީ ނުކުޅެދުންތެރިކަން ހުންނަ ކުދިންނަށް ހާއްސަކޮށްގެން ތައުލީމާއި ތަމްރީނު ދިނުމަށް ގާއިމުކޮށްފައިވާ ތަންތަނުގެ ތެރެއިން، އެ ކުއްޖަކު ބޭނުންވާ ކޮންމެވެސް އެއް ތަނަކުން ސަރުކާރުގެ ހަރަދުގައި ތައުލީމާއި ތަމްރީނު ލިބޭނެ ގޮތެއް ހަމަޖައްސަން ވާނެ ކަމަށެވެ.\nމި ގާނޫނަށް އިސްލާހީ ހުށަހެޅީ، ޖިސްމާނީ ގޮތުންނާއި ނަފުސާނީ ގޮތުން ދިމާވެފައިވާ ނުކުޅެދުމެއްގެ ސަބަބުން ދިރިއުޅުމުގެ ބޭނުންތައް އަމިއްލައަށް ފުއްދުމުގެ ގާބިލުކަން ނެތް މީހުންނަށް، އެހީތެރިކަން ފޯރުކޮށްދިނުމުގެ ބޭނުމުގައި ކަމަށް ފައިސަލް ވިދާޅުވި އެވެ.\nކާށިދޫ ދާއިރާގެ މެމްބަރު ފައިސަލް ނަސީމް މަޖިލީހުގެ ޖަލްސާއެއްގައި ވާހަކަ ދައްކަވަނީ. ނުކުޅެދުންތެރިކަން ހުންނަ ކުދިންނަށް ހިލޭ ތައުލީމް ލިބޭ ގޮތަށް ގާނޫނަށް ވަނީ އިސްލާހު ހުށަހަޅާފައި. - ފޮޓޯ: މަޖިލިސް\nމި އިސްލާހު ފާސްވެއްޖެނަމަ، ހާއްސަ އެހީއަށް ބޭނުންވާ މީހުންނަށާއި، އެ ފަދަ އާއިލާތަކަށް މިހާރު ދިމާވެފައިވާ މާލީ ގޮންޖެހުންތަކުން ސަލާމަތްވެ، ތައުލީމާއި ތަމްރީނު ހޯދުމަށް ފަހި ފުރުސަތުތަކެއް ތަނަވަސްވެގެން ދާނެ ކަމަށް ވެސް ފައިސަލް ވިދާޅުވި އެވެ.\nއޭނާ ވިދާޅުވި ގޮތުގައި މި އިސްލާހަކީ އަތޮޅުތެރޭގެ ރަށްރަށުގައި ތިބި ހާއްސަ އެހީއަށް ބޭނުންވާ ކުދިންނަށް ލިބޭނެ ބޮޑު ލުޔެކެވެ. ބައެއް މީހުންނަށް ފައިސާ ނެތިގެން ކިޔަވަން ނުދެވިފައި ތިބި ކަމަށް އޭނާ ވިދާޅުވި އެވެ. އެހެންކަމުން މި އިސްލާހަކީ ހާއްސަ އެހީއަށް ބޭނުންވާ ކުދިން ކިޔަވާނެ މަރުކަޒުތައް ގާއިމުކުރުމަށް ހުޅުވޭނެ ދޮރެއް ކަމަށް ވެސް އޭނާ ވިދާޅުވި އެވެ.\n"ބައެއް އާއިލާތަކަށް ސްކޫލް ފީ ދައްކަން ބޮޑު ބުރައަކަށް ވެފައި އޮންނަނީ، ދައުލަތުގެ ބަޖެޓުން ނުކުޅެދުންތެރިކަން ހުންނަ މީހުންނަށް 2000ރ. ލިބުނަސް އެއީ ނިސްބަތުން ކުޑަ އަދަދެއް، އެކަހަލަ ކުދިންނަށް ހަރަދު ކުރަން އެކަށީގެންވާ އަދަދެއް ނޫން އެއީ،" ފައިސަލް ވިދާޅުވި އެވެ.\nފައިސަލް ވަނީ 2015 ވަނަ އަހަރަށް ލަފާ ކުރާ ބަޖެޓުގައި، ރާއްޖޭގައި ހިންގާ އެންޖީއޯތަކުގެ ތެރެއިން ނުކުޅެދުންތެރިކަން ހުންނަ ފަރާތްތަކާއި ހާއްސަ އެހީއަށް ބޭނުންވާ މީހުންނަށް ތަމްރީނާއި ތައުލީމު ދިނުމުގެ މަސައްކަތްކުރާ ޖަމްއިއްޔާތަކަށް އެހީތެރިވުމުގެ ގޮތުން އެ އަހަރުގެ ދައުލަތުގެ ކޮންޓިންޖެންސީ ބަޖެޓުގެ ތެރެއިން ފަސް މިލިޔަން ރުފިޔާ ހަމަޖެއްސުމަށް ވެސް ހުށަހަޅުއްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ނުކުޅެދުންތެރިކަން ހުންނަ މީހުން ނައިބު ރައީސް ފައިސަލް ނަސީމް\nނުކުޅެދުންތެރިންނަށް ހިލޭ ތައުލީމްދޭ އިސްލާހު ބޭރުކޮށްފި\nނުކުޅެދޭ މީހުންނަށް ކަރަންޓާއި ފެނުގެ ސަބްސިޑީއެއް\n"ނުކުޅެދޭ ފަރާތްތަކަށް ދޭ ފަރުވާތައް އިތުރު ކުރާނަން"


“އައުޓް އޮފް ޑޭޓް” ވިޔަސް ކުށެއް ވާނީ ކުށަކަށެވެ. – Dhen.mv\n"އައުޓް އޮފް ޑޭޓް" ވިޔަސް ކުށެއް ވާނީ ކުށަކަށެވެ.\nJuly 3, 2020 - 12:35 am\nމިއީ ބައެއް ފަރާތްތަކަށް އަޑުއަހަން ފަސޭހަ ވާހަކަ އަކަށް ނުވެދާނެއެވެ. އަދި ބައެއް ފަރާތްތަކަށް ގަބޫލު ކުރަން ދަތި ވާހަކަ އަކަށް ވެސް ވެދާނެއެވެ. ނުވަތަ ގަބޫލު ކުރަން ބޭނުންނުވާ ވާހަކަ އަކަށް ވެދާނެއެވެ. ނަމަވެސް ހަގީގަތް ވާނީ ހަގީގަތަށެވެ. އަމިއްލަ ލޯ ކުރިމަތީގައި ފެންނަން ހުންނަ ކަންކަމަށް ވެސް އިންކާރު ކުރެވިދާނެއެވެ. ނަމަވެސް ސިއްރު ކުރެވޭނީ ވެސް ވަކި ވަރަކަށެވެ. އަޅުގަނޑުގެ ހިތަށް އަރައެވެ. ހުރިހާ ކަމެއް ދެނެވޮޑިގެންވާ ފަރާތެއް ވާކަންވެސް ބައެއް ފަރާތްތަކަށް ނޭނގެނީ ބާވައެވެ.\nދަންނަވަންތޯއެވެ. މީހަކު ކިތައްމެ ކުރިން ކޮށްފައިވާ ކުށެއް ނަމަވެސް އެ ކުށް ވާނީ ކުށަކަށެވެ. އޭގެ ފަހުން ވިހި އަހަރު ކީއްކުރަންތޯއެވެ؟ 50 އަހަރު ވިޔަސް އެ ކުށް ވާނީ ކުށަކަށެވެ. އަދި އެ ކުށަށް ލިބެން ޖެހޭ ހައްގު އަދަބު އެމީހަކަށް ލިބެން ޖެހޭނެއެވެ. ތެދެކެވެ. ބައެއް ކަންތައްތަކަކީ އެ ކަމެއްގެ އަސަރު އެތައް ދުވަހަކަށް ކުރާ ކަންކަމެވެ. މީހަކަށް ދެވޭ އަނިޔާއެއްގެ ސަބަބުން އެ އަނިޔާ ލިބޭ މީހެއް އެތައް އަހަރު ތަކެއް އެ އަނިޔާގައި ކެތް ނުވެގެން ހޭދަ ކުރަން ޖެހިދާނެއެވެ.\nއާއެކެވެ. އެކުށުގެ ވޭނުގައި އެތައް ދުވަހަކު އުޅެން ޖެހެނީ ކުށް ކުރި މީހާ އެއް ނޫނެވެ. އެ ވޭނުގައި އުޅެން ޖެހެނީ އެ ހާދިސާގައި އަނިޔާ ލިބޭ ފަރާތެވެ. ކުށް ކުރި ފަރާތް މިނިވަން ކަމާއެކު ހަމަޖެހިގެން ދުވަސްތައް ހޭދަކުރަމުން ދިޔަ ނަމަވެސް އަނިޔާ ލިބުނު ފަރާތަށް އެކަން އެހެނެއް ނުވާނެއެވެ. އެ އަނިޔާގެ ބޭރުފުށުން ފެންނަން ނެތް ނަމަވެސް ނަފްސާނީ ގޮތުން އެމީހަކަށް އަސަރު ކޮށްފައި ވެދާނެއެވެ. އަޅުގަނޑަށް ޔަގީނެވެ. ތިމާގެ ދަރި ނުވަތަ ތިމާގެ އާއިލާ މީހަކަށް ބަޔަކު އަނިޔާ ކޮށްފިނަމަ ތިމާގެ ހިތުގައި ވެސް އެބަޔަކާ މެދު ނަފްރަތު އުފެދޭނެކަން ކަށަވަރެވެ. ތިމާގެ އާއިލާގެ މީހަކަށް އަނިޔާ ލިބިއްޖެ ނަމަ ހަމަ އިންސާފު ކޮބާހޭ ކިޔާ މަގުމައްޗަށް ކޮންމެ މީހަކުވެސް ނުފެންނާނެއެވެ.\nއަޅުގަނޑުގެ ހިތުގައި ސުވާލުތަކެއް އެބަ ހުއްޓެވެ. ތިމާގެ އާއިލާގެ މީހަކު ނުވަތަ ތިމާގެ ދަރިއަކު ކުށެއް ކުރުމުން އެ ކުށް ކުށަކަށް ނުވަނީ ތޯއެވެ؟ އެ ކުށަކަށް ހައްގު އަދަބު ލިބެން ނުޖެހެނީ ތޯއެވެ؟ ނޫނެކެވެ. ކޮންމެ މީހަކު ކުރި ނަމަވެސް ކުށެއް ވާނީ ކުށަކަށެވެ. އެއީ ކިތައްމެ މަތީ މަގާމެއްގައި ހުރި މީހެއް ކަމުގައި ވިޔަސް މެއެވެ. ނަމަވެސް މުސްކުޅިން ބުނެ އުޅެނީ ތެދެކެވެ. ތިމާގެ ދަރި ތިމާއަށް ދޮންފުތު ވާނެއެވެ. ރުހުމުގެ ލޮލަކަށް އައިބެއް ވެސް ހަމަ ނުފެންނާނެއެވެ. ނަމަވެސް ތިމާގެ ދަރި ކުރި ކަމުގައި ވިޔަސް މައިންބަފައިން ކުރި ކަމުގައި ވިޔަސް ފިރިމީހާ ކުރި ކަމުގައި ވިޔަސް ކުށެއް ވާނީ ހަމަ ކުށަކަށެވެ. އަދި އެ މީހަކަށް ހައްގު އަދަބު ލިބެން ޖެހޭނެ ކަން ގަބޫލު ކުރަން ޖެހެއެވެ.\nނިކަން ވިސްނާލަބަލާށެވެ. މި ދުނިޔެ އަކީ ވަގުތީ ދުނިޔެ އެކެވެ. މި ދުނިޔެ އަކީ ފާނާކުރުވަނިވި ދުނިޔެއެކެވެ. އަޅުގަނޑުމެން އެންމެންނަކީ ވެސް މި ކެހިވެރި ދުނިޔެ ދޫކޮށް ދާން ޖެހޭނެ ބައެކެވެ. މިއަދު ތިމާގެ އާއިލާ މީހަކު ކުށެއް ކުރުމުން ހައްގު އަދަބު ނުލިބި މިނިވަންވާން ތިޔަ އެދެނީ މާދަމާ އަށް ކުޑަ ކޮށް ވެސް ވިސްނާ ނުލާ ހެއްޔެވެ؟ މާދަމާ ތިމާގެ ވެރި ރައްބުގެ ހަޒްރަތުގައި ޖަވާބުދާރީ ވާން ޖެހޭ ދުވަހެއް ވާކަން ހަމަ ނޭނގެނީ ތޯއެވެ؟ މި ދުނިޔެ އަކީ ވަގުތީ ތަނެއް ކަމާއި ދާއިމަށް ދެމިގެންވާ ހަޔާތެއް ވާކަން ހަމަ ނޭނގެނީ ތޯއެވެ؟\nމާތްވެގެންވާ އިސްލާމް ދީނުގައި ކުށް ކުރާ މީހުންނަށް ދޭން ޖެހޭ އަދަބު ވަނީ ވަރަށް ސާފުކޮށް އަންގަވައި ދެއްވާފައެވެ. ހައްދު ކަނޑައެޅިފައިވާ ކުށެއް ކޮށްފައި ތައުބާ ވުމަށް އެ ހައްދު ފުރިހަމަ ކުރަން ޖެހެއެވެ. ނަމަވެސް މިއަދު މީގެ އެތައް ދުވަހެއް ކުރިން ހިނގާފައިވާ ކަމެއްގެ ވާހަކަ ދެއްކުމުން ހަޖަމު ނުވަނީ ކޮން ސަބަބަކާ ހުރެ ތޯއެވެ؟ ކުރިން ކުރި ކުށަކީ ވަކި ދުވަހެއް ވުމުން ހެޔޮ ކަމަކަށް ބަދަލު ވަނީ ތޯއެވެ؟ ނުވަތަ އެ ކުށެއް ގިނަ ދުވަސް ތަކެއް ވުމުން ކުށަކަށް ނުވަނީ ތޯއެވެ؟


ގުރުއާން މުބާރާތުން ވަނަހޯދި އަޝްރަގަށް ސްކޮލަޝިޕެއް\nރާއްޖޭގައި ބޭއްވި ބައިނަލްއަގުވާމީ ފުރަތަމަ ގުރުއާން މުބާރާތުން ތިން ވަނަ ހޯދި އަޝްރަގް ނާޒިރަށް، އިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އިން އިއްޔެ ސްކޮލަޝިޕެއް ދީފި އެވެ.\nރާއްޖޭގެ މަޝްހޫރު ދީނީ އިލްމުވެރިޔާ ޑރ. އަބްދުލް މަޖީދު އަބްދުލްބާރީ އަވަހާރަވުމަކީ ގައުމަށް ކުރިމަތިވި ފޫނުބެއްދޭވަރުގެ ބޮޑު ގެއްލުމެއް ކަމަށް މަޖީދުގެ ބައެއް އަރިސް ބޭފުޅުން މިއަދު ވިދާޅުވެއްޖެ އެވެ.\nއައިޔޫއެމް-މަދީނާ ޔުނިވަސިޓީ ގުޅިގެން މަސައްކަތް ކުރަނީ\nތައުލީމާ ބެހޭ ކަންކަމުގައި ގުޅިގެން މަސައްކަތް ކުރުމުގެ އެއްބަސްވުމެއްގައި، ރާއްޖޭގެ އިސްލާމިކް ޔުނިވަސިޓީ (އައިޔޫއެމް) އާއި މަދީނާގެ އިސްލާމިކް ޔުނިވަސިޓީން އެއްބަސްވުމެއްގައި މިއަދު ސޮއިކޮށްފި އެވެ.\nމަދީނާ ޔުނިވާސިޓީގެ ރައީސް ރާއްޖެ ވަޑައިގެންފި\nމަދީނާގެ އިސްލާމިކް ޔުނިވާސިޓީގެ ރައީސް ޑރ. ހާތިމް އަލް މަރްޒުކީ މިއަދު ރާއްޖެ ވަޑައިގެންފި އެވެ.\n18 އަހަރުން މައްޗަށް މުބާރާތް ހާއްސަކޮށްގެން ނުވާނެ\nގައުމީ ގުރުއާން މުބާރާތް އުމުރުން 18 އަހަރުން މަތީގެ މީހުންނަށް ޚާއްސަ ކުރުމަކީ ހަމަޖެހޭ އުސޫލެއް ކަމަށް ގަބޫލު ނުކުރެއްވޭ ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު މިއަދު ވިދާޅުވެއްޖެ އެވެ.\nމާލި ނިޒާމެއް ނެތި ޔުނިވަސިޓީ ތަރައްގީއެއް ނުވާނެ\nއަމިއްލަ މާލީ ނިޒާމެއް ނެތި ޔުނިވަސިޓީ ތަރައްގީއެއް ނުކުރެވޭނެ ކަމަށް އިސްލާމިކް ޔުނިވަސިޓީ އޮފް މޯލްޑިވްސް (އައިޔޫއެމް)ގެ ޗާންސެލަރު ޑރ. މުހައްމަދު ޝަހީމް އަލީ ސައީދު ރޭ...\nކޮރަޕްޝަން ހުއްޓުވޭނެ ގޮތް ހޯދަންޖެހޭ: އާދަމް ޝަރީފް\nކޮރަޕްޝަން މަދުކުރެވޭނެ ގޮތްތަކާ މެދު ވިސްނައި ފިކުރު ކުރަންޖެހޭކަމަށް ޑިފެންސް މިނިސްޓަރު އާދަމް ޝަރީފް އުމަރު މިރޭ ވިދާޅުވެއްޖެ އެވެ.\nޑރ. ޒަކަރިއްޔާގެ ދެ ފޮތެއް އައިޔޫއެމް އިން ނެރެފި\nޑރ. އިބްރާހިމް ޒަކަރިއްޔާ މޫސާ ލިޔުއްވި ދެ ފޮތެއް، އިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އިން މިއަދު ނެރެފި އެވެ.\nMarch 07, 2018 8\nއިސްލާމިކް ޔުނިވާސިޓީގެ ވަގުފް ބިނާގެ ބިންގާ އަޅައިފި\nއިސްލާމީ ޔުނިވަސިޓީން ހުޅުމާލޭގައި އިމާރާތް ކުރާ ވަގުފް ބިނާގެ ބިންގާ މިއަދު އަޅައިފި އެވެ.\nމާފަށް އެދުނީ ރޭޕް ކަމަށް ގަބޫލުކުރާތީއެއް ނޫން:އިޔާޒް\nއޭނާ ދެއްވި ޖަވާބެއްގެ މާނަ ނުބައިކޮށް ނެގި މީހުންގެ ފަރާތުން މައާފަށް އެދިވަޑައިގަތީ، ދެމަފިރިންގެ ދޭތެރޭގައި ހިންގާ ކަންތައްތަކަކީ "ރޭޕަށް" ވާނެ ކަމަށް ބުނެ ދައުވާ ކުރާ ފަރާތްތަކަށް ތާއީދު ކުރެއްވުމުގެ ގޮތުން ނޫން ކަމަށް ޝައިޚް ޑރ. މުހައްމަދު އިޔާޒް އަބްދުއްލަތީފް މިއަދު ވިދާޅުވެއްޖެ އެވެ.\nއިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް)ގެ ކޯސްތަކަށް، ރިކޯޑު އަދަދަކަށް ދަރިވަރުން ކުރިމަތިލައިފި އެވެ.\nއައިޔޫއެމް އިން ހުޅުމާލޭގައި ވަގުފު އިމާރާތެއް އަޅަނީ\nއިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އިން ހުޅުމާލޭގައި ވަގުފު އިމާރާތެއް އަޅަން ނިންމައި އެކަމުގެ އެއްބަސްވުމުގައި ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އާއެކު މިއަދު ސޮއިކޮށްފި އެވެ.\nގުރުއާން ހިތުދަސްކޮށްދިނުމުގެ ކޯސް އަންނަ އަހަރު އިސްލާމިކް ޔުނިވަސިޓީ (އައިޔޫއެމް)ގައި ކުރިއަށް ގެންދާނެ ކަމަށާއި އެކަމަކު ގުރުއާން ހިތުދަސްވިކަމުގެ ނުވަތަ ހާފިޒު ކަމުގެ ސަނަދު ދޭނީ ގުރުއާނާ ބެހޭ މަރުކަޒުން ކަމަށް އެ ޔުނިވަސިޓީގެ ޗާންސެލަރު މުހައްމަދު ޝަހީމް އަލީ ސައީދު މިއަދު ވިދާޅުވެއްޖެ އެވެ.\nDecember 14, 2017 23\nލިމްކޮކް ޔުނިވަސިޓީގެ ޝަރަފްވެރި އެވޯޑު ދިވެއްސަކަށް\nމެލޭޝިޔާގެ ލިމްކޮކްވިންގް ޔުނިވަސިޓީގެ އެންމެ ޝަރަފްވެރި އެވޯޑުކަމަށްވާ ޗާންސެލާސް އެވޯޑު ދިވެހި ދަރިވަރަކު މިއަދު ހޯދައިފި އެވެ.\nއައިޔޫއެމް އާއި އެމްއެންޔޫ ގުޅިގެން މަސައްކަތް ކުރަނީ\nއިސްލާމިކް ޔުނިވަސިޓީ އޮފް މޯލްޑިވްސް (އައިޔޫއެމް) އާއި މޯލްޑިވްސް ނެޝަނަލް ޔުނިވަސިޓީ (އެމްއެންޔޫ) ގުޅިގެން މަސައްކަތް ކުރުމުގެ އެއްބަސްވުމެއްގައި މިއަދު ސޮއިކޮށްފި އެވެ.\nއިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އިން އަލަށް ތައާރަފްކުރާ 17 ޕްރޮގްރާމަކާ އެކު، އަންނަ އަހަރުގެ ކޯސްތަކަށް ކުރިމަތިލާން މިއަދު ހުޅުވާލައިފި އެވެ.\nOctober 15, 2017 12\nތިން ސަރަހައްދެއްގައި އައިޔޫއެމްގެ ކެމްޕަސް އަޅަނީ\nރާއްޖޭގެ ތިން ސަރަހައްދެއްގައި އިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް)ގެ ކެމްޕަސްތަކެއް ގާއިމްކުރަން ނިންމައިފި އެވެ.


Vazeefaa ah gaabil dhivehin thibiyyaa bidheyseen nah vazeefa nudheynan: Raees | ThePress\nވަޒީފާއަށް ގާބިލް ދިވެހިން ތިބިއްޔާ ބިދޭސީންނަށް ވަޒީފާ ނުދޭނަން: ރައީސް\n08 September 2021, 22:32\nރައީސް އިބްރާހިމް މުހައްމަދު ސޯލިހް ރ. އަލިފުށީގައި ގާއިމް ކުރި ޖޮބް ސެންޓަރު އިފްތިތާހް ކުރުމުގެ ރަސްމިއްޔާތުގައި ވާހަކަފުޅު ދައްކަވަނީ / ފޮޓޯ: ރައީސް އޮފީސް\nވަޒީފާގެ ފުރުސަތަށް އެދިފައިވާ ގާބިލު ދިވެހީންނަށް ވަޒީފާ ނުދީ ބޭރު މީހަކަށް ވަޒީފާގެ ފުރުސަތު ނުދެއްވާނެ ކަމަށް ރައީސުލްޖުމްހޫރއްިޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް ސޯލިހް މިހެން ވިދާޅުވީ ރ. އަލިފުއްޓަށް ކުރައްވާ ރަސްމީ ދަތުރުފުޅުގައި އެ ރަށުގައި ގާއިމް ކުރި ޖޮބް ސެންޓަރު މިރޭ އިފްތިތާހް ކުރުމަށްޓަކައި ބޭއްވި ހާއްސަ ރަސްމިއްޔާތުގައެވެ. ރައީސް ވިދާޅުވީ ކޮންމެ މަސައްކަތަކަށް ވެސް އެކަށީގެންވާ ދިވެހިން ތިބި ނަމަ އެކަމަށް ފުރުސަތު ދެއްވާނެ ކަމަށެވެ. ވަޒީފާއަކަށް އެދި ރަޖިސްޓްރީކޮށް ވަޒީފާ ބޭނުންވެފައި ތިބި އަދި ކަމަށް އެކަށީގެންވާ މީހަކު ހުރެއްޖެ ނަމަ އެމީހަކަށް ވަޒީފާ ނުދީ ބޭރު މީހަކު ގެނައުމުގެ ފުރުސަތެއް އިކޮނޮމިކް މިނިސްޓްރީން ނުދޭނެ ކަމަށް ރައީސް ވިދާޅުވިއެވެ.\n"މިރޭ އަލިފުށީގައި ހުޅުވިގެން މިދަނީ ރަށްރަށުގައި ހުޅުވޭ ޖޮބް ސެންޓަރުތައް. އަޅުގަނޑުމެންގެ އަމާޒަކީ ވަޒީފާ ބޭނުންވާ ފަރާތްތަކަށް އެ ފުރުސަތު ހޯދައިދިނުމަށްޓަކައި ކޮންމެ ރަށެއްގެ ކައުންސިލާ ގުޅިގެން ކޮންމެ ރަށެއްގައި އޭގެ ޑެސްކެއް ބެހެއްޓުން،"\nޖޮބް ސެންޓަރުގެ މަސައްކަތަކީ ސަރުކާރުން ހިންގާ ވަރަަށް މުހިންމު މަސައްކަތެއް ކަން ފާހަގަ ކުރައްވަމުން ރައީސް ވިދާޅުވީ، މިއީ ރާއްޖޭގައި ވަޒީފާއަށް ބޭނުންވެފައި ތިބި ގިނަ އަދަދެއްގެ ޒުވާނުންނަށް އެ ފުރުސަތު ފަހިކޮށްދިނުމަށް ކުރެވޭ މަސައްކަތެއް ކަމަށެވެ. އަލިފުށީގައި ހުޅުވި ޖޮބް ސެންޓަރަކީ ވަޒީފާ ދޭ ފަރާތްތަކާއި ވަޒީފާ ބޭނުންވާ ފަރާތްތައް އެއްތަަން ވެގެން ދާނެ ކަމެއް ކަމަށާއި އެ ސެންޓަރުގެ ސަބަބުން އެތައް ދިވެހިންނަށް ފުރުސަތުތައް ލިބޭނެ ގޮތަށް ކޮންމެ ކައުންސިލެއްގައި ޖޮބް ސެންޓަރުގެ ޑެސްކެއް ބަހައްޓައިގެން ވަޒީފާގެ ފުރުސަތު ފަހިކޮށް ދިނުމަކީ އަމާޒެއް ކަމަށް ރައީސް ވިދާޅުވިއެވެ.\nވަޒީފާ ބޭނުންވާ ގިނަ މީހުން ތިބި ނަމަވެސް މަސައްކަތަށް ބޭނުންވާ ހުނަރު ނެތުމުގެ ސަބަބުން ގިނަ ވަޒީފާތަކެއް ހުސްކޮށް ހުރުމަކީ މިވަގުތު އޮތް އެންމެ ބޮޑު ކަންބޮޑުވުން ކަމަށް ވެސް ރައީސް ފާހަގަ ކުރެއްވިއެވެ. އެހެންކަމުން ވަޒީފާތަކަށް މީހުން ތަމްރީން ކުރުމަށް އަތޮޅުތެރޭގައި ޓިވެޓް ސެންޓަރުތައް ވެސް ގާއިމް ކުރުމަށް ހަމަޖެހިފައިވާ ކަމަށް ރައީސް ވިދާޅުވިއެވެ. އެގޮތުން އަލިފުށީގައި ވެސް ޓިވެޓް ސެންޓަރެއް ގާއިމް ކުރައްވާނެ ކަމަށް ރައީސް ވިދާޅުވިއެވެ.\nމިރޭ އަލިފުށީގައި ޖޮބް ސެންޓަރު ހުޅުވުމަށް އޮތް ރަސްމިއްޔާތަކީ ރައީސްގެ ދެކަނބަލުން ށ. އަތޮޅުގެ ހަތަރު ރަށަކަށާއި، ރ. އަތޮޅުގެ ހަތަރު ރަށަކަށް ކުރައްވާ ދަތުރުފުޅުގެ ތެރެއިން ކުރިޔަށް ދިޔަ ހާއްސަ މަސައްކަތެކެވެ. މި ދަތުރުފުޅުގައި ރައީސްގެ ދެކަނބަލުންގެ އަރިހުގައި ބައެއް މިނިސްޓަރުންނާއި، ރައީސް އޮފީހާއި، ސަރުކާރުގެ ބައެއް އިދާރާތަކުގެ އިސްވެރިންގެ ބައިވެރިވެވަޑައިގަންނަވައެވެ.\nހަބަރު ބިދޭސީން އިބްރާހިމް މުހައްމަދު ސޯލިހް އިކޮނޮމިކް މިނިސްޓްރީ ސިޔާސީ ޖޮބް ސެންޓާ


Raees Yameen Ge Mahchah Kuree Asleh Nei Dhauva Thakeh: Idhikolhu - Vaguthu\nކުރީގެ ރައީސް އަބްދުﷲ ޔާމީންގެ އަބްދުލްގައްޔޫމްގެ މައްޗަށް އުފުލި އިތުރު ދެ ދައުވާއަކީ އެއްވެސް އަސްލެއް، ހަގީގަތެއް ނެތް ސިޔާސީ ދައުވާތަކެއް ކަމަށް އިދިކޮޅު އެންމެ ބޮޑު ޕާޓީ، ޕީޕީއެމާއި ޕީއެންސީން އިން މިއަދު ބުނެފިއެވެ.\nއަދި އެކަންކަމުން އަރައިގަތުމަށް ފިޔަވަޅުތަކެއް އެޅުމުގެ ގާބިލްކަން ވެރިންގެ ނެތުމާއި ރައްޔިތުންގެ ހިތްހަމަނުޖެހުން އިންތިހާ އަށް ބޮޑުވެ، ކުރިމަތިކުރުވާ ސުވާލުތަކަށް ސަރުކާރުން ޖަވާބު ދިނުމުގައި ނުކުޅެދިފައިވާ ކަމަށް ވެސް ބަޔާނުގައިވެއެވެ.\n"ރައްޔިތުންގެ ވިސްނުން އެހެން މިސްރާބަކަށް ބަދަލުކޮށް ސަރުކާރު ހިންގާ ޕާޓީގެ އެކްޓިވިސްޓުންނަށް ރައްދުގައި ދައްކާނެ އެހެން ވާހަކައެއް ހޯދައި ދިނުމުގެ ބޭނުމުގައެވެ. މިފަހަކަށް އައިސް ރާއްޖޭގައި ބިދޭސީއަކު ރޭޕް ކުރި މައްސަލައިގައި ރޭޕް ކުރި މީހުންނަށް ދައުވާނުކޮށް ދޫކޮށްލުމުގައި ރައީސްގެ ސީދާ އަތެއްވާ ކަމަށް ތުހުމަތު ކުރެވި އެކަމުގެ ހިތްހަމަޖެހުން ވެސް ކުރިމަތިވަމުންދާތީ ކަމަށް ވެސް ބެލުމުގެ ފުރުސަތު އެބައޮތެވެ،" ބަޔާނުގައިވެއެވެ.\nއިދިކޮޅުގެ ބަޔާނުގައި ވަނީ ޔާމީންގެ މައްޗަށް ކްރިމިނަލް ކޯޓުން މިހާރު އިއްވާފައިވާ ހުކުމަކީ ސިޔާސީ ނުފޫޒު ވަރަށް ބޮޑަށް އެކުލެވިގެންވާ ހުކުމެއް ކަމާއި އެމަނިކުފާނު ޖަލުގައި ހައްޔަރުކުރެވިފައި ހުންނެވީ ނުހައްގުން ކަން ރާއްޖެ އާއި ބޭރުގެ ފަރާތްތަކުން ގަބޫލު ކުރާ ކަމަށެވެ.\nއަދި އިތުރު ދައުވާތަކެއް ކުރީ ޔާމީން ދޫކޮށްލަން ގޮވާލާތީ ސަރުކާރަށް ޕްރެޝަރު ބޮޑުވެ، ޔާމީން ދޫނުކޮށް އިތުރު އަނިޔާ ދިނުމަށް ކަމަށް ބަޔާނުގައިވެއެވެ. އަދި ދައުވާ ކިޔާލުމުން އެއީ އެއްވެސް ހަގީގަތެއް ނެތް ދައުވާއެއް ކަން އެނގެން އޮންނަ ކަމަށް ބަޔާނުގައިވެއެވެ.\nޖޫން 29, 2020 14:27\nހަމަ ހިނިއަންނަނީ. ސަރުކާރު ބަލިކަށިވިވަރަކަށް ތިހެން ރޯމަހެއް ތެޅޭހެން ތެޅިތެޅި އޮންނާނީ. ރައީސް ޔާމީންގެ ސަޕޯޓް ދަނީ ދުވަހެއް ދުވަހަށް އިތުރުވަމުން. މިސަރުކާރަށް3އަހަރެއް ނުވާނެ. އިންޝާﷲ. ނިމިހިނގައިދާނެ. ދެން މޑޕ ގެ ވަސްވެސް މިގައުމުން ފޮހެލާނަން. ނޫނީ ލާދީނިއްޔަތު ދޫކޮށް އިސްލާމްދީނަށް ރުޖޫއަވެފައިވާ ޕާޓީއަކަށް އެޕާޓީވާންޖެހޭނީ.


06 ސެޕްޓެމްބަރު 2019 ގައި އެނައުލް އިންސްޕެކްޝަން އަށް މާލެ ސިނަމާލެ ބުރިޖު ބަންދުކުރުން\nމި އޮތޯރިޓީގެ ނަންބަރު (IUL)202-L/1/2019/82 (29 އޮގަސްޓު 2019) އިޢުލާނުގައި ބަޔާންކޮށްފައިވާ ތާރީޚްތަކުގެ ތެރެއިން 06 ސެޕްޓެމްބަރު 2019 ވާ ހުކުރު ދުވަހުގެ ހެނދުނު 08:00 އިން މެންދުރު 14:00 އަށް ބަންދުކުރުމަށް ހަމަޖެހިފައިވަނީ ބުރިޖުގެ ހުޅުލެއިން މާލެ އަށް ދާ2ލޭން ކަމުގައި ދަންނަވަމެވެ. އަދި ބުރިޖު ބަންދުކުރެވޭ ގަޑީގައި މާލެ އިން ހުޅުލެ އަށް ދާ ލޭން ވަގުތީގޮތުން ދެކޮޅަށް ދުއްވާގޮތަށް ބަދަލުކޮށް ހުރިހާ އުޅަނދެއް މި ލޭން އިން ދުއްވާގޮތަށް ހަމަޖެހިފައިވާ ވާހަކަ ދެންނެވީމެވެ.\nވީމާ، ބުރިޖު މަތިން ދަތުރުކުރުމަށް މި ގެނެވުނު ބަދަލުތަކާއި އެއްގޮތަށް އަމަލުކުރެއްވުމަށާއި އަދި އެ ސަރަޙައްދުގައި ހަރަކާތްތެރިވާ ޓްރެފިކް ފުލުހުންގެ އިރުޝާދާ އެއްގޮތަށް އަމަލުކުރެއްވުމަށް ދެންނެވީމެވެ.މިފަދަ ކަންކަމުގައި ރައްޔިތުންގެ ފަރާތުން ލިބޭ އެއްބާރުލެއްވުމަށް މިފުރުޞަތުގައި ޝުކުރު ދަންނަވަމެވެ.\n- 06 ސެޕްޓެމްބަރު 2019 ގައި އެނައުލް އިންސްޕެކްޝަން އަށް މާލެ ސިނަމާލެ ބުރިޖު ބަންދުކުރުން


September 23, 2017 45\nހުޅުލޭގައި ސިފައިން ހަތިޔާރާއެކު ހަރަކާތްތެރިވަނީ\nAugust 22, 2017 47\nމަރާމާތުކުރި ފަހުން ވެސް ރަންވޭ މަރާމާތުކުރަން ޖެހިއްޖެ\nބޮޑު ހަރަދެއް ކޮށްގެން ވެލާނާ އިންޓަނޭޝަނަލް އެއާޕޯޓުގެ ރަންވޭ މަރާމާތުކޮށް ނިމުނުތާ އަހަރެއް ފަހުން އަނެއްކާ ވެސް މަރާމާތުކުރަން ޖެހިއްޖެ އެވެ.\nއެއާޕޯޓްގެ ރައްކާތެރިކަމާ ގުޅޭ ކަންތައް އިތުރުކުރަނީ\nވެލާނާ އިންޓަނޭޝަނަލް އެއާޕޯޓުގެ ރައްކާރެތިކަމާ ގުޅޭ ކަންކަން ރިޕޯޓުކުރި މިންވަރު މިދިޔަ އަހަރު 50 ޕަސެންޓް އިތުރުވެފައިވާ ކަމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ މެނޭޖިން ޑިރެކްޓަރު އާދިލް މޫސާ މިއަދު ވިދާޅުވެއްޖެ އެވެ.\nAugust 09, 2017 14\nއެއާޕޯޓުގެ ކާގޯ ޓާމިނަލުގެ އަގުތައް ބޮޑުކުރަނީ\nވެލާނާ އިންޓަނޭޝަނަލް އެއާޕޯޓުގެ ކާގޯ ޓާމިނަލުން ދޭ ހިދުމަތުގެ އަގު ބޮޑުކުރަން ނިންމާފައިވާ ކަމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) މިއަދު ބުނެފި އެވެ.\nއެންމެ ފަހުން ލިއޮނާޑޯ ފުރީ އެމިރޭޓްސް އިން\nރާއްޖޭގައި ޗުއްޓީ ހޭދަކުރުމަށް ފަހު އިއްޔެ ފުރަން އުޅެނިކޮށް ދިމާވި މައްސަލަތަކަކާ ގުޅިގެން ވެލާނާ އިންޓަނޭޝަނަލް އެއާޕޯޓުގައި "ތާށިވި" ފިލްމީ ތަރި ލިއޮނާޑޯ ޑިކެޕްރިއޯ އެންމެ ފަހުން އެމިރޭޓްސްގެ ފްލައިޓަކުން ރޭ ފުރައިފި އެވެ.\nJuly 22, 2017 67\nއޭވިއޭޝަން ސެކިއުރިޓީ ކޮމާންޑުގެ ތިޖޫރީ ވަގަށް ނަގައިފި\nވެލާނާ އިންޓަނޭޝަނަލް އެއާޕޯޓުގައި ހުންނަ އޭވިއޭޝަން ސެކިއުރިޓީ ކޮމާންޑުގެ ތިޖޫރީ ވަގަށް ނަގައިފި އެވެ.\nއެމްއޭސީއެލް އިން ވިއްކާ ތެލުގެ އަގު ހެޔޮކޮށްފި\nތެލުގެ ބާވަތްތަކުން ނަގާ ޑިއުޓީ ކުޑަކުރުމާ ގުޅިގެން މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ވިއްކާ ތެލުގެ އަގު ހެޔޮކޮށްފި އެވެ.


Democracy Ge Dhifaau Gai Massakkai Kurahvaa Faraaiy Thakah Dhey Award Eh Mahloof Ah - Vaguthu\nޑިމޮކްރަސީގެ ދިފާއުގައި މަސައްކަތްކުރާ ފަރާތްތަކަށް ދޭ އެވޯޑެއް މަހުލޫފް އަށް\nއިންސާނީ ހައްގުތަކާއި ޑިމޮކްރަސީގެ ދިފާއުގައި މަސައްކަތް ކުރައްވާ ބޭފުޅުންނަށް ޕާލިމެންޓޭރިއަންސް ފޯ ގްލޯބަލް އެކްޝަން (ޕީޖީއޭ) އިން ދެމުންގެންދާ އެވޯޑެއް ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފް އަށް ދިނުމަށް ނިންމައިފިއެވެ.\nމަހުލޫފް އަށް ދިނުމަށް ނިންމާފައިވަނީ އެ ޖަމިއްޔާ އިން ދެމުންގެންދާ ޑިފެންޑަ އޮފް ޑިމޮކްރަސީ އެވޯޑް (ޑީޑީއޭ) އެވެ.\nމި އެވޯޑު މަހުލޫފްއާ ރަސްމީކޮށް ހަވާލުކުރާނީ ޕީޖީއޭގެ 40 ވަނަ އަހަރީ ފޯރަމާ ގުޅުވައިގެން މިއަހަރުގެ ނޮވެމްބަރު މަހުގެ 16 ވަނަ ދުވަހު ޔުކުރެއިންގެ ކިއޭވްގައި ބާއްވާ ހާއްސަ ރަސްމިއްޔާތެއްގައެވެ.\nމިއެވޯޑް މަހުލޫފް އަށް ދޭން ނިންމީ އޭނާއަށް ކުރިމަތިވެވަޑައިގެންފައިވާ އުނދަގޫ ހާލަތްތަކާ އެކު ވެސް ޑިމޮކްރަސީގެ އުސޫލުތައް ރާއްޖޭގައި ނެގެހެއްޓެވުމަށް ކުރައްވާ މަސައްކަތްތަކުގެ އަގުވަޒަން ކުރުމުގެ ގޮތުން ކަމަށް ޕީޖީއޭ އިން ވިދާޅުވިއެވެ.\nމި އެވޯޑަށް ހޮވިވަޑައިގަތުމާ ގުޅިގެން މަހުލޫފް ވިދާޅުވީ އެވޯޑް އޭނާ ހާއްސަ ކުރައްވާނީ އާއިލާ އާއި ޑިމޮކުރަސީގެ ދިފާއުގައި މަސައްކަތް ކުރާ ފަރާތްތަކަށް ކަމަށެވެ.\nHonoured & extremely humbled to find myself in the esteemed company of the recipients of @PGAction's “Defender of Democracy Award”. I dedicate the award to my family & all the true defenders of our democracy— the people of Maldives. Thank you @BayrPetra pic.twitter.com/KJz4XpkAJd\n— ????? ??????? (@AhmedMahloof) June 14, 2018\nޕީޖީއޭ އަކީ ދުނިޔޭގެ 144 ގައުމެއްގެ ގާނޫނު ހަދާ މަޖިލިސްތަކުގެ 1300 މެންބަރުން ތަމްސީލް ކުރާ ޖަމިއްޔާއެކެވެ.\nޑީޑީއޭ އެވޯޑް މީގެކުރިން ލިބިވަޑައިގެންފައިވާ ބޭފުޅުންގެ ތެރޭގައި ގައުމުތަކުގެ ރައީސުންނާއި، ބައިނަލްއަގްވާމީ ބޮޑެތި ޖަމިއްޔާތަކުގެ އިސްވެރިން ހިމެނެެވެ.\nމަހުލޫފް އަށް މިފަދަ އެވޯޑެއް ލިބިވަޑައިގެންނެވިއިރު އޭނާގެ މައްޗަށް އުފުލާފައިވާމޓެރަރިޒަމްގެ ދައުވާއާ ގުޅިގެން މިވަގުތު ހުންނެވީ ގޭ ބަންދުގައެވެ. މަހުލޫފް މީގެކުރިން ވަނީ 10 މަސް ދުވަސް ޖަލުގައި ވެސް ހޭދަކުރައްވާފައެވެ.\nޖޫން 14, 2018 20:26\nތިޔަ ބަހައްޓާ ގޭގެ އަސްކަނީގަި އެލުވާފަ!


Veterans Cup: Sifain balikoh New ah hama jehumeh | Mihaaru\nމި މެޗުގެ މޮޅު ކުޅުންތެރިއަކަށް ހޮވުނު ޒިޔާދު (ވ) ބޯޅަ ފޮނުވާލަނީ.-- ފޮޓޯ: ނިޝާން އަލީ/ މިހާރު\nވެޓްރަންސް ކަޕް: ސިފައިން ބަލިކޮށް ނިއު އަށް ހަމަޖެހުމެއް\n04 ޖޫން 2018 - 00:35\nވެޓެރަންސް ކަޕް ފުޓްބޯޅަ މުބާރާތުގައި މިއަދު ކުޅުނު މެޗުން ދިވެހި ސިފައިންގެ ކްލަބްގެ މައްޗަށް 2-1 އިން ކުރިހޯދައި އެންމެ ފަހުގެ ޗެމްޕިއަން ނިއު ރޭޑިއަންޓް ހަމަޖެހުމެއް ހޯދައިފި އެވެ.\nދެ ވަނަ ބުރުގައި ނިއު ކުޅުނު ފުރަތަމަ މެޗުން ވަނީ މާޒިޔާ އަތުން ބަލިވެފަ އެވެ. އެހެން ކަމުން މިއަދުގެ މެޗަށް ނުކުތްއިރު ނިއު އަށް އޮތީ މޮޅުވުން މަޖުބޫރުވެފަ އެވެ. މުބާރާތުގެ ފުރަތަމަ ބުރުގައި ސިފައިންނާއި ނިއު ކުޅުނު މެޗު ނިމުނީ 1-1 އިން އެއްވަރުވެގެންނެވެ.\nޓާފް އެއް ނަންބަރު ދަނޑުގައި މިއަދު ހަވީރު ކުޅުނު މެޗުގައި ނިއުގެ ދެ ލަނޑު ވެސް ޖެހީ މެޗުގެ މޮޅު ކުޅުންތެރިއަކަށް ހޮވުނު މުހައްމަދު ޒިޔާދު އެވެ. ސިފައިންގެ ލަނޑު ކާމިޔާބުކުރީ ހަމްދާން ޖައުފަރު އެވެ. މެޗުގެ 45 އަހަރުން މަތީގެ މޮޅު ކުޅުންތެރިއަކީ އަޝްރަފު ލުތުފީ (ސަމްޕަތު) އެވެ.\nމި މެޗަށް ފަހު ދެ ވަނަ ބުރުގެ ތާވަލްގެ އެއް ވަނައިގައި އޮތީ ދެ މެޗުން ހަ ޕޮއިންޓާ އެކު ވެލެންސިއާ އެވެ. ދެ ވަނައިގައި އޮތް މާޒިޔާ އަށް ތިން ޕޮއިންޓް ލިބިފައިވާއިރު، ތިން ވަނައިގައި އޮތް ނިއު އަށް ވެސް ވަނީ ތިން ޕޮއިންޓް ލިބިފަ އެވެ. ހަތަރު ވަނައިގައި އޮތް ޕޮލިހާއި ފަސް ވަނައިގައި އޮތް ސިފައިންނަށް އަދި ޕޮއިންޓެއް ނުލިބެ އެވެ.\nމުބާރާތުގައި މާދަމާ ހަވީރު ކުޅޭ މެޗުގައި މާޒިޔާ ނުކުންނާނީ ޕޮލިހާ ދެކޮޅަށެވެ. ގްރޫޕް ސްޓޭޖުގައި މި ދެ ޓީމު ކުޅުނު މެޗުން މާޒިޔާ ވަނީ 2-0 އިން ޕޮލިހުގެ މައްޗަށް ކުރިހޯދައިފަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ ވެޓަރަންސް ކަޕް ދިވެހި ސިފައިންގެ ކްލަބު


Gaumuthakuge medhugai hissaa vikkumaai investment hoadhumaa behey seminar eh fashaifi | Mihaaru\nސީއެމްޑީއޭ އިން ކުރިއަށް ގެންދާ ސެމިނާގެ ބައިވެރިން ފޮޓޯއަކަށް ހުއްޓިގެން.-- ފޮޓޯ: ސީއެމްޑީއޭ\nގައުމުތަކުގެ މެދުގައި ހިއްސާ ވިއްކުމާއި އިންވެސްޓްމަންޓް ހޯދުމާ ބެހޭ ސެމިނާއެއް ފަށައިފި\n17 އޮކްޓޯބަރ 2016 - 14:41 1 comment\nއެކި ސަރަހައްދުތަކުގެ ގައުމުތައް ގުޅިގެން ހިއްސާގެ ބާޒާރު ކުރިއަރުވައި އިންވެސްޓްމަންޓް އިތުރުކޮށް، ތަރައްގީ ކުރުމާ ގުޅޭ ސެމިނާއެއް ރާއްޖޭގައި އިއްޔެ ފަށައިފި އެވެ.\nއޭޝިއަން ޑިވެލޮޕްމަންޓް ބޭންކް (އޭޑީބީ)ގެ އޭޝިއާ ޕެސިފިކް އިކޮނޮމިކް ކޯޕަރޭޝަންގެ ފައިނޭންޝަލް ރެގިއުލޭޓާސް ޓްރެއިނިން އިންސްޓިޓިއުޓާއި ރާއްޖޭގެ ކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީއެމްޑީއޭ)އާ ގުޅިގެން ފަސް ދުވަހުގެ މުއްދަތަށް ކުރިއަށް ގެންދާ މި ސެމިނާގައި އޭޝިއާ ޕެސިފިކް ސަރަހައްދާއި އިރުމަތީ އެފްރިކާގެ ބައެއް ގައުމުތަކުގެ ކެޕިޓަލް މާކެޓް ރެގިއުލޭޓް ކުރާ އިދާރާތަކުން ބައިވެރިވާ ކަމަށް ސީއެމްޑީއޭ އިން ބުންޏެވެ.\nއެ އޮތޯރިޓީން ނެރުނު ބަޔާނެއްގައި ބުނި ގޮތުގައި މި ސެމިނާގައި މި ދެ ސަރަހައްދުގެ ގައުމުތަކުގެ މެދުގައި ކްރޮސް ބޯޑާ އޮފަރިން އަދި އިންވެސްޓްމަންޓަށް މަގުފަަހިކުރުމުގެ މުހިއްމުކަމާ ބެހޭ ގޮތުން މަޝްވަރާ ކުރާނެ ކަމަށެވެ.\nމި ސެމިނާ ފައްޓަވައިދެއްވަމުން އިކޮނޮމިކް މިނިސްޓަރު މުހައްމަދު ސައީދު ވިދާޅުވީ ރާއްޖެ އަކީ އިންވެސްޓްކުރުމަށް ރަނގަޅު ތަނެއް ކަމަށާއި ހާއްސަކޮށް ޓޫރިޒަމް ދާއިރާގައި ކުރާ އިންވެސްޓްމަންޓްތަކަށް ފާހަގަ ކުރެވޭ ފަދަ ފައިދާއެއް ލިބޭ ކަމަށް ތަފާސްހިސާބުތަކުން ދައްކާ ކަމަށެވެ.\n"ގިނަ އިންވެސްޓްމަންޓްތައް ރާއްޖެ އަށް ލިބުމުން ޓޫރިޒަމް ދާއިރާ އާއި އެ ނޫން އެހެން ދާއިރާތަކަށް ވެސް ކުރިއެރުންތަކެއް ލިބި، ރާއްޖޭގެ އިގްތިސާދަށް މަންފަތާކެއް ކުރާނެ،" އޭނާ ވިދާޅުވި އެވެ.\nއެ ރަސްމިއްޔާތުގައި ސީއެމްޑީއޭގެ ޗެއާމަން އަހުމަދު ނަސީރު ފާހަގަކުރެއްވި ގޮތުގައި ކްރޮސް ބޯޑާ އޮފަރިންގެ ސަބަބުން ރާއްޖެ ފަދަ ތަރައްގީ ވަމުން އަންނަ ގައުމަކަށް ގިނަ ފައިދާތަކެއް ކުރާނެ އެވެ. އަދި އޭނާ ވިދާޅުވީ ފައިނޭންޝަލް އިންޓަގްރޭޝަންގެ ސަބަބުން އެ ދާއިރާ ހަރުދަނާވެ، ކުރިއެރުން ލިބޭނެ ކަމަށެވެ.\nރާއްޖޭގެ ކެޕިޓަލް މާކެޓް ތަރައްގީކުރުމަށް ކްރޮސް ބޯޑާ އޮފަރިން އާއި އިންވެސްޓްމަންޓަށް މަގުފަހި ކުރުމަކީ ސީއެމްޑީއޭގެ ސްޓްރެޓީޖިކް ޕްލޭނުގެ ދަށުން ފަށާފައިވާ މަސައްކަތެކެވެ.\nއިތުރު ލިޔުންތައް އިންވެސްޓަރުން ހިއްސާގެ ބާޒާރު ސީއެމްޑީއޭ މޯލްޑިވްސް ސްޓޮކް އެކްސްޗޭންޖް\nސީއެމްޑީއޭ އިން މޮބައިލް އެޕްލިކޭޝަނެއް ލޯންޗްކޮށްފި


New Dhivehi Observer | މުހައްމަދު މުއިއްޒު ހައުސިން މިނިސްޓްރީ ހިންގޭ ވަރަށްވުރެ ނާގާބިލު އިންސާނެތް!\nEnglish\tމުހައްމަދު މުއިއްޒު ހައުސިން މިނިސްޓްރީ ހިންގޭ ވަރަށްވުރެ ނާގާބިލު އިންސާނެތް! 05 މޭއި 2012 15:40 |0ކޮމެންޓް ބާޣީ ސަރުކާރުގެ ހައުސިން މިނިސްޓަރަށް ހުރި ދެކޮތަރު މުހައްމަދު މުއިއްޒަކީ މަސައްކަތެއް ކުރެވޭވަރަށްވުރެ ނާގާބީލު މީހެކެވެ. އަދި އެހާމެ ލޭޒީ މީހެކެވެ. މީނާއަށާއި ބޮނަކުއާ ޝޭކް ޝަހީމް އަށް މިނިސްޓަރުކަން ބާޣީ ވަހީދު ހަވާލު ކުރީ 19 ފެބްރުއަރީ ގައެވެ. އޭގެ ފަހުން މި ދެ ގަމާރުންނަށްވެސް އެއްވެސް ކަމެއް ހާސިލު ކުރެވިފައެއް ނެތެވެ. މުޅިންވެސް ފެންނަނީ ކަންތައްތަކުން ރެކެންވެގެން އުޅޭ މަންޒަރުތަކެވެ. މިނިސްޓަރުކަން ލިބުމަށްފަހު ފުރަތަމަ ދެކޮތަރު މުއިއްޒު ދެއްކި ވާހަކައަކީ ހައުސިން ޔުނިޓްތަކުގެ ތެރެއިން މަސައްކަތް ކުރިއަށްދަނީ މަދު ތަނެއްގައިއޭ ބުނެ ދެއްކި ދޮގު ވާހަކަތަކެވެ. އެމްޑީޕީ ސަރުކާރުގެ2އަހަރު ބާކީ އޮތްވައި މިމީހުން ބަޣާވަތްކޮށްގެން ސަރުކާރާއި ހަވާލުވެފައި ދެން ކޯއްޗެއް ކިޔާކަށެއް ހެއްޔެވެ؟\nދެން މީނާ ކުރިކަމަކީ ލާރި ނެތޭ ކިޔާފައި މިއަހަރު އެމްޑީޕީގެ ސަރުކާރުން ބަނދަރު ހަދަން ހަމަޖެހިފައިވާ ރަށްތަކުގައި ބަނދަރު ހެދުން ހުއްޓާލީއެވެ. އޭގެ ތެރޭގައި ހދ. ކުރިނބީ އާއި ހދ. ނެއްލައިދޫ އާއި ނ. ކުޑަފަރީ އާއި ރ. ފައިނު އާއި ޅ. ކުރެންދޫ އާއި ގދ. ގައްދޫ އާއި ފަރެސްމާތޮޑާ އާއި ސ. ހުޅުމީދޫ އާއި ސ. ހިތަދޫ އާއި ކ. ދިއްފުށީގައި ހެދުމަށް ހަމަޖެހިފައިވާ ބޮޑު ބަނދަރު ހިމެނެއެވެ. މިކަން ކުރީ މައުމޫނުގެ އޯޑަރަށް ވަހީދު އަންގައިގެން ސިޔާސީ މަގާމުތައް އިތުރު ކޮށް އެމީހުންނަށް މިރަށްރަށުގެ ބަނދަރު ހެދުމަށް ހުރި ފައިސާ ހަރަދު ކުރެވޭ ގޮތް ހެދުމަށެވެ. އަދި މައުމޫނު ވަހީދުއަށް އެންގި ކަމަށްވަނީ މި ރަށްރަށުގައި މިއަހަރު ބަނދަރު ހަދައިދީފި ނަމަ ރިޔާސީ އިންތިހާބުގައި މިރަށްރަށުން މައުމޫނު މެންނަށް ވޯޓު ނުލިބިދާނެ ކަމަށާއި އެހެންކަމުން އެވަރުގެ ރިސްކެއް ނަގަން ބޭނުން ނުވާ ކަމަށެވެ. މަތިން އަންގައިގެން ކުރި ކަމަކަށް ވިޔަސް ޕަޕެޓް ދެކޮތަރު މުއިއްޒަށް މިވަނީ ކަނޑައެޅިގެން އެނގިހުރެ މިހުރިހާ ރަށެއްގެ ރައްޔިތުންނަށް ހަރާންކޯރު ވެފައެވެ. މީނާއަކީ މިނިސްޓަރުކަން ލިބުމުން އެކަމާއި ވަރަށް ވެފަ ހުންނަ މީހެކެވެ. ބަނދަރުތައް ބަނޑުއަޅާލި މައްސަލައިގައި މިރަށްރަށުގެ ރައްޔިތުން ތިބީ ބާޣީ ސަރުކާރަށް މާފު ކުރާކަހަލަ ގޮތަކަށް ނޫނެވެ.\nދެކޮތަރު މުއިއްޒު ދެން އަޅައިގަތީ މާލެ ސިޓީކައުންސިލް އަތުން ދަރުބާރުގެ އަތުލުމަށެވެ. އެކަންވެސް މީނާ ކުރަން އުޅުނީ ފުލުހުން ފޮނުވައިގެން ގަދަބާރުން ވަރަށްހަޑިކޮށެވެ. އަދި ދަރުބާރުގެ ތެރެއަށް އެދުވަހު މީނާވަދެ ކުޅުނު ހަޑި ޑްރާމާތައް ވަނީ ފެނިފައެވެ.\nމިހާރު މީނާ ދައްކަނީ ބޯފެން ފޯރުކޮށްދިނުމުގެ 10 މިލިއަން ޑޮލަރުގެ މަޝްރޫއެއް ހިންގާ ވާހަކައެވެ. އ.ދ. ގެ ހިލޭއެހީގެ ދަށުން 8.3 މިލިއަން ޑޮލަރު މި މަޝްރޫއަށް ހޭދަ ކުރާއިރު ސަރުކާރުން ހަރަދު ކުރަނީ 1.8 މިލިއަން ޑޮލަރެވެ. މިއީވެސް އެމްޑީޕީގެ ސަރުކާރުގެ އިސްނެގުމަކަށް ފެށިގެން އަންނަ ކުރިން ނިމިފައިވާ ކަމެކެވެ. ކަމެއް ނުވާ ދެކޮތަރު މުއިއްޒު މިކަމާއިވެސް ކަންނުވެ ނަންވެއްޖެއެވެ. މީނާ މިނިސްޓަރު ކަމާ ހަވާލުވި ފަހުން މީނާއަށް ވާ އެއްވެސް ކަމެއް ނެތެވެ!\nދެން އެހެން ވާހަކައެވެ. މި ދެކޮތަރު މުއިއްޒު މާލޭގައި ރެސްޓޯރަންޓެއް ހުޅުވަން އުޅުނެވެ. ކުރީގައި ގޯނަޓްސް ޑޯނަޓްސް ހިންގި ތަނުގައި ހިންގަން މީނާ އުޅުނު ރެސްޓޯރެންޓް ހުޅުވުމުގައި މީނާގެ ބައިވެރިންގެ ތެރޭގައި މަނިކުގެ އިތުރުން ބާޣީންގެ ސަރުކާރުގެ ފިނޭސް މިނިސްޓަރުގެ ނައިބު މުޙައްމަދު އިއާދު ހަމީދު އާއި ޑެފެންސް މިނިސްޓްރީގެ ސްޓޭޓް މިނިސްޓަރު މުޙައްމަދު އަހްމަދު އަދި ހުދު ދެކޮތަރު މުއިއްޒުގެ ނުވަތަ ހައުސިން މިނިސްޓަރުގެ ނައިބު އަބްދުﷲ މުއްތަލިބު ހިމެނެއެވެ. މި ރެސްޓޯރެންޓުގެ މަސައްކަތް ފެށުމަށް ފައިސާ ހަރަދު ކުރުމަށް އެއިރު ބޮޑު ހިޔާނާތެރިޔާ އަދި ރޭޕިސްޓް ޖަންގިޔާ ނާޒިމްވަނީ އެއްބަސްވެފައެވެ. ރޭޕިސްޓް ޖަންގިޔާ ނާޒިމަކީ ދެކޮތަރު މުއިއްޒުގެ ބޮޑުބޭބެ އެވެ. ނަމަވެސް ބަޣާވަތަށްފަހު ރޭޕިސްޓް ނާޒިމް ރެސްޓޯރަންޓް ކަންތައްތަކަށް އެވެސް ހަރަދެއް ނުކޮށް މަކަރު ހެދީއެވެ. ދެން މުއިއްޒުމެން ގޭންގު އުޅުނީ މޮޔަ ގާސިމް އާއި ކައިރި މީހެއް މެދުވެރިކޮށް ފައިސާ ކޮޅެއް ލިބޭތޯއެވެ. ނަމަވެސް، އަދި އަދަށް ދާންދެންވެސް މި ރެސްޓޯރެންޓް މިބައިގަނޑަށް ހުޅުވޭވަރެއް ނުވެއެވެ. މިހާރު އެތަނުގައި މަސައްކަތް ކުރި ބައެއް މީހުން އެމީހުން ކުރި މަސައްކަތަށްވާ ފައިސާ ނުލިބިގެން ތިބީ ރުޅިގަދަވެފައެވެ. އަދި، އޭގެ ތެރެއިން ބައެއް ފަރާތްތަކުން ކަންނެއް މުއިއްޒު ގޮވައިގެން ކޯޓަށް ދިއުމަށްވެސް ދަނީ ވިސްނަމުނެންނެވެ. ބަޣާވަތްކުރުމަށްފަހު، ދިވެހި ނިކަމެތި ރައްޔިތުންގެ ފައިސާއިން މި ބައިގަނޑު ދަނީ މިނިސްޓަރު ކަމުގައި ތިބެގެންނާއި ސްޓޭޓް މިނިސްޓަރުކަމުގައި ތިބެގެންނާއި މިނިސްޓަރުގެ ނައިބު ކަމުގައި ތިބެގެން ފެންވަރަމުންނެވެ. އެކަމަކުވެސް އާދައިގެ ރެސްޓޯރަންޓް ގަނޑެއްގެ މަސައްކަތް މިއުޅެނީ ނުފެއްޓިގެންނެވެ. މިއީ މިމީހުންގެ ގާބިލުކަން ހުރި ހިސާބެވެ. ރެސްޓޯރެންޓެއްގެ މަސައްކަތް ނުފެށުނު ކަންނެތް އިންސާނާކަށް ރާއްޖޭގެ ހައުސިން މިނިސްޓްރީ ނުހިންގޭނެއެވެ. ލާރިނެތޭ ކިޔާފައި އެކުން މާ ގިނަ ބަހަނާ ނުދައްކައި ނުވަންޏާ އިސްތިޢުފާ ދީފައި ގޭގަ ހުއްޓަސް މާ ތާހިރުވާނެއެވެ.0ކިޔުންތެރިންގެ ޚިޔާލު\tރޫހު Reply\nMay 5, 2012 at 1:55 pm\t“އިންސާނެތް” ނޫން “އިންސާނެއް”.\nMay 5, 2012 at 9:59 pm\tމިބަދަރުތައް ހަދަން ނިމިފައި ހުރި ރަށްތަކުގެ ރައްޔިތުންނަށް ރަގަޅަށް މިކަން ހިގަމުންދާގޮތް ކިޔައި ސާފުކޮށް ދޭންޖެހޭނެ. އަދި އިތުރަށް މިމީހުން ހިންގާ ޕްރޮޖެކްޓްތައް ނިކަން ކާރިން ބަލާ ރައްޔިތުންނަށް މިމައުލޫމާތު ލަސްނޮކޮށް ފޯރުކޮށްދޭންޖެހޭނެ. މިއީ މައުމޫނު ދައުރުގައި އެންމެ ފަސާދަ ބޮޑު އެއް މިނިސްޓްރީ. ދެން މައުމޫނު މިރަށްރަށުގެ ބަދަރާއި ދޭތެރޭ އަދިވެސް ކަންތައް ކުރަމުން އެދަނީ އޭނަވެރިކަމުގައި ހުރެގެން ކަންތައްކުރަމުން ދިޔަގޮތަށް. އޭނައަށް ހީވަނީ އަދި އެގޮތަށް އެމަޅިގައި މީހުން ޖެހޭނެކަމަށް އެއް އިލެކްޝަނަށް ބިންގާ އަޅާފައި އަނެއް އިލެކްޝަނަށް މަސައްކަތްޖައްސާ އަނެއް އިލެކްޝަނަށް ރަގަޅަށް މަސައްކަތް ނުނިމެނީސް ހުޅުވުމުގެ ރަސްމީޔާތު ބާއްވާގޮތަށް – މިހާރު މިގޮތަށް މަސައްކަތް ނުކުރާނެ ކަމުގެ ހެދި އޭނަމާމައްޗަކަށް އަރާފައި ހުއްޓައި ވެއްޓުން، ދެން މިހާރު ކަންތައްކުރާގޮތް ރައްޔިތުންނަށް އޮންނާނީ ފެނިފައި އިރުއަރާ އިރުއޮއްސޭއިރު ބަދަރު ހުންނަނީ ނިމިފައި، ރަށްރަށް ހުންނަނީ ހިކިފައި. އެއީ މިޒަމާނު ރައްޔިތުން ބޭނުންވާނެގޮތަކީ – ގދ. ތިނަދޫ ތަކަބިން ހިއްކަން 20 އަހަރު ނެގިހެނެއް ދެން މަސައްކަތެއް ނުހިގާނެ. ސާދާ Reply\nMay 6, 2012 at 1:54 am\tމީނަގެ ހާދަ ރީތި ފޮޓޯއެކޭ. ހުސް ވަގުން\nދާންދޫ ދާއިރާ 06-05-2012 Reply\nMay 6, 2012 at 10:37 am\tވަރަށް ގާބިލު މީހެއް ފުލުހުން ގޮވާއިގެން ގޮސް ދަރުބާރުގެ ފޭރިގަންނަން…\nMay 6, 2012 at 6:27 pm\tބަަނދަރު ތައް ހަދަން ހުރި ފައިސާ އިން އެބުނާ ކަޑަ ގަނޑު ހަދަނީ ކަންނޭނގެ….\nMay 7, 2012 at 12:23 pm\tތިޔައީ މަކުނުބަލީފެ ފަރުވާ ހޯދަންޖެހިފައި ތިބޭ ވަޒީރުން އެކަހަލަ މޯލުންނަށް ވަޒީރުކަން ދީފައި ބާޣީ މޯލު އެބުނަނީ މިފަދަ ޤާބިލު ވަޒީރުން މިރާއްޖޭގައި އަދި އެއްވެސް ސަރުކާރަކުން އިސްނުކުރެޔޭ! އޫނ ގޮއްޔެ Reply\nMay 11, 2012 at 8:12 pm\tތަޅުފެލާ މިނިސްޓަރު. ނާގާބިލް ގޮލައެއް\nMay 14, 2012 at 1:35 pm\tނަސީބެއް ކަންނޭގެ ދުނިޔޭގައި ޑޮކްޓަރ އަހަންމައިދީ ނެތީ ހުރިނަމަ ހަމަޔަގީން އެމަރުހޫމަށްވެސް ކޮންމެވެސް ނަމެއްކިޔާފަ ތަނެއްހަވާލުކުރީސް… ބަގީވަހީދު ހީކުރަނީ ނަމުގެ ކުރިޔަށް ޑޮކްޓަރ އައިމަ ދެން ވަރަށް ކަމެކޭހެން އެކަމްކު ބުނެލަންތަ ޑޮކްޓަރ އަހަންމައިދީ ވެސް ތިޔަ ބާގީ ވަހީދު ތަންތަނަށް ލާފަ ތިޔާތިބަ ޑޮކްޓަރުންނަށް ވުރެން މާމުރާލިވާނޭ މާވިސްނުންތެރިވެސް ވާނެ… ތިޔާޑަކުޓަރުންނަކީ ހަމަ ޅޮހުން… ޗީޗީޗި..\nMay 15, 2012 at 5:42 am\tkaleymen thee hadha hevva bayeykey.. kaleymen nooniyya migaumuga thibee hus lhohun… ajaaibeh hama.. bala kaleymenge aaraaa baaru oi dhuvahu koffa huri ha kanthakaa kaifa huri laari thakuge adhadhu ehera dhanee haaamavamun … thee ehen bayakah faadu kiyevaruge ikhlaastheri bayeh noon ingeytho..mi comment jahai dheythi\nMay 15, 2012 at 6:09 am\tmi dhekotharu muizzu fenunas amashaku rulhi eh noon annaneekee…


ޑީއެންއޭއާއެކު ދުންޔާގެ ފޮނި އުންމީދުތަކެއް! - DhiDaily\nރައީސް ޔާމިން ޢަބްދުލްޤައްޔޫމުގެ ޒަޢާމަތުގައި ފޮރިން މިނިސްޓަރަކަށް ހުންނެވި އަދި ހެލްތު މިނިސްޓްރީގެ ސްޓޭޓް މިނިސްޓަރަކަށް ހުންނެވި ދުންޔާ މައުމޫންގެ ވަރަށް ފޮނި އުންމީދުތަކެއް މިއަދު އެބައޮތެވެ.\nސިޔާސީ މައިދާނުގައި ގިނަ ގޮންޖެހުންތަކަކާއި ކުރިމަތިލެއްވި ދުންޔާގެ މިއަދުގެ އަމާޒަކީ ރާއްޖޭގެ މިނިވަންކަމާއި އިސްތިޤުލާލު ހިފެހެއްޓުމެވެ.\nޚާއްސަކޮށް ދިވެހިންނަކީ ފަޚުރުވެރި ބައެއްގެ ގޮތުގައި ތިބުމަށް މަސައްކަތްކުރެއްވުމެވެ. ދުންޔާ މި ދަތުރު ފެށްޓެވީ ދިވެހި ނެޝަނަލް އެކްޝަން (ޑީއެންއޭ)އާއެކުގައެވެ.\nޑީއެންއޭގެ ތަސައްވުރަކީ ކޮބާ:\nމާރިޗުމަހުގެ 03 ވަނަ ދުވަހުގެރޭ އިފްތިތާހުކުރި ޑީއެންއޭއަކީ ސިޔާސީ މައިދާނުގައި އިސް ސަފުގައި މަސައްކަތް ކުރައްވައިފައި ތިއްބެވި ބައެއް ބޭފުޅުން ގުޅިވަޑައިގެން ހިންގަވާ ހަރަކާތެކެވެ. އޭގެތެރޭގައި އެންމެ އިސްކޮށް އުޅުއްވަނީ ކުރީގެ ހޯމް މިނިސްޓަރު ޢުމަރު ނަޞީރެވެ.\nދުންޔާ ވިދާޅުވީ ޑީއެންއޭއަކީ ރާއްޖޭގެ މިނިވަންކަމާއި އިސްތިޤުލާލު ހިފެހެއްޓުމުގެ މަޤުސަދުގައި ވުޖޫދުވެފައިވާ ހަރަކާތެެއް ކަމަށެވެ. ހަމައެހެންމެ ޑީއެންއޭގެ ހުރިހައި މަސައްކަތްތަކެއް ވެސް ބިނާވެގެންދާނީ އިސްލާމީ އުސޫލުތަކުގެ މައްޗަށްކަމަށް ދުންޔާ ވިދާޅުވިއެވެ.\n”އަޅުގަނޑުމެން އެންމެ މުހިންމު ގޮތެއްގައި ޤަބޫލުކުރާ ޤަބޫލުކުރުންތަކަކީ ރާއްޖޭގެ މިނިވަންކަމާއި އިސްތިޤުލާލު ހިފެހެއްޓުން. އަދި ޚާއްސަކޮށް ދިވެހިންނަކީ ފަޚުރުވެރި ބައެއްގެ ގޮތުގައި ތިބުން.“ ދިޑެއިލީއާއި ވާހަކަ ދައްކަވަމުން ދުންޔާ ވިދާޅުވިއެވެ.\nޑީއެންއޭގެ ތަސައްވުރަކީ އެއީކަމަށް ވިޔަސް ބައެއް ފަރާތްތަކުން ދެކޭ ގޮތުގައި ތެލާއި ފެނާއި އެކުނުވާނެއެވެ. އެހެންކަމުން ޢުމަރާއި ދުންޔާ ގުޅިވަޑައިގެން މަސައްކަތްތަކެއް ވެސް ނުކުރެއްވޭނެ ކަމަށެވެ. ސަބަބަކީ ޢުމަރާއި ދުންޔާގެ ވިސްނުން ހާސްބައި ތަފާތުވާތީކަމަށް އެފަދަ ފަރާތްތަކުން ދެކެއެވެ.\nމިކަމާއި ގުޅިގެން ދުންޔާ ވިދާޅުވީ ކޮންމެ މީހެއްގެ ވެސް ޚިޔާލު ތަފާތުވާނެ ކަމަށެވެ.\n”އަޅުގަނޑުމެންނަކީ އެކި އިންޑިވިޖުއަލުން. އަޅުގަނޑުމެންގެ ތަޖުރިބާ ވެސް ތަޢުލީމު ވެސް އެކި ބޭފުޅުންގެ ތަފާތުވާނެ. އެކަމަކު އަޅުގަނޑުމެން މަސައްކަތްކުރަނީ އެއް ވިސްނުމަކާއި ދިމާއަށް ގޮސްގެން ރާއްޖެއަށް ރަނގަޅުގޮތްތަކެއް، ދިވެހި ރައްޔިތުންނަށް މިއަށްވުރެ ފަހި މުސްތަޤުބަލެއް ހޯދައިދިނުން.“ ދުންޔާ ވިދާޅުވިއެވެ.\nދުންޔާ ވިދާޅުވި ގޮތުގައި ރާއްޖޭގައި މި ވަގުތު އޮތް ސިޔާސީ ޕާޓީތައް ވަނީ ފެއިލްވެފައެވެ.\n“ރާއްޖޭގެ ސިޔާސީ ޕާޓީތަކަށް ބަލައިލައިފިނަމަ ޕާޓީތައް ވަނީ ފެއިލްވެފައި. ރާއްޖެއަށް ވަރަށް އުންމީދާއެކީ ގެނައި ސިޔާސީ އިސްލާހީ ބަދަލުތަކެއްގެތެރެއިން ޒަމާނީ ޑިމޮކްރަސީއަކަށް އަޅުގަނޑުމެން ވާސިލުވިއިރުގައި އަންފޯޗުނޭޓްލީ މިހާރު އަޅުގަނޑުމެންނަށް މި ފެންނަނީ އަސްލު ދިވެހި ރައްޔިތުންގެ އުންމީދުތައް ހާސިލްނުވެ، ދިވެހި ރައްޔިތުންގެ ޙައްޤުތަކަށް އަޅައިނުލެވި، ދިވެހި ރައްޔިތުން ބޭނުންވާ ކަންތައްތަކެއް ކޮށްނުދެވި އުޅޭ ޕާޓީތަކެއް، ގިނައިން އަމިއްލަ އެދުމުން އަޅުގަނޑަށް ހީވަނީ އެ މަސައްކަތްކުރެވެނީ. އަމިއްލަ ޖީބުތައް ފުރުމުގައި ވަގުތުތަކެއް އެބަދޭ. ސިޔާސީ މަޝްހޫރުކަމާ އެހެން ކަންކަން ހޯދާތަން އަޅުގަނޑުމެންނަށް އެބަފެނޭ.“ ދުންޔާ ވިދާޅުވިއެވެ.\nނަމަވެސް އިޚްލާސްތެރިކަމާއެކު މަސައްކަތްކުރައްވާ ފަރާތްތައް ވެސް އެބަ ތިއްބެވި ކަމަށާއި، ގިނައިން ފެންނަނީ އިސްވެ ދެންނެވި ގޮތަށް ކަންކަންވަމުންދާ ގޮތް ކަމަށާއި، އެކަމާ ރައްޔިތުން ކަންބޮޑުވާ ކަމަށާއި، ރައްޔިތުން މިހާރު ބޭނުންވަނީ އައު ގޮތްތަކެއް ކަމަށް ވެސް ދުންޔާ ވިދާޅުވިއެވެ.\nއެ ބޭފުޅުން ބަރުލަމާނީ ނިޒާމަކަށް ވަކާލާތުކުރައްވަނީ ކީއްވެ:\nރައީސް ސޯލިހު، ރައީސް ނަޝީދު\nމި ނިޒާމު އެންމެ ފައްކާވެފައިވާ ޤައުމަކީ އިނގިރޭސިވިލާތްކަމަށް ޤާނޫނީ ބޭފުޅުން ވިދާޅުވެެއެވެ. މިހާރު ރާއްޖޭގައި އޮތީ ރިޔާސީ ނިޒާމެކެވެ. އެއީ ރައްޔިތުންގެ ރުހުމާއެކު ގެނެސްފައިވާ ނިޒާމެކެވެ.\nނަމަވެސް އެ ނިޒާމު އެފުށްމިފުށަށް ޖަހައިލައި ރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކުރުމަށް އެންމެ ބޮޑަށް ވަކާލާތުކުރައްވަނީ “ބޮޑު ވަޒީރު“ ކަން ބޭނުންފުޅުނުވާކަމަށް ވިދާޅުވެފައިވާ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުޙައްމަދު ނަޝީދެވެ.\nބަރުލަމާނީ ނިޒާމާ ގުޅޭ ގޮތުން ދުންޔާ ވިދާޅުވީ އެ ނިޒާމު ގެންނަކަމަށްވަންޏާ ރައްޔިތުންގެ ބަހެއް ވަރަށް މުހިންމުވާނެ ކަމަށެވެ. އަދި ރާއްޖޭގައި ރިޔާސީ ނިޒާމެއް އޮތުމަކީ ރައްޔިތުން ބޭނުންވެގެން ނިންމައިފައިވާ ގޮތް ކަން ވެސް ފާހަގަކުރެއްވިއެވެ.\n”ބަރުލަމާނީ ނިޒާމަކަށް ވަކާލާތުކުރައްވާ އެކިއެކި ބޭފުޅުން އެބައުޅުއްވާ. އެ ބޭފުޅުންގެ އަމިއްލަ ބޭނުންތަކެއް ވެސް އެބައޮވޭ ކަންނޭނގެ. ވަކި ބަޔަކު ވެރިކަމުގައި ތިބުން ނުވަތަ ވަކި ބަޔަކަށް އަބަދު ވެސް ބާރު އޮތުން.“ ދުންޔާ ވިދާޅުވިއެވެ.\nމީގެ އިތުރުން ކޯލިޝަނަށް ނަޒަރެއް ދެއްވަމުން ދުންޔާ ވިދާޅުވީ ކޯލިޝަން ނިޒާމު ހިންގުމަކީ ފަސޭހަކަމެއް ނޫން ކަމަށެވެ. އަދި ކޯލިޝަނަކާއެކީ އަންނަ ސަރުކާރަކަށް، ކޯލިޝަން ދެމެހެއްޓިފައެއް ނުވާ ކަމަށާއި، އަބަދުވެސް ތަކުރާރު ވަނީ އެއްކަމެއް ކަމަށެވެ.\n”ވަކި އެއްޕާޓީއެއްގެ ބާރާއި ނުފޫޒު މި އޮންނަނީ. އެމްޑީޕީ ވެެރިކަމުގަ އޮތްއިރު ރައްޔިތުން ބޭނުންވާ ކަމެއް ނުުފުއްދޭ. ރައްޔިތުން ބޭނުންވާ ހިސާބަކަށް ކަމެއް ނުކޮށްދެވޭ.“ ދުންޔާ ވިދާޅުވިއެވެ.\nކޮރަޕްޝަނާ އެހާ ދެކޮޅުނަމަ، މި މައްސަލައިގައި އިޚްލާސްތެރިކަން ދައްކަވަންވީނޫންތޯ!\nކުރީގެ ނައިބު ރައީސް އަހުމަދު އަދީބު ޕްރެސް ކޮންފަރެންސް ދެއްވާއިރު، އަރިހުގައި ޒިޔަތު\nދުންޔާ އެ ޢިޝާރާތްކުރައްވަނީ މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ މާސިންގާ ޚިޔާނާތަށެވެ. ކުރީގެ ރައީސް ޔާމިން ޢަބްދުލްޤައްޔޫމުގެ ޒަޢާމަތުގައި ހިންގި މި ޚިޔާނާތުގައި ފަސްދޮޅަހަށްވުރެ ގިނަ ރަށް ނުއަގުގައި ވިއްކާފައިވާއިރު، އެ ރަށްތަކުގެ އެކިއުޒިޝަން ކޮސްޓުގެ ގޮތުގައި 3.3 ބިލިއަން ރުފިޔާ ދައުލަތަށް ލިބެންޖެހޭކަމަށް މި ސަރުކާރުން ބުނެފައިވެއެވެ.\nއެމްއެމްޕީއާރްސީ މެދުވެރިކޮށް ޓޫރިސްޓު ރިސޯޓެއް ތަރައްޤީކުރަން ގއ.ވޮޑަމުލާ ދޫކޮށްގެން ދައުލަތަށް ލިބެންޖެހޭ އެއް މިލިއަން ޑޮލަރުގެ އަސްލު އޮޅުވައިލައި، އެ ފައިސާ ލޯންޑާރކުރިކަން ސާބިތުވުމުން ރައީސް ޔާމިނަށް ޙުކުމްކުރީ 2019 ވަނަ އަހަރުގެ ނޮވެމްބަރު 28 ގައެވެ. މި މައްސަލައިގައި ކްރިމިނަލް ކޯޓުން ޙުކުމްކުރީ ރައީސް ޔާމިން ފަސް އަހަރު ދުވަހުގެ މުއްދަތަށް ޖަލަށްލުމަށާއި، ފަސް މިލިއަން ޑޮލަރުން ޖޫރިމަނާ ކުރުމަށެވެ.\nކޮންމެއަކަސް އެމްއެމްޕީއާރްސީގެ ޚިޔާނާތުގެ މައްސަލަ ބެލުމުގައި އެެއްވެސް އިންސާފެއް ހަމައެެއް ނެތްކަމަށް ގިނަ ބަޔަކު މިއަދު ޤަބޫލުކުރެއެވެ. އަދި އެ މައްސަލަ ބަލައި، އަދަބު ޙައްޤުވާ މުޖުރިމުންނަށް އަދަބު ދެވިދާނެތޯ މިއީ މިއަދު އުފެދިފައިވާ ސުވާލެކެވެ.\n”އަޅުގަނޑުމެންނަށް އެބަފެނޭ ވަކި ބަޔަކު ތަޙްްޤީޤުކުރެވި ޖަލުގަ އޮންނަ ތަން. ދެން ރައީސް ޔާމިން ވެސް އޮންނެވީ ޖަލުގަ. އެކަމަކު ވެސް އޭގަ އަދީބު ވަރަށް ބޮޑު ރޯލެއް ކުޅުއްވައިފައި ހުންނެވި ބޭފުޅެއްކަން މިހާރު ޝަރުޢީ ނިޒާމުން އެ ވަނީ ހެއްކާއެކީގަ ސާބިތުކުރެވިފަ. އެހެންނަމަވެސް އަދީބު ހުންނެވީ ގޭގަ. ޒިޔަތު ހުންނެވީ ގޭގަ.“ މައްސަލައިގައި ކަން ހިނގަމުންދާ ގޮތަށް ނަޒަރެއް ދެއްވައި ދުންޔާ ވިދާޅުވިއެވެ.\nދުންޔާ ވިދާޅުވީ އަދަބު ލިބިގެން ދަނީ އެއް ބަޔަކަށް ކަމަށެވެ. ނަމަވެސް ވަރަށް ގިނަ ބަޔަކަށް ޚިޔާނާތުގެ ފައިސާއިން ފައިދާވިކަމުގެ އަޑުތައް ފެތުރިފައިވާކަން ދުންޔާ ފާހަގަކުރެއްވިއެވެ.\n”އޭގެތެރޭގައި މަޖިލިސް މެންބަރުންނާއި ސަރުކާރުގެ އިސް ބޭފުޅުން ހިމެނޭކަމަށްވާނަމަ އިތުރަށް މައްސަލަ ތަޙްޤީޤުކުރާކަށް ބޭނުމެއް ނުވާނެ.“ ދުންޔާ ވިދާޅުވިއެވެ.\nއެމްއެމްޕީއާރްސީގެ ޚިޔާނާތުގެ ފައިސާ 267 ބޭފުޅުންނަށް ލިބިވަޑައިގެންނެވިކަމަށް ވެއެވެ. އޭގެތެރޭގައި 18 ވަނަ ރައްޔިތުންގެ މަޖިލީހުގެ 44 މެންބަރުންނާއި، 19 ވަނަ މަޖިލީހުގެ 16 މެންބަރުންނާއި، މިނިވަން މުއައްސަސާތަކުގެ އިސްކޮށް ތިއްބެވި 05 ބޭފުޅުން ހިމެނިވަޑައިގަންނަވާކަމަށް މަޢުލޫމާތު ލިބިފައިވެއެވެ. ހަމައެހެންމެ ރައީސް އިބްރާހިމް މުޙައްމަދު ޞާލިޙްގެ ސަރުކާރުގެ މަޤާމުތަކުގައި ތިއްބެވި 07 ބޭފުޅުންނާއި، 07 ފަނޑިޔާރުންނާއި، ސަލާމަތީ ބާރުތަކުގައި ތިއްބެވި 23 އޮފިސަރުންނަށް މަންފާ ލިބިލެއްވިކަމަށް މަޢުލޫމާތު ލިބިފައިވެއެވެ.\nއެމްއެމްޕީއާރްސީގެ ޚިޔާނާތުގެ މައްސަލަ ބެލުމަށް ސަރުކާރުން މާ ބޮޑު އަހައްމިއްޔަތުކަމެއް ނުދެއްވައެވެ. ނަމަވެސް ފަހަކަށްއައިސް ވެންޓިލޭޓަރުތަކުގެ މައްސަލައިގެ އަޑު ވަނީ ގަދަވެފައެވެ.\n”ވެންޓލޭޓަރުގެ މައްސަލަ މާކުޑަ. އެމްއެމްޕީއާރްސީގެ މައްސަލަ ބޮޑު. ކުރިއަކަށް ނުދޭ. ވެންޓިލޭޓަރު ވާހަކަ ދެކެވޭއިރު އެ މައްސަލައާއި ގުޅިގެން އެ ވަރަށް އަޑުއުފުލާ ތަނެއް ނުފެނޭ.“ ދުންޔާ ވިދާޅުވިއެވެ.\nދުންޔާ ވަނީ ކޮރަޕްޝަނާ ދެކޮޅަށް ސަރުކާރުން މަސައްކަތްކުރާކަމަށްވާނަމަ، އެމްއެމްޕީއާރްސީގެ މައްސަލައިގައި އިޚްލާސްތެރިކަން ދައްކަވަންވީނޫންތޯ ސުވާލުކުރައްވައިފައެވެ.\nމިއީ އާބިޓްރޭޝަނަކަށް ދެވޭ ކަހަލަ މައްސަލައެއް ނޫން!\nކޮވިޑާއި ގުޅިގެން ރާއްޖެއަށް ގެންނަން ނިންމި ވެންޓިލޭޓަރުތަކަށް ސަރުކާރުން ފައިސާ ދައްކާފައިވާ ނަމަވެސް، ވެންޓިލޭޓަރުތައް ނުލިބުނު މައްސަލައިގައި އެޓާރނީ ޖެނެރަލް އަލްއުސްތާޒު އިބްރާހިމް ރިފްޢަތު ލަފާދެއްވައިފައިވަނީ އިންޓަރނޭޝަނަލް އާބިޓްރޭޝަނަށް މައްސަލަ ހުށަހަޅައިގެން ކުރިއަށް ގެންދަންކަމަށް ދާދިފަހުން ރައީސް އޮފީހުން ވަނީ ވިދާޅުވެފައެވެ.\n”މިއީ އާބިޓްރޭޝަނަކަށް ދެވޭ ކަހަލަ މައްސަލައެއް ނޫން. އާބިޓްރޭޝަނަކީ ކޮންމެވެސް ދެބައެއްގެ ދޭތެރޭގަ ނުވަަތަ ކޮންމެ ވެސް ދެ ޖަމާޢަތެއްގެ ދޭތެރޭގަ ނުވަތަ ދެ މީހެއްގެ ދޭތެރޭގަ މައްސަލައެއް ހައްލުކުރުން. މިއަކު އާބިޓްރޭޝަނެއް ހިމެނޭކަމަކަށް އަޅުގަނޑަކަށް ޤަބޫލެއް ނުކުރެވޭ.“ ފެނިވަޑައިގަންނަވާ ގޮތް ހާމަކުރައްވަމުން ދުންޔާ ވިދާޅުވިއެވެ.\nވެންޓިލޭޓަރު މައްސަލަ ތަޙްޤީޤުކޮށް އެންޓި ކޮރަޕްޝަން ކޮމިޝަން(އޭސީސީ) އިން ޕްރޮސިކިއުޓަރ ޖެނެރަލްގެ އޮފީހަށް ފޮނުވީ 2020 ވަނަ އަހަރުގެ އޮކްޓޫބަރު މަހުގެ 14 ވަނަ ދުވަހުގައެވެ.\nވެންޓިލޭޓަރުތައް ގެންނަނީ އުސޫލުތަކާއި ޚިލާފަށް ވަކި ބައެއްގެ އަތުން ކަމަށާއި، އޭގެ އިތުރުން އެ ތަކެތި ނުލިބެނީސް އެޑްވާންސް ފައިސާ ދައްކާފައިވާ ކަމަށާއި، ވެންޓިލޭޓަރުތައް ގެންނަން ޑުބާއީގެ ކުންފުންޏަކަށް ވެސް އެޑްވާންސްކޮށް ފައިސާދެއްކިކަމަށް ބުނާ މައްސަލައިގައި އޭރުގެ ހެލްތު މިނިސްޓަރު އަމީންގެ އިތުރުން ހެލްތު މިނިސްޓްރީގެ 10 ބޭފުޅަކަށް ދަޢުވާކުރަން ފޮނުވިއެވެ. ނަމަވެސް މި މައްސަލައިގައި ދަޢުވާކުރެވޭވަރަށް ހެކި ނެތްކަމަށް ވިދާޅުވެ ޕީޖީ ޙުސައިން ޝަމީމް އަނބުރާ އެ މައްސަލަ އޭސީސީއަށް ފޮނުއްވިއެވެ.\nނަމަވެސް ދާދިފަހުން ޕީޖީން ބުނީ މައްސަލައާއި ގުޅިގެން ލިބުނު އާ މަޢުލޫމާތުތަކަށްފަހުގައި ވެސް ދަޢުވާ ނުކުރަން ނިންމީ ކުރިން ހޯދާފައިވާ ހެއްކާއި ޤަރީނާގެ މައްޗަށް ރިޢާޔަތްކޮށް، ޖިނާޢީ ކުށެއްގައި ސާބިތުކޮށްދޭންޖެހޭ އުންސުރުތައް ސާބިތުކޮށްދެވިދާނެކަމަށް ނުފެންނާތީ ކަމަށެވެ. އެހެނަސް އުންސުރުގެ ވާހަކައިން އައި ފާޑުކިޔުންތަކާ ގުޅިގެން މައްސަލަ އަލުން މުރާޖަޢާކުރަން ޕީޖީން ވަނީ ނިންމައިފައެވެ.\n”އަސްލުގަ ވަރަށް ނުބައި ޢަމަލެއް. އެންމެ ހާލުގައި ޖެހިފައި އޮތް ވަގުތެއްގައި ރާއްޖޭގަ އަދި އެ ވަގުތު ވެންޓިލޭޓަރު ހޯދުމަކީ އެހާ މުހިންމުކަމަކަށްވެފައި އޮތް ވަގުތެއްގައި ފޮލޯކުރަންޖެހޭ ޤާނޫނުތަކާާއި ޚިލާފަށް ހިނގާފައި މި އޮތީ. ކޮންމެ ގޮތެއް ވިޔަސް ފައިސާތަކެއްދީ ނިމިއްޖެ. ވެންޓިލޭޓަރުތަކެއް ވެސް ނުލިބޭ. އަދި އިތުރަށް މި ތަޙްޤީޤުކޮށް ހެލްތު މިނިސްޓަރު ވެސް ހުންނަވާފަ މި ވަކިވެވަޑައިގަތީ. މިކަމުގަ އަޅުގަނޑު ބުނެލަން ބޭނުންވަނީ އަޅުގަނޑުމެން ކުށްވެރި ކުރަމޭ. އަޅުގަނޑުމެންނަކީ ކޮރަޕްޝަނާ އިދިކޮޅަށް ތިބި ބައެކޭ. ދެން ކޮންމެ ސަރުކާރަކުން ވެސް މި ވިދާޅުވަނީ ކޮރަޕްޝަނާ އިދިކޮޅަށޭ، ކުރީ ސަރުކާރު ކޮރަޕްޓޭ، އެކަން ހުއްޓުވާށޭ އަޅުގަނޑުމެން މިއައީ. ދެން އިތުރަށް އައިސްފައި އަޅުގަނޑުމެން ބަލާއިރުގަ ކޮރަޕްޝަން މިދަނީ އިތުރުވަމުން. އެހެންވީމަ މި ސަރުކާރުގަ ވެސް ހިނގާ އެކިއެކި ކަންތައްތައް ތަޙްޤީޤުކުރެވި އެއްވެސް ބަޔަކު ޝަރީޢަތަށް ގޮސްފަ އެ ބަޔަކަށް ލިބެންޖެހޭ އަދަބެއް ލިބޭތަނެއް ނުވަތަ ހޯދަންޖެހޭ ފައިސާތަކެއް ހޯދޭ ތަނެއް އަޅުގަނޑުމެންނަކަށް ނުފެނޭ.“ ކަންބޮޑުވުން ފާޅުކުރައްވައި ދުންޔާ ވިދާޅުވިއެވެ.\nދުންޔާ ވަނީ މި މައްސަލަ ބަލައި ގެއްލިގެންދިޔަ ފައިސާތައް އަނބުރާ ހޯދައިދިނުމަށް ސަރުކާރުން މަސައްކަތްކުރުމަށް އެދިވަޑައިގަންނަވައިފައެވެ.\n”މީ ސްޓޭޓުން ޕްރޮސެކިއުޓްކޮށްފައި ބަލަންޖެހޭ މައްސަލައެއް. އުފުލޭނީ މިކަމުގަ ޕްރޮސެކިއުޓާރއަށް މައްސަލަ ގެންދެވޭނީ އެ ބޭފުޅާއަށް ވެސް ފުދޭ ވަރަކަށް ތަޙްޤީޤުކޮށް ރަނގަޅު މަޢުލޫމާތު ލިބިގެން. އެހެންވީމަ އެ ބޭފުޅާ ވެސް އެކަމަށް މަސައްކަތްކުރެއްވުމަކީ އަޅުގަނޑު އެދޭގޮތް.“ ދުންޔާ ވިދާޅުވިއެވެ.\nއިންޑިއާއާއި ރާއްޖެއާއި މިއޮތީ އެހާ ހެލްދީ ރިލޭޝަންޝިޕެއް ނޫން!\nރައީސް ސޯލިހު، އިންޑިޔާގެ ބޮޑުވަޒީރު ނަރެންދުރަ މޯދީ\n”ރައީސް މައުމޫންގެ ސަރުކާރުގަ ވަރަށް ބެލެންސްޑްކޮށް އަޅުގަނޑުމެންގެ ޚާރިޖީ ސިޔާސަތު ގެންގުޅުއްވީ. އެއީ ހަމަ އެކި ޤައުމުތަކާ ވަަރަށް ރަނގަޅު ގުޅުންތަކެއް ބަދަހިކުރައްވާ އެކަމަކު ވެސް ވަކި ހިސާބެއްގަ އެ ޤައުމުތައް ތިބެނީ. އަޅުގަނޑުމެންގެ އަމިއްލަވަންތަކަމާއި އަޅުގަނޑުމެންގެ މިނިވަންކަމަށް ބުރޫއަރާ އެއްވެސް ހިސާބަކަށް ނުގެންދަވާ.“ ދުންޔާ ވިދާޅުވިއެވެ.\nދުންޔާ ވިދާޅުވީ އެއްބަޔަކާ އަނެއްބަޔަކާ ދޭތެރޭ މި އޮންނަ އެކިކަހަލަ ހަނގުރާމަތަކުގެތެރެއަކަށް އޭރަކު ވަންނާކަށްނުޖެހޭ ކަމަށެވެ.\nމާޒީގެ ޞަފުހާތަކަށް އަވަސް ކަޅިއެއް އެއްލަވަމުން ދުންޔާ ވިދާޅުވީ މުޙައްމަދު ނަޝީދު ވެރިކަމަށް ވަޑައިގެންނެވުމަށްފަހު އިންޑިއާއާއި ވަރަށް ގާތަށް ޖެހިވަޑައިގެންނެވި ކަމަށެވެ. ހަމައެހެންމެ ރައީސް ޔާމިން ޢަބްދުލްޤައްޔޫމް ޗައިނާއާއި ގާތަށް ޖެހިވަޑައިގެންނެވި މަންޒަރު ފެނިގެންދިޔަ ކަމަށެވެ.\n”މިހާރުގެ ދުނިޔޭގައި އަޅުގަނޑަށް ފެންނަނީ އިންޑިއާއާއި ރާއްޖެއާއި މިއޮތީ އެހާ ހެލްދީ ރިލޭޝަންޝިޕެއް ނޫން. މިހާރު އަޅުގަނޑުމެން މިތިބީ ދަށުވެފައި. އަޅުގަނޑުމެންގެ މިނިވަންކަމަށް ވަރަށް ބޮޑަށް ބުރޫއަރާ ހިސާބުގައި. ކޮންމެ ކުޑަކުޑަ ކަމަކަށް ވެސް އިންޑިއާ ނޫން އެހެން ފަރާތަކަށް ނުދެވޭ. ދެން އިންޑިއާއަކީ ވަރަށް ޖެލެސްކަހަލަ ގޮތަކަށް ރާއްޖެއިން އެހެން ބަޔަކާ ވާހަކަ ދެއްކިޔަނުދީ، އެހެންބަޔަކާ ގުޅުމެއް ބޭއްވިޔަނުދީ އެކަހަލަ ގޮތަކަށް އަޅުގަނޑުމެންގެ ޤައުމުގެ ކަންތައްތައް ބަލަހައްޓައިގެން އުޅޭ ޤައުމެއްގެ ގޮތުގައި ފެންނަނީ. އެހެންވީމަ އަޅުގަނޑުގެ އުންމީދަކީ އަނބުރާ މި ގުޅުން ތަންކޮޅެއް ހެލްދީ ލެވެލްއަކަށް ދިއުން.“ މިއަދުގެ ހާލަތު ސިފަކުރައްވަމުން ދުންޔާ ވިދާޅުވިއެވެ.\n!varash bodu thedhufulhe Dhunya\nދިވެހިރާއްޖެ އިސްލާމްދީންކަންމަތީ އަދި އަމިއްލަ މިނިވަން ޤައުމެއްގެ ގޮތުގައި ދިވެހިރާއްޖެ ބޭއްވުމަށްޓަކައި ދުންޔާމެން ކުރުއްވާ މަސަށްކަތް ޕުޅުގައި ﷲ އިރާދަފުޅާއިއެކު ބަރަކާތް ލަށްވާށި އާމީން ޔާރަށްބަލް އާމީން އަލްހަމްދުލިއްﷲ\nBangaladesh ge alhuvethi kamah gosahurimeehaku mi gaumuge minivan kan hifahataaneekihinehbaa\nއެހެން ޤައުމެއްގެ މީހަކާ އިނުމަކީ އެމީހެއްގެ އަޅުވެތިކަމުގެ ދަށަށް ދިއުމެއް ނޫން. އަދި އެހެން ޤައުމެއްގެ އަޅުވެރިކަމުގެ ދަށަށް ދިއުމެއްވެސް ނޫން. މީހުންނާ އިނުމަކީ އަޅުވެތިވުންކަމުގައި ދެކުމަކީ ނިކަމެތިކަމެއް. އެމީހަކު އިންނާނެ މީހަކު ނިންމާނީ އެމީހަކު އަމިއްލައަށް. އެއީ ކަމާނުބެހޭ އެހެންމީހުން ބަސްބުނަންޖެހޭ ކަމެއްކަމަކަށް ނުފެނޭ


Maumoon ge bandhaa medhu miadhu gotheh ninmanee | Mihaaru\nމިދިޔަ މަހުގެ ފަސް ވަނަ ދުވަހު ރައީސް މައުމޫން ހައްޔަރުކޮށް ދޫނިދޫ އަށް ގެންދަނީ---ފޮޓޯ: ހުސެއިން ވަހީދު/ މިހާރު\nމައުމޫންގެ ބަންދާ މެދު މިއަދު ގޮތެއް ނިންމަނީ\n20 މާޗް 2018 - 12:049comments\nކުއްލި ނުރައްކަލުގެ ހާލަތުގެ ދަށުން ހައްޔަރު ކުރި ކުރީގެ ރައީސް މައުމޫން އަބްދުލްގައްޔޫމްގެ ބަންދާ މެދު ގޮތެއް ނިންމަން މިއަދު ކްރިމިނަލް ކޯޓަށް ހާޒިރުކުރަން ހަމަޖައްސައިފި އެވެ.\nމައުމޫންގެ ވަކީލުންގެ ޓީމުން "މިހާރު" އަށް މިއަދު ބުނީ އެމަނިކުފާނުގެ ބަންދާ މެދު ގޮތެއް ނިންމަން އެންމެ ފުރަތަމަ ހާޒިރު ކުރަން އޮތީ އިއްޔެ ކަމަށެވެ. އެކަމަކު އެހެން އެންގިތާ މާ ގިނަ އިރުތަކެއް ނުވެ، މައުމޫން ކޯޓަށް ހާޒިރު ނުކުރާނެ ކަން ފުލުހުން އެންގި ކަމަށް އެ ޓީމުން ބުންޏެވެ.\nވަކީލުންގެ ޓީމުން ބުނި ގޮތުގައި މިއަދު މައުމޫން ކޯޓަށް ހާޒިރުކުރާ ގަޑިއެއް އަދި ނާންގަ އެވެ.\nކްރިމިނަލް ކޯޓު ހިންގެވުމާ ހަވާލުވެ ހުންނެވި ގާޒީ އާދަމް އާރިފަށް، މައުމޫން އިއްޔެ ފޮނުއްވި ސިޓީއެއްގައި ވިދާޅުވެފައި ވަނީ މިދިޔަ ފެބްރުއަރީ5އިން ފެށިގެން ފުލުހުންގެ ބަންދަށް އެމަނިކުފާނު ގެންދިޔައީ ކޯޓު އަމުރެއް ނެތި ކަމަށެވެ. އަދި އެމަނިކުފާނު ހައްޔަރުކޮށްގެން 24 ގަޑިއިރުވީ އިރު ވެސް، ގާނޫނު އަސާސީގައިވާ ގޮތަށް ފަނޑިޔާރެއްގެ ކުރިމައްޗަށް ހާޒިރުކޮށްފައި ނުވާކަން މައުމޫން ވިދާޅުވި އެވެ. އެހެންކަމުން އެމަނިކުފާނު ހުންނެވީ ގާނޫނާ ހިލާފު ބަންދެއްގައި ކަން އެ ސިޓީގައި ބަޔާންކުރެއްވި އެވެ.\nމައުމޫންގެ ބަންދާ މެދު ގޮތެއް ނިންމަން ކޯޓަށް ހާޒިރު ކުރަނީ އެމަނިކުފާނުގެ ވަކީލު ކަމަށްވާ މައުމޫން ހަމީދު މާދަމާ ރާއްޖެ ވަޑައިގަންނަވާނެތީ، އަންނަ ބުރާސްފަތި ދުވަހަށް އެކަން ފަސްކޮށްދެއްވަން އެދިވަޑައިގެންފައި ވަނިކޮށެވެ.\n"މިހާތަނަށް ވެސް އަޅުގަނޑު 40 އަށް ވުރެ ގިނަ ދުވަހު ހުރިއިރު ވެސް ފަނޑިޔާރެއްގެ ކުރިމައްޗަށް ހާޒިރުކޮށްފައި ނުވާތީ އާއި އިތުރު ވިއްސަކަށް ގަޑިއިރަށް މި ޝަރީއަތުގެ މަޖިލިސް ލަސްކޮށް ދެއްވުމަކުން، މިހާތަނަށް އަޅުގަނޑާ މެދު ގާނޫނާ ހިލާފަށް ހިނގާފައިވާ ކަންކަން އެ ނޫން ގޮތަކަށް ހިނގާފައިވާނެ ކަމަށް ގަބޫލުކުރެވޭނެ ހަމައެއް ވެސް އޮންނާނެ ކަމަށް އަޅުގަނޑަށް ނުފެންނާނެތީ އެވެ،" ބަންދާ މެދު ގޮތެއް ނިންމާ ޝަރީއަތް ފަސްކޮށްދެއްވަން އެދިވަޑައިގެންނެވި ސަބަބު މައުމޫން ލިއުއްވި އެވެ.\nކުއްލި ނުރައްކަލުގެ ހާލަތުގެ މުއްދަތު ހަމަވާނީ ވެސް ބުރާސްފަތިދުވަހު އެވެ. އެ ހާލަތު އިތުރުކުރުމުގެ ވިސްނުން ނުގެންގުޅޭ ކަމަށް ސަރުކާރުން ބުނެފައިވެ އެވެ.\nކުއްލި ނުރައްކަލުގެ ހާލަތު އިއުލާންކޮށް، މައުމޫން ހައްޔަރުކުރީ ސަރުކާރު ވައްޓާލަން ރޭވުމާއި ފަނޑިޔާރުންނަށް ރިޝްވަތު ދިނުމުގެ ތުހުމަތުގަ އެވެ. އެމަނިކުފާނުގެ އިތުރުން އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ވެސް ވަނީ ހައްޔަރުކޮށް، ދައުވާ އުފުލައިފަ އެވެ.\nމައުމޫންގެ މައްޗަށް ދައުވާކުރަން ކްރިމިނަލް ކޯޓަށް ޕީޖީގެ ފަރާތުން މިހާރު ވަނީ މައްސަލަ ހުށައަޅައިފަ އެވެ. އެކަމަކު މައުމޫންގެ މައްޗަށް ކުރަނީ ކޮން ދައުވާއެއް ކަމެއް އަދި ސާފެއް ނުވެ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ޕޮލިސް ކްރިމިނަލް ކޯޓް އިދިކޮޅު ފަރާތްތައް ކުއްލި ނުރައްކަލުގެ ހާލަތު ރާއްޖޭގެ ސިޔާސީ ހަމަނުޖެހުން\nމައުމޫންގެ ހެބިއަސް ކޯޕަސް މައްސަލަ ބަލައިގެންފި\nމައުމޫންގެ ސުވާލެއް ސަރުކާރަށް\nބޮޑު އަމުރުން ވެރިކަމުގެ މައިބަދަ ބިނދުނު


Iran ge Missile Raajje Aai Hama Ah Foaraane - Vaguthu\nއިރާންގެ މިސައިލް ރާއްޖެއާއި ހަމައަށް ފޯރާނެ\n2 މަސް ކުރިން ( ޖެނުއަރީ 9, 2020 )\nއިރާން އިން ފޮނުވާލާ މިސައިލްތަކުގެ އަސަރު ރާއްޖެއަށްވެސް ފޯރާނެ ކަމަށް ބައެއް އިތުބާރު ހިފޭ މީޑީއާތަކުން ބުނެފިއެވެ.\nއަލްޖަޒީރާއިން އިރާންގެ މިސައިލްތަކުގައި ހުރި ގާބިލިއްޔަތު ކަމާއި އެ މިސައިލް ދަތުރުކުރާނެ ދުރު މިން ވަނީ ބުނެދީފައެވެ. އެގޮތުން އަލްޖަޒީރާއިން ވަނީ އިރާނުން އުފައްދާފައިވާ5ވައްތަރެއްގެ މިސައިލެއް އޭ ދަތުރުކުރާނެ ދުރު މިނާއި އެކު ބުނެދީފައެވެ.\nއެގޮތުން ހިމެނޭ5ވައްތަރުގެ މިސައިލަކީ، ޒޮލްފަގާ، ޤިއަމް1، ޝަހާބް3- އެމާދް/ ގަދްރް، ސެޖިލް އަދި ސައުމާ އެވެ.\nމީގެ ތެރެއިން ރާއްޖެއާއި ހަމައަށް ފޯރާނެ ކަމަށް އަލްޖަޒީރާއިން ބުނެފައިވަނީ ސައުމާއެވެ. އިރާނުން އުފައްދާފައިވާ ސައުމާ އަކީ އެއީ ކްރޫޒް މިސައިލެކެވެ. އޭގެ ދަތުރު ކުރާ ދުރުމިނަށް ބަލާއިރު 2000-3000 ކިލޯ މީޓަރަށް ދަތުރު ކުރާނެ ކަމަށް އެ ނޫހުން ވަނީ ބުނެފައެވެ.\nދެން ރާއްޖެއާއި އެންމެ ކާރި ކުރާ މިސައިލަކަށް އުޅޭނީ ސެޖިލް އަދި ޝަހާބް3- އެމާދް/ ގަދްރެވެ. ސެޖިލް އަށް 2000 ކިލޯ މީޓަރަށް ދަތުރު ކުރުމުގެ ގާބިލު ކަން ލިބިފައިވާ އިރު ޝަހާބް3- އެމާދް/ ގަދްރް އަށް ވަނީ 1300-1950 ކިލޯ މީޓަރަށް ދަތުރު ކުރުމުގެ ގާބިލު ކަން ވަނީ ލިބިފައެވެ.\nއިރާނުން ތައްޔާރު ކޮށްފައިވާ ޒޮލްފަގާ މިސައިލަށް 700 ކިލޯ މީޓަރަށް ދަތުރު ކުރުމުގެ ގާބިލު ކަން ލިބިފައިވާ އިރު ޤިއަމް އަށް 700-800 ކިލޯ މީޓަރަށް ދަތުރު ކުރުމުގެ ގާބިލު ކަން ވަނީ ލިބިފައެވެ. މި ދެ މިސައިލަށްވެސް ރާއްޖެއާއި ހަމައަށް ނާދެވޭނެއެވެ.\nޖެނުއަރީ 9, 2020 17:34\nޜާއްޖޭގައި އެބަހުރި ތިދިފާއުކުރެވޭ ރީދޫ އައްޑަނަ\nޖެނުއަރީ 9, 2020 17:54\nޖެނުއަރީ 9, 2020 18:45\nރާއްޖެ ސަލާމަތް ވަނީ ކިހިނެއް\nޖެނުއަރީ 9, 2020 18:52\nރާއްޖޭގެ ދޮންބަންޑާރަ މިސައިލް ޑިފެންސް ސިސްޓަމްކީ ރަޝިޔާގެ އެސް 400 އައްވުރެ ވަރުގަދަ އެއްޗެއް.. ސޯ ނޯވޮރީސް ބީހެޕީ\nޖެނުއަރީ 9, 2020 19:24\n100 އިގެ މުސްލިމު ގައުމަކަށް ނުވައްޓާނެ\nޖެނުއަރީ 9, 2020 19:29\nތިޔަ ފޮނުވިޔަސް މައްސަލައެއް ނެތެއްނުން. ތިޔައީ އެއްވެސް ގެއްލުމެއްވާ އެއްޗެއް ނޫނިއްޔަ\nޖެނުއަރީ 9, 2020 21:39\nއީރާނުން މިތާކަށް ހަމަލާ ދޭކަަށް ނޫޅޭ..\nޖެނުއަރީ 9, 2020 21:54\nރާއްޖެ އަށް ފޯރާތޯ ތިބަލަނީ ކީއްކުރަން.\nޖެނުއަރީ 9, 2020 22:31\nއެއީ މީހުން ބިރުގަންނަވާ އިންޒާރު ދޭ މިސައިލްތަކެކޭ، ފޮނުވާ ގިނަ އެއްޗެހި ފެއިލް ވަނީ، ނުމެއް ގޮވާ. އީރާނުން އެންމެ ފުރަތަމަ ރައްޔިތުންނަށް ކާންދީބަލަ\nޖެނުއަރީ 9, 2020 23:11\nރާއްޖެއާތަ ހަނގުރާމަ ކުރަނީ\nޖެނުއަރީ 10, 2020 00:42\nޔަޤީނުންވެސް އެމެރިކާ ހިސާބައށްފޯރާވަރުގެ މިސައިލެއް އިރާންއަރަކު ނޯންނާނެ!\nޖެނުއަރީ 10, 2020 02:23\nރާއްޖޭން ތީތި ހިފާފަ އެމެ އެން ޑީ އެފް އާމަރީ އަށް ލާފަ ފޮރުވާނީ. އޭރުން ތީގެ ބޭނުމެއް ޖެހިއްޖެއްޔާ މިކޮޅުންވެސް ފޮނުވާނެ އެއްޗެހި ހުންނާނެ. ހަހަހަ.\nޖެނުއަރީ 10, 2020 08:02\nޙުރިހާ މިސައިލް ތަކާ އެންމެހާ ތަކެތީގެ ވެރިﷲ ގެ ކުޅަދުން ވަންތަކަން މާބޮޑުވެ.\nޖެނުއަރީ 10, 2020 11:19\nތިހެން ފޮނިބުރުއްސާފައުޅުން އިރާގުވެސް ބަޔަކުއަރާ ހިރަފުހައްހަދާ ނިންމާލިއިރު ރައްދުގަ އެއްލާލާނެ ގާކޮޅެއްގެ މިންވަރުވެސް އަސްކަރިއްޔާގަ ނެތް އީރާނަކަށް އެމެރިކާއިންދޭ ދިހަ ހަމަލާއަށް އެކަތިވެސް ނުދެވޭނެ ނުވެސް ހުންނާނެ\nޖެނުއަރީ 13, 2020 13:54\nދިވެހިންނަކީ އަދި ދިވެހި ބަހަކީވެސް އިންޑޯ އިރޭނިއަން ދަރިކޮޅުގެ ބައެއް އަދި ބަހެއް! އިރާނުމީހުނަކީ އަދި ފާރިސީބަހަކީ އަހަރެމެންގެ ތިމާގެ ދެބެންގެ ދެދަރިމީހުން އަދި ބަސް! އެމީހުން އަހަރެމެންނަކަށް ގެއްލުމެއްދޭނެހެން ވަރަށް ހީނުވޭ!\nތަންދޮރު އޮޅުން ނުފިލާތީ ވަރަށް ދެރަ ވޭ ބައެއް މީ ހުން ނަށް... އައްޑޫ ސިޓީ ކައިރީގައި އޮންނަ އެމެރިކާގެ އެއާ ބޭ ހެއް ކަމަށް ވާ ޑިއޭގޯ ގްރީޟިއާ.. އޮތީ އީރާން ގެ މިސައިލް ރޭންޖުގެ އެތެރޭގައި ކަން މީގެ އިން ދޭ ހަވަނީ......


City thakugai ulhey meehun stress aa dhuruvaane gotheh | Mihaaru\nފެހި ހުސް ޖާގަތައް ބޭނުންކުރުމުގެ ފުރުސަތު އޮންނަ ނަމަ ސިޓީތަކުގައި ދިރިއުޅޭ މީހުންގެ ސްޓްރެސް ކުޑަވެ ނަފްސާނީ ދުޅަހެޔޮކަން ބޮޑުވާނެ ކަމަށް މި ދިރާސާގެ ރިސާޗަރުން ގަބޫލުކުރޭ. ފައިލް ފޮޓޯ: ހުސެއިން ވަހީދު/ މިހާރު\n21 އޮކްޓޯބަރ 2017 - 07:21\nތަޖުރިބާކާރުން ވިދާޅުވާގޮތުގައި އަޑުގަދަވުމާއި ވައި ނުސާފުވުމާއި ބައިބޯވުމުގެ ސަބަބުން، ސިޓީތަކުގައި ދިރިއުޅޭ މީހުންނަށް ދިގު މުއްދަތަކަށް ސްޓްރެސް ތަހައްމަލްކުރަން ޖެހެ އެވެ. އެހެންކަމުން އެފަދަ މީހުންނަށް ޑިޕްރެޝަނާއި އެންޒައިޓީ އާއި ސްކިޓްޒޮފްރީނިއާ ފަދަ ނަފްސާނީ ބަލިތައް ކުރިމަތިވުމުގެ ނުރައްކާ ބޮޑެވެ.\nބާލިންގައި ހުންނަ މެކްސް ޕްލެންކް އިންސްޓިޓިއުޓް ފޯ ހިއުމަން ޑިވެލޮޕްމެންޓްގެ ރިސާޗަރުންގެ ދިރާސާގައި ބަލާފައި ވަނީ ސްޓްރެސް އާއި ނުރައްކާތެރި ހާލަތްތަކަށް އިޖާބަދިނުމުގައި ސިކުނޑީގައި މުހިއްމު ދައުރެއް އަދާކުރާ ބައި، "އެމިގްޑާލާ" މަސައްކަތްކުރާ ގޮތެވެ. ރަށްފުށުގައި ދިރިއުޅޭ މީހުންނަށް ވުރެ ސިޓީތަކުގައި ދިރިއުޅޭ މީހުންގެ "އެމިގްޑާލާ"ގެ ހަރަކާތްތެރިކަން ބޮޑުކަން ދިރާސާ އިން އެނގުނެވެ.\nއެ މައުލޫމާތުގެ އަލީގައި ރިސާޗަރުން ވަނީ ސިޓީތަކުގައި އުޅޭ މީހުންނަށް އެ ސްޓްރެސްއާ ދުރަށް ދެވޭނީ ކޮން ކަހަލަ ކަންތައްތަކެއް މެދުވެރިކޮށްތޯ ބަލައިފަ އެވެ. އެގޮތުން، ޖަންގަލިތަކާއި ސިޓީ ތެރޭގައި ހުންނަ ފެހި މާހައުލުތަކާއި ހުސް ޖާގަތައް ފަދަ ގުދުރަތީ ތަންތަނާ ކައިރީގައި ދިރިއުޅޭ މީހުންގެ ސިކުނޑި، ސްޓްރެސްއާ މެދު އަމަލުކުރާ ގޮތް ދެނެގަތެވެ.\nދިރާސާގައި އިސްކޮށް ހުންނެވި ސައިކޮލޮޖިސްޓް ޑރ. ސިމޯން ކޫން ވިދާޅުވިގޮތުގައި އެފަދަ މާހައުލުތަކުން ސްޓްރެސް އަށް އަސަރުފޯރާ ގޮތް ދެނެގަންނަން އެ ޓީމު ޝައުގުވެރިވީ، ދިރިއުޅޭ މާހައުލަކީ ސިކުނޑީގެ ސްޓްރަކްޗާ އާއި ސިކުނޑި މަސައްކަތްކުރާ ގޮތް ބައްޓަންކޮށްދޭ އެއްޗެއްކަން ދިރާސާ އިން ސާބިތުވެފައިވާތީ ކަމަށެވެ.\nސިޓީތަކުގައި އުޅޭ މީހުންގެ ތެރެއިން ޖަންގައްޔާ ކައިރި ހިސާބުތަކުގައި ގެ ހުންނަ މީހުންގެ ސިކުނޑީގެ "އެމިގްޑާލާ"ގެ ނަފްސާނީ ދުޅަހެޔޮކަން އެހެން މީހުންނަށް ވުރެ ބޮޑުކަމަށް ބެލެވޭ ކަންކަން ރިސާޗަރުންނަށް މި ދިރާސާ އިން ވަނީ ފާހަގަވެފަ އެވެ. އަދި އެހެންކަމުން، އެފަދަ މީހުންނަށް މާ ރަނގަޅަށް ސްޓްރެސް މެނޭޖުކުރެވޭނެ ކަމަށް ގަބޫލުކުރެވެ އެވެ.\nއިތުރު ލިޔުންތައް ސައިންސް މެންޓަލް ހެލްތް ހާސްވުން ޑިޕްރެޝަން


vnews - JP world cup arena launch kohfi\nޖޭޕީ ވޯލްޑްކަޕް އެރީނާ ލޯންޗުކޮށްފި\nމި ހަރަކާތް ލޯންޗުކޮށްދެއްވުމަށް ބޭއްވި ޕްރެސް ކޮންފަރެންސްގެ ތެރެއިން\nދިވެހި ހުރިހާ ރައްޔިތުންނަށް ހުޅުވާލައިގެން ޖުމްހޫރީ ޕާޓީން ވޯލްޑްކަޕާއި ދިމާކޮށް ބާއްވާ ހަރަކާތް "ޖޭޕީ ވޯލްޑްކަޕް އެރީނާ" މިއަދު ލޯންޗުކޮށްފި އެވެ.\nމި ހަރަކާތާއި މި ހަރަކާތުގެ ލޯގޯ އިފްތިތާހުކޮށްދެއްވީ ޖަރުމަންވިލާތުގައި ހުންނެވި ޖުމްހޫރީ ޕާޓިގެ ލީޑަރު ގާސިމް އިބްރާހީމެވެ.\nމިހަރަކާތް ލޯންޗުކޮށްދެއްވާ ވާހަކަދައްކަވަމުން ޖޭޕީގެ ސެކްރެޓަރީ ޖެނެރަލް އަހްމަދު ސަމީރު ވިދާޅުވީ މިއީ ދިވެހި ހުރިހާ ރައްޔިތުންނަށް ހުޅުވާލައިގެން ކުރިއަށްގެންދާ ހަރަކާތެއް ކަމަށާއި ވޯލްޑްކަޕާއި ގުޅިގެން ޖުމްހޫރީ ޕާޓީގެ މައި އޮފީސް، މ. ކުނޫޒުގައި ހާއްސަ ހަރަކާތްތަކެއް ކުރިއަށްދާނެ ކަމަށެވެ.\nސަމީރު ވިދާޅުވީ ވޯލްޑްކަޕަކީ ވަކި ކުލައަކަށް އަންނަ އީދެއް ނޫން ކަމަށާއި މިއީ ހުރިހާ ދިވެހި ރައްޔިތުންނަށް އަންނަ އީދެއް ކަމަށެވެެ. އެހެންކަމުން ޖުމްހޫރީ ޕާޓީން ދިވެހިންނާއި ހަމައަށް މެޗުތައް ދެއްކުމަށް ހާއްސަ އިންތިޒާމުތަކެއް ހަމަޖައްސާފައިވާ ކަމަށާއި އެންމެ މޮޅު ކޮލިޓީގައި އެންމެ ޒަމާނީ ގޮތްތަކާއެކު މެޗުތައް ވަގުތުން ފެންނާނެ އިންތިޒާމު ކުނޫޒުގައި ގާއިމުކޮށްފައިވާ ކަމަށެވެ.\nޖޭޕީ އެކްޓިވިޓީީސް ކޮމިޓީގެ ޗެއާ ޑރ. އަބްދުﷲ މައުސޫމް ވިދާޅުވީ ޖޭޕީ ވޯލްޑްކަޕް އެރީނާގައި ކުރިއަށްދާނީ ތިން ކަމެއް ކަމަށެވެ. މީގެތެރޭގައި ފުރަތަމަ ކަމަކީ ސްކޯ ދިމާކުރުމެވެ. މައުސޫމް ވިދާޅުވީ ވޯލްޑްކަޕުގެ މެޗެއް ފެށުމުގެ ކުރިން ސްކޯ ދިމާކުރުމުގެ ފުރުސަތު މުޅި ރާއްޖެއަށް ހުޅުވާލާނެ ކަމަށާއި ރަށްރަށުގައި ތިއްބަވާ ފަރާތްތަކަށްވެސް އެ ފުރުސަތު ހުޅުވާލާފައިވާ ކަމަށެވެ. އެގޮތުން މެޗު ފެށުމުގެ 30 މިނެޓުގެ ކުރިން ސްކޯ ދިމާކުރުމަށް ހުޅުވާލާނެ ކަމަށާއި މެޗު ފެށުމުން އެ ފުރުސަތު ބަންދުވާނެ ކަމަށްވެސް ވިދާޅުވި އެވެ. މެޗުގެ ސްކޯ ދިމާކުރުމަށް އެސްއެމްއެސް ކުރާނެ ނަންބަރަކީ 7799335 އެވެ.\nމި ހަރަކާތުގެ ދަށުން ދެވަނަ ކަމަކަށް ކުރިއަށްދާނީ ޕެނަލްޓީ ޝޫޓްއުޓް މުބާރާތެކެވެ. މި މުބާރާތުގައި އެދުވަހެއްގައި މެޗު ކުޅޭ ޓީމުު، އެ މެޗު ކުޅޭ ގަޑީގައި ޕެނަލްޓީ ޝޫޓްއައުޓް މުބާރާތް ކުރިއަށްދާނެ ކަމަށް މައުސޫމް ވިދާޅުވި އެވެ.\nޖޭޕީ ވޯލްޑްކަޕް އެރީނާގައި ކުރިއަށްދާ ތިންވަނަ ކަމަކީ ޖޭޕީ ވޯލްޑްކަޕް ކެފޭ އެވެ. މި ބައިގައި ވޯލްޑްކަޕް މެޗެއް ފެށުމުގެ 30 މިނެޓު ކުރިން މެޗާއި ބެހޭގޮތުން ހިޔާލުފާޅުކޮށް ދެ ޓީމާ ގުޅުންހުރި ވާހަކަތައް ހިއްސާކޮށް މެޗުގެ ކޮމެންޓްރީއާއެކު ހާއްސަ ހަރަކާތްތައްތަކެއް ކުރިއަށްދާނެ އެވެ. ރާއްޖެއިން ބޭރުގައި ތިއްބަވާ ޖޭޕީގެ މެމްބަރުންވެސް މި ހަރަކާތުގައި ބައިވެރިވެވަޑައިގަންނަވާނެ ކަމަށްވެސް މައުސޫމް ވިދާޅުވި އެވެ\nމި ތިން ހަރަކާތުގެ އިތުރުން ގާލެންޑޯ މުބާރާތެއްވެސް ކުރިއަށް ގެންދިއުމަށް ވަނީ ނިންމާފަ އެވެ. މިއީ ރާއްޖޭގެ ސިޔާސީ ޕާޓީއަކުން ވޯލްޑްކަޕާ ދިމާކޮށް ކުރިއަށް ގެންދާ މިފަދަ ފުރަތަމަ ހަރަކާތެވެ.\nމި ހަރަކާތުގެ މައުލޫމާތު ހާމަކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި ދާދިފަހުން ޖޭޕީއަށް ސޮއިކޮށްފައިވާ ގައުމީ ޓީމުގެ ކުރީގެ ކެޕްޓަން އައްސަދު އަލީ (އަޑުބަރޭ) އާއި ޖޭޕީގެ ޔޫތު ލީގުގެ ނައިބު ޝުއައިބް ޝަރީފްގެ އިތުރުން އެކްޓިވިޓީ ކޮމިޓީގެ ޑެޕިއުޓީ އަދި އެ ޕާޓީގެ ކުރީގެ ރަޖިސްޓްރާ އަހްމަދު ސައުދު ވަނީ ބައިވެރިވެފަ އެވެ.


ތިނަދޫ މިއުޒިއަމް ޕާކުގައި ހުރި ޕަމްޕުތައް ހުރި ވަޅަކަށް ކުއްޖަކު ވެއްޓިއްޖެ\nޗެމްޕިއަން އޮފް ޗެމްޕިއަން ފެތުމުގެ މުބާރާތް ފަށައިފި\nދޯންޏަކުން މަސް ބާނަނީ. ކޮވިޑް-19ގެ ސަބަބުން މަސްވެރިކަމަށް ވަނީ ހީނަރުކަމެއް އައިސްފައި -- ފޮޓޯ: ޒުވާން މަސްވެރިޔާމާލޭގެ މަސް މާރުކޭޓުގައި ފަރު މަސްތަކެއް ވިއްކަން ބަހައްޓާފައި -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސްމާލޭގެ މަސް މާރުކޭޓުގައި މަސްވެރިޔަކު މަސް ވިއްކަނީ -- އަވަސް ފޮޓޯ | އަހުމަދު ޝުރާއުއަހްމަދު މަނިކު ތޮފި އަޅުއްވައިގެން މެދުގައި ކުރީގެ ރައީސް އަބްދުﷲ ޔާމީނަށް މައުލޫމާތު ދެއްވަނީ\n“އޭރުގައި މުޅި ރާއްޖެއަށް ކޮވިޑެއް ނުފެތޭ. އެހެންވެ މަސްވެރިން އޭރު ހުރަސްތަކެއް ނެތި ހާސްކަމެއް ނެތި މަސްވެރިކަން ކުރަމުން ދިޔަ. އޭރު ރަށަށް އަރާ ފައިބާ ކޮންމެ ފަހަރަކު ކަރަންޓީނު ވާކަށް ނުޖެހޭ. އެކަމަކު މިހާރު ރަށަށް އަނބުރާ ގޮސް ހަފްތާއެއްގެ މުއްދަތައް ކަރަންޓީނު ވާންޖެހޭތީ ބައެއް މަސްވެރިންނަށް އެކަން އެބަވޭ ތަކްލީފަކަށް. އެހެންވެ އަދި ވެސް ބައެއް މަސްވެރިން މި ތިބީ ރަށުގައި މަޑުކޮށްލައިގެން ހާލަތު ރަނގަޅު ވަންދެން” އަހަންމަދޭ ވިދާޅުވި އެވެ.\n“ރާއްޖޭގައި ފަރުމަސްވެރިކަން ކުރާ އުޅަނދުތައް މިފަހުން ވަަރަށް ގިނަ. އެކަމަކު މި އުޅަނދުތަކަކީ މަސްވެރިކަން ކުރާ އުޅަނދުތަކެއްގެ ގޮތުގައި ކަމާ ގުޅޭ އިދާރާތަކުގައި ރަޖިސްޓްރީ ކުރެވޭނެ ހަރުދަނާ ގޮތްތަކެއް ވެސް ނެތް” ރާއްޖޭގައި ފަރުމަހުގެ ވިޔަފާރިކުރާ މީހުންގެ ތަފާސްހިސާބު ރަނގަޅަށް ބެލެހެއްޓިފައި ނެތް ކަމަށް ވިދާޅުވެ އަހަންމަދޭ ވިދާޅުވި އެވެ.\n“ލޯކަލް ކައުންސިލް ތަކާއި ގުޅިގެން މިހާރު އެ މައުލޫމާތުތައް އެއްކުރަމުން ދިޔަ ނަމަވެސް މި މަސައްކަތައް ވަރަށް ގިނަ ދުވަސް ހޭދަވާނެ ކަމަށް ބެލެވޭ. އެހެންވެ އަޅުގަނޑުމެން އެދެން ފަރުމަސްވެރިކަން ކުރާ ފަރާތްތަކުން އެ މައުލޫމާތުތައް ވީހާވެސް އަވަހަށް އަޅުގަނޑުމެންނާ ހިއްސާކޮށްދިނުމަށް،” އިތުރަށް ވިދާޅުވި އެވެ.


ކޮވިޑްގެ އާ ވޭރިއަންޓާ މެދު ހާސްނުވުމަށް ޑަބްލިއުއެޗްއޯއިން އެދެފި – Feshun.mv\n4 ޑިސެމްބަރ 2021 - 15:12\nކޮވިޑްގެ އާ ވޭރިއަންޓް، އޯމިކްރިން އާ މެދު މުޅި ދުނިޔެއިން ހާސްވާން ނުޖެހޭ ކަމަށާއި، އޭގެ ބަދަލުގައި އެއިން ރައްކާތެރިވުމަށް ދުރާލާ ތައްޔާރުވުމަށް، ދުނިޔޭގެ ސިއްހަތާއި ބެހޭ ޖަމިއްޔާ އިން ބުނެފިއެވެ.\nމިދިޔަ ހުކުރު ދުވަހު އޮތް ނޫސްކޮންފަރެންސްގައި ޑަބްލިއުއެޗްއޯގެ ސައިންޓިސްޓް ސުމްޔާ ސްވާމިނަތަން ބުނީ، މީގެ އަހަރެއްހާ ދުވަހާ އަޅާބަލާއިރު މިހާރު އޮތް ހާލަތު ވަރަށް ތަފާތު ކަމަށެވެ.\nއެންމެ ފުރަތަމަ ދެކުނު އެފްރިކާއިން ފެނުނު ކަމަށް ބެލެވޭ މި އާ ވޭރިއަންޓާއި ގުޅިގެން ޑަބްލިއުއެޗްއޯ އިން މީގެ ކުރިން ހާމަކޮށްފައި ވަނީ މިއީ ކަންބޮޑުވުމެއް ކަމަށެވެ. މިހާތަނަށް މި އާ ވޭރިއަންޓް 40 އެއްހާ ގައުމުން ފެނިފައިވެއެވެ.\nމި އާވޭރިއަންޓަކީ ބޮޑެތި މިޔުޓޭޝަންތަކެއް އައިސްފައިވާ ވޭރިއެންޓެއް ކަމާއި އަދި ކޮވިޑް ވެކްސިން އިން މި އާވޭރިއަންޓް އިން ދިފާއުވުމަށް ކުރަނީ ކިހާ އަސަރެއް ކަމެއް އަދިވެސް ޔަޤީންކަމާއެކު ހޯދިފައެއް ނުވެއެވެ.\nނޫސްކޮންފަރެންސްގައި ވާހަކަ ދައްކަމުން ސައިންޓިސްޓް ސުމްޔާ ބުނީ، ދެކުނު އެފްރިކާއިން ފުރަތަމަ ހެދި ދިރާސާގެ ނަތީޖާއިން ފެންނަ ގޮތުގައި އެ ވޭރިއަންޓަކީ ވަރަށް ހަލުވިކަމާއެކު ފެތުރޭ އަދި "ޑޮމިނެންޓް" ވޭރިއެންޓެއް ވެދާނެ ކަމަށް ހޯދިފައިވާ ކަމަށެވެ. ނަމަވެސް މިއީ ނަމަވެސް އެނެލިސްޓުން ބުނީ އެއީ އަދި ފުރިހަމަ ޑޭޓާއެއް ނޫން ކަމަށެވެ.\nކޮވިޑް-19, ފީޗާރޑް, ޑަބްލިއުއެޗްއޯ


Addu Police Academy ge masahkathah gos quarantine aai hilaafvi mahsalaeh fuluhunnah hushahalhaifi – Iru\nއައްޑޫ ޕޮލިސް އެކަޑަމީގެ މަސައްކަތަށް ގޮސް ކަރަންޓީނު އުސޫލުތަކާއި ޙިލާފްވި މައްސަލައެއް ފުލުހުންނަށް ހުށަހަޅައިފިއެވެ.\nއެޗްއީއޯސީގެ ނޫސްވެރިންގެ ބައްދަލުވުމުގައި ވާހަކަފުޅުދައްކަވަމުން އެސެންޓަރުގެ ތަރުޖަމާނު ޑރ.ފާޠިމަތު ނަޒްލާ ރަފީޤް ވިދާޅުވީ ސެކިއުރިޓީ ގާޑް ދިރިއުޅެމުންދިޔައީ އެ މަސައްކަތް ކުރުމުގައި އުޅޭ 230 މުވައްޒަފުން ތިބި އެހެން ސައިޓެއްގައިކަމަށެވެ.\n230މީހުން ތިބި ސައިޓުން އިތުރު މީހަކުވަނީ ބައްޔަށް ޕޮޒިޓިވްވެފައެވެ. ޑޮކްޓަރ ނަޒްލާ ވިދާޅުވީ މިމީހާ ކަރަންޓީންގައި މީހުންތިބި ސައިޓަށް ކޮންމެވެސްވަރަކަށް ގޮސްއުޅުމުންކަމަށް ހާމަވެފައިވާކަމަށެވެ. އަދި ހުއްދަ ނެތި ކަރަންޓީން ސައިޓަކަށް ދިއުމާ ގުޅިގެން އެކަން ބަލަންމުންދާކަމަށްވެސް ޑރ.ނަޒްލާ ވިދާޅުވިއެވެ.\n“އެހެންވީމަ މިހާތަނަށް ނެގުނު 377 ސާމްޕަލްގެ ތެރެއިން ޖުމްލަ 56 ސާމްޕަލް މިވަނީ ޕޮޒިޓިވް ވެފައި. މިހާތަނަށް 85 ސާމްޕަލް ނެގެޓިވް. އަދި 74 ސާމްޕަލްގެ ނަތީޖާ ލިބިފައެއް ނުވޭ” ނަޒްލާ ވިދާޅުވިއެވެ.\nބްރިޓިޝް އެއާވޭޒްއިން ރާއްޖެއަށް ސީދާ ދަތުރުތައް ފަށަނީ\nމިހާތަނަށް ޕޮޒިޓިވް ވެފައިވަނީ ކަރަންޓީނުގައި ތިބި މީހުންނާއި އެމީހުންނާއި ލިންކެއް އޮތް މީހުން ކަމަށާއި އަދި ކަރަންޓީނު އުސޫލުތަކާއި ވެސް މީގެތެރެއިން ބައެއް ފަރާތްތަކުން ހިލާފުވެފައިވާ ކަމަށް ނަޒްލާ ވިދާޅުވިއެވެ. އެ މައްސަލަ މިހާރު ފުލުހަށް ހުށަހަޅާފައިވާނެ ކަމަށް އޭނާ ވިދާޅުވިއެވެ.


India ge ehee: "RuPay" card tha'aarafkoh,3rashegai mas factory alhaidhenee\n09:21am | Thursday, 09 July 2020\nއެއްބަސްވުންތަކުގައި ސޮއިކުރުމަށް ރައީސް އޮފީހުގައި ބޭއްވި ރަސްމިޔާތުގެ ތެރެއިން/ ފޮޓޯ: ރައީސް އޮފީސް\nއިންޑިއާގެ އެހީ: ރުޕޭ ކާޑް ތައާރަފްކޮށް،3ރަށެއްގައި މަސްފެކްޓްރީ އަޅައިދެނީ\nފައިސާގެ މުއާމަލާތްތަކުގައި ބޭނުންކުރުމަށް އިންޑިއާ އިން އަމިއްލަ އަށް ތަރައްގީކޮށްފައިވާ "ރުޕޭ" ކާޑު ރާއްޖެ އަށް ތައާރަފްކުރުމާއި ރާއްޖޭގެ ތިން ސަރަހައްދެއްގައި މަސްފެކްޓްރީ ގާއިމްކޮށްދިނުން ހިމެނޭ ގޮތަށް، ރާއްޖެ އާއި އިންޑިއާއާ ދެމެދު މުހިންމު ހަތަރު އެއްބަސްވުމެއްގައި މިއަދު ސޮއިކޮށްފި އެވެ.\nމި އެއްބަސްވުންތަކުގައި ސޮއިކޮށްފައި ވަނީ ރައީސް އޮފީހުގައި ބޭއްވި ހާއްސަ ރަސްމިއްޔާތެއްގަ އެވެ. ރައީސް އިބްރާހިމް މުހައްމަދު ސާލިހް ބައިވެރިވެވަޑައިގެންނެވި މި ރަސްމިއްޔާތުގައި، އިންޑިއާގެ ބޮޑުވަޒީރު ނަރެންދުރަ މޯދީ ވަނީ ވީޑިއޯ ކޮންފަރެންސް މެދުވެރިކޮށް ބައިވެރިވެވަޑައިގެންފަ އެވެ.\nމިއަދު ސޮއިކުރެވުނު ހަތަރު އެއްބަސްވުމުގެ ތެރޭގައި، ރާއްޖޭގެ ތިން ސަރަހައްދެއްގައި "ގޭދޮށު މަސް ޕްލާންޓް" ގާއިމުކުރުމުގެ އެއްބަސްވުމަކާއި ރުޕޭ ކާޑު ރާއްޖެ އަށް ތައާރަފުކުރުމާ ބެހޭ އެއްބަސްވުމެއް އަދި މާލޭގެ މަގުބައްތިތައް ލެޑް ބައްތި އަށް ބަދަލުކުރުމުގެ މަޝްރޫއު އިފްތިތާހް ކުރުމުގެ އެއްބަސްވުމެއް ހިމެނެ އެވެ. މި އެއްބަސްވުންތަކުގައި ދިވެހި ސަރުކާރުގެ ފަރާތުން ސޮއިކުރެއްވީ ފޮރިން މިނިސްޓަރު އަބުދުﷲ ޝާހިދު އެވެ. އިންޑިއާގެ ފަރާތުން ސޮއިކުރެއްވީ ރާއްޖޭގައި ހުންނަވާ އެ ގައުމުގެ ސަފީރެވެ.\nރާއްޖެ އާއި އިންޑިއާއާ ދެމެދު ސޮއިކުރެވުނު އެއްބަސްވުމުގެ ދަށުން މަސްފެކްޓަރީ އަޅައިދެނީ އައްޑޫގެ އިތުރުން، ކ. ގާފަރު އަދި ރ. މަޑުއްވަރީގަ އެވެ.\n"ވިސާ" އަދި "މާސްޓަކާޑް" ގޮތަށް ބޭނުންކުރުމަށް އިންޑިއާ ސަރުކާރުން އުފައްދާފައިވާ "ރުޕޭ" ކާޑު ރާއްޖެ އަށް ތައާރަފްކުރުމާ އެކު ބޭންކް އޮފް މޯލްޑިވްސް (ބީއެމްއެލް)ގެ އޭޓީއެމްތަކުގައި މި ކާޑު ބޭނުން ކުރެވޭނެ އެވެ. ރާއްޖެ އަށް ދެވަނަ އަށް އެންމެ ގިނަ ޓޫރިސްޓުން ޒިޔާރަތްކުރާ އިންޑިއާގެ ގިނަ އަދަދެއްގެ ބަޔަކު މި ކާޑު ބޭނުންކުރާއިރު، މިއީ ރާއްޖެ އަންނަ އިންޑިއާގެ ޓޫރިސްޓުންނަށް ލިބިގެންދާނެ ވަރަށް ބޮޑު ފަސޭހަ އެކެވެ.\nމީގެ އިތުރުން، އިންޑިއާ އިން ރާއްޖޭގެ ކޯސްޓްގާޑަށް ހަދިޔާކުރާ ކަނޑުއުޅަނދު ދިވެހި ސަރުކާރާ ރަސްމީކޮށް ހަވާލުކުރުމުގެ އެއްބަސްވުމުގައި ވެސް މިއަދު ވަނީ ސޮއިކޮށްފަ އެވެ. މި އެއްބަސްވުމުމުގައި ރާއްޖޭގެ ފަރާތުން ސޮއިކުރެއްވީ ޑިފެންސް މިނިސްޓަރު މާރިޔާ އަހްމަދު ދީދީ އެވެ.\nމިއަދުގެ ރަސްމިއްޔާތުގައި، ރައީސް ސޯލިހް ދެއްކެވި ވާހަކަފުޅުގައި ވަނީ، މި ވެވުނު އެއްބަސްވުމުގެ ދަށުން ކުރެވޭ ކަންތައްތަކުގެ ސަބަބުން ރާއްޖޭގެ ތަރައްގީ އަށް ކުރިއެރުންތަކެއް އަންނާނެކަން ފާހަގަކުރައްވާފަ އެވެ.\nބޮޑެވަޒީރު މޯދީގެ ވާހަކަފުޅުގައި، އިންޑިއާ އާއި ރާއްޖެއާ ދެމެދު އޮންނަ ގުޅުން ވަރުގަދަވަމުން އަންނަކަން ފާހަގަކުރައްވައި ކުރިއަށް އޮތް ތަނުގައި ވެސް ގުޅުން އިތުރަށް ވަރުގަދަކޮށް އެހީތެރިކަމާއި އެއްބާރުލުން ދެއްވާނެ ކަަމަށް ވިދާޅުވި އެވެ.\nރާއްޖެ އާއި އިންޑިއާއާ ދެމެދު އޮންނަ ގުޅުން މިދިޔަ ސަރުކާރުގައި ވަރަށް ބޮޑަށް ހީނަރުވެފައި އޮތުމަށް ފަހު އަނެއްކާ ވެސް ރަނގަޅުވާން ފަށާފައިވާއިރު، އިންޑިއާ އިން ވަނީ ރާއްޖެ އަށް 800 މިލިއަން ޑޮލަރު (12.4 ބިލިއަން ރުފިޔާ) ގެ ލައިން އޮފް ކްރެޑިޓް ހަމަޖައްސައިދީފަ އެވެ. ރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގަތުމަށް ފަހު އިންޑިއާ އަށް ކުރެއްވި ދަތުރުފުޅުގައި އިއުލާނު ކުރި މި ލައިން އޮފް ކްރެޑިޓްގެ ދަށުން ދިވެހި ސަރުކާރުން ހުށަހަޅާ މަޝްރޫއުތަކަށް އިންޑިއާގެ އެގްޒިމް ބޭންކުން ލޯނު ދޫކުރާނެ އެވެ. ފަސް އަހަރު ފަހުން ދައްކަން ފަށައި 15 އަހަރުދުވަހުގެ ތެރޭގައި ހަލާސް ކުރަންޖެހޭ މި ލޯނުތަކުގެ އިންޓަރެސްޓް ރޭޓަކީ 1.75 ޕަސެންޓެވެ.\nމީގެ އިތުރުން، އިންޑިއާގެ އޭރުގެ އެކްސްޓާނަލް އެފެއާޒް މިނިސްޓަރު ސުޝްމާ ސުވަރާޖް މާޗު 17 އިން 18 އަށް ރާއްޖެ އަށް ކުރެއްވި ރަސްމީ ދަތުރުފުޅުގައި ވަނީ 100 މިލިއަން ރުފިޔާގެ ހިލޭ އެހީގެ ޕެކޭޖެއް އިއުލާނު ކުރައްވާފަ އެވެ. އެ އެހީގެ ދަށުން މިހާރު ވެސް ބައެއް މަޝްރޫއުތަކަށް އެހީ ހަމަޖައްސައިދީފައިވެ އެވެ.\nހަމަ އެއާ އެކު، އިންޑިއާ އިން ވަނީ ރާއްޖޭގެ ބަޖެޓް ސަޕޯޓަށް 200 މިލިއަން ޑޮލަރު (ތިން ބިލިއަން ރުފިޔާ) ދިނުމަށް ނިންމާފަ އެވެ. އަދި ބޮޑުވަޒީރު މޯދީ ރާއްޖެ އަށް ކުރެއްވި ދަތުރުފުޅުގައި، 26 މިލިއަން ޑޮލަރު (400 މިލިއަން ރުފިޔާ) ގެ އަގުހުރި ދެ މަޝްރޫއުއެއް ފައްޓަވައިދެއްވާފައިވެ އެވެ.\nއިންޑިއާ އިން ދޭ 400 މިލިއަން ޑޮލަރުގެ ކަރަންސީ ސްވޮޕުގައި ސޮއިކޮށްފި\nޖުލައި 22, 2019\nއިންވެސްޓަރުންނާއި ފައިސާ ހޯދަން އިކޮނޮމިކް މިނިސްޓަރު އިންޑިއާގައި\nގޯއެއާ އިން އަލުން ރާއްޖެ އަށް ދަތުރުތައް ފަށައިފި،3ސިޓީއަކުން ސީދާ ދަތުރު\nޑިސެމްބަރ 1, 2019\nއިންޑިއާގެ އެހީގައި 46 މިލިއަން ރުފިޔާގެ މަޝްރޫއުތަކެއް ހިންގަނީ\nހިލޭ އެހީގެ ގޮތުގައި މި އަހަރު އިންޑިއާ އިން ރާއްޖެ އަށް 4.6 ބިލިއަން!\nފެބްރުއަރީ 24, 2020\nއިންޑިއާގައި ތިބި 200 ދިވެހިން އަންނަ ހަފްތާގައި ރާއްޖެ ގެންނަނީ\nމޭ 6, 2020


Manchester City molhuvi iru, Burnley ge banner ah faadukiyun | Mihaaru\nލަނޑު ޖެހުމަށް ފަހު ފޯޑެން (ވ) އާއި އަގުއޭރޯ އުފާފާޅުކުރަނީ.-- ފޮޓޯ: އޭއެފްޕީ\nސިޓީ މޮޅުވިއިރު، ބާންލީގެ ބެނާ އަށް ފާޑުކިޔުން\n23 ޖޫން 2020 - 10:00\nމެންޗެސްޓާ (ޖޫން 23) - އިނގިރޭސި ޕްރިމިއާ ލީގުގައި ރޭ ބާންލީ އަތުން 5-0 އިން މެންޗެސްޓާ ސިޓީ މޮޅުވިއިރު، އެ މެޗުގެ ކުރިން ބާންލީ ސަޕޯޓަރުން ދަނޑުގެ މަތިން ބެނާއެއްގެ އުދުއްސި މައްސަލަ ހޫނުވެއްޖެ އެވެ.\nސިޓީގެ އިއްތިހާދު ސްޓޭޑިއަމްގައި ކުޅުނު ރޭގެ މެޗު ފެށިގެން ކުޑައިރުކޮޅެއްގެ ތެރޭގައި ބާންލީ ސަޕޯޓަރުންގެ ބަޔަކު ދަނޑުގެ މަތިން އެއާކްރާފެއްޓެއްގައި ހަރުކޮށްގެން ދުއްވި ބެނާގައި ޖަހާފައިވަނީ "ވައިޓް ލައިވްސް މެޓާ ބާންލީ" މިހެނެވެ. މިއީ ކަޅު ނަސްލުގެ މީހުންނާ އެކު ތިބިކަން ދައްކުވައިދޭން ޕްރިމިއާ ލީގުގެ ކްލަބްތަކާއި ކުޅުންތެރިންގެ އިތުރުން ދުނިޔޭގެ ގިނަ ބަޔަކު ބޭނުންކުރާ "ބްލެކް ލައިވްސް މެޓާ" ސްލޯގަން އަށް މަލާމާތްކުރުމުގެ ގޮތުން ކުރި ކަމެއް ކަމުގައި ގިނަބަޔަކު ގަބޫލުކުރެ އެވެ.\nބާންލީން ވަނީ މި ކަމުގައި ބައިވެރިވި ސަޕޯޓަރުން ހޯދައި ހަރުކަށި އަދަބު ދޭން ނިންމައިފަ އެވެ. އަދި އެ ކްލަބްގެ އޮފިޝަލަކު ބުނީ އެ ސަޕޯޓަރުންނަށް ކްލަބްގެ ހަރަކާތްތަކުން އުމުރު ދުވަހުގެ ސަސްޕެންޝަނެއް ދޭން ކްލަބުން ބޭނުންވާ ކަމަށް ބުނެފަ އެވެ. ބާންލީގެ ކެޕްޓަން ބެން މީ ބުނީ މިއީ ވަރަށް ދެރަ ކަމެއް ކަމަށާއި އެ ފަދަ ކަމެއް ސަޕޯޓަރުންގެ ފަރާތުން ފެނުނީތީ ކުޅުންތެރިން ވެސް ވަރަށް ބޮޑަށް ލަދުގަތް ކަމަށެވެ.\n"މިއީ އަހަރެމެންގެ ކްލަބްގެ މަދު ބައެއްގެ ކަމެއް. ކްލަބްގެ ގިނަ ބަޔަކު މި ފަދަ ނާތަހުޒީބު ކަމެއް ނުކުރާނެ. މިކަމުގައި ބައިވެރިވި މީހުންނަށް އަދަބުދޭން ޖެހޭ،" ކުރިން ސިޓީ އަށް ކުޅުނު މީ ބުންޏެވެ.\nރޭގެ މެޗުގެ ތެރެއިން ބާންލީ ސަޕޯޓަރުން ދެމި ބެނާ.\nބާންލީން ނެރުނު ބަޔާނެއްގައި ބުނެފައިވަނީ އެ ކްލަބްގެ ބައެއް ސަޕޯޓަރުންގެ ފަރާތުން ފެނިގެންދިޔަ މި އަމަލުގެ ސަބަބުން ޕްރިމިއާ ލީގާއި ސިޓީގެ ކިބައިން މާފަށް އެދޭ ކަމަށާއި ނަސްލީ ތަފާތުކުރުންތަކާ ދެކޮޅަށް ހިންގޭ ހުރިހާ ޕްރޮގްރާމެއްގައި ބާންލީގެ ފުރިހަމަ އެއްބާރުލުން ލިބޭނެ ކަމަށެވެ.\nރޭގެ މެޗުން ސިޓީ މޮޅުވުމާ އެކު ލީގު ހޯދަން ލިވަޕޫލުން ކުރަން ޖެހޭ އިންތިޒާރު އަނެއްކާ ވެސް ވަނީ ދިގުވެފަ އެވެ. ސިޓީ މި ވަގުތު ދެ ވަނައިގައި އޮތީ އެއް ވަނައިގައި އޮތް ލިވަޕޫލަށް ވުރެން 20 ޕޮއިންޓް ފަހަތުގަ އެވެ. މިހާރު އޮތްގޮތުން ލީގުގައި މާދަމާރޭ ލިވަޕޫލް ކުޅޭ މެޗުން އަމިއްލަ ދަނޑުގައި ކްރިސްޓަލް ޕެލަސް އަތުން މޮޅުވުމަށް ފަހު ބުރާސްފަތި ދުވަހުގެރޭ ޗެލްސީ ދަނޑުގައި ސިޓީ އަށް މޮޅެއް ނުހޯދިއްޖެނަމަ ލިވަޕޫލަށް ޗެމްޕިއަންކަން ޔަގީންވާނެ އެވެ. ސިޓީ މެޗުތަކުން މޮޅުވަމުންދާނަމަ މިހާރު އޮތްގޮތުން ލިވަޕޫލަށް ޗެމްޕިއަންކަން ހޯދަން ބޭނުންވަނީ ފަސް ޕޮއިންޓެވެ.\nސިޓީ އަށް ރޭގެ މެޗުގެ 22 ވަނަ މިނިޓްގައި ލީޑުނަގައިދިނީ އުމުރުން 20 އަހަރުގެ ފިލް ފޯޑެން އެވެ. ރިޔާދު މާރޭޒް ވައްދާލި ދެ ގޯލާ އެކު ސިޓީން ފުރަތަމަ ހާފު ނިންމާލީ ތިން ގޯލު ކުރީގައި އޮވެގެންނެވެ. މާރޭޒްގެ އެއް ގޯލަކީ ސާޖިއޯ އަގުއޭރޯ އަށް ކުރި ފައުލަކަށް ރެފްރީ ދިން ޕެނަލްޓީ އަކުން ޖެހި ލަނޑެކެވެ. ދެ ވަނަ ހާފުގައި ސިޓީގެ އަނެއް ދެ ގޯލު ޖެހީ ފޯޑެން އާއި ޑޭވިޑް ސިލްވާ އެވެ.\nރޭގެ މެޗުގެ ފުރަތަމަ ހާފުގައި އަގުއޭރޯ ބަދަލުކުރިއިރު، އޭނާ އަށް ލިބުނު އަނިޔާ ސީރިއަސް ކަމަށް ސިޓީގެ ކޯޗު ގާޑިއޯލާ ވަނީ ބުނެފަ އެވެ. އަދި އަނިޔާގެ ތަފްސީލް އެނގޭނީ ޓެސްޓްތަކެއް ހަދައިގެން ކަމަށާއި މި ވަގުތު ފެންނަ ފެނުމަށް ބަލާއިރު އެންމެ އަވަސް ވެގެން ވެސް އަގުއޭރޯ އަށް އެނބުރި ކުޅުމަށް އާދެވޭނީ މަދުވެގެން ހަފްތާއެއްހާ ދުވަސް ފަހުން ކަމަށް ގާޑިއޯލާ ބުންޏެވެ.\nސިޓީ އާއި ޗެލްސީ މޮޅުވިއިރު، ލިވަޕޫލް ބަލިވެއްޖެ


Raajjeyge invest kurumaai gulhey gothun Germanyge investarunnah mauloomaathu aruvaifi | Jazeera\tރާއްޖޭގައި އިންވެސްޓް ކުރުމާއި ގުޅޭ ގޮތުން ޖަރުމަނުގެ އިންވެސްޓަރުންނަށް މައުލޫމާތު އަރުވައިފި - Jazeera\nރާއްޖޭގައި އިންވެސްޓް ކުރުމާއި ގުޅޭ ގޮތުން ޖަރުމަނުގެ އިންވެސްޓަރުންނަށް މައުލޫމާތު އަރުވައިފި\nދިވެހިރާއްޖޭގައި އިންވެސްޓް ކުރުމާއި ގުޅޭގޮތުން ޖަރުމަނުގެ އިންވެސްޓަރުންނަށް މައުލޫމާތު ދިނުމުގެ ހާއްސަ ސެޝަނެއް މިނިސްޓްރީ އޮފް އިކޮނޮމިކް ޑިވޮލަޕްމެންޓުން ބާއްވައިފިއެވެ.\n'ފެޑެރަލް އެސޯސިއޭޝަން ފޮރ އިކޮނޮމިކް ޑިވޮލަޕްމެންޓް އެންޑް ފޮރިން ޓްރޭޑް' އާއި ޖަރުމަނުގައި ހުންނަ ދިވެހިރާއްޖޭގެ އެމްބަސީއާ ގުޅިގެން ބޭއްވެވި 'އިންވެސްޓިންގ އިން މޯލްޑިވްސް - ބަރލިން ވެބިނަރ ޕްރޮގްރާމް'ގައި މިނިސްޓަރ އޮފް އިކޮނޮމިކް ޑިވޮލަޕްމެންޓް ފައްޔާޒް އިސްމާއިލްވެސް ބައިވެރިވެވަޑައިގެން އިންވެސްޓަރުންނަށް މައުލޫމާތު ދެއްވާފައިވެއެވެ.\nމިނިސްޓަރގެ ވާހަކަކޮޅުގައި، ރާއްޖެއާއި ޖަރުމަނާއި ދެމެދު އޮންނަ ގާތް ގުޅުމުގެ މައްޗަށް އަލިއަޅުއްވާލައްވައި، މި ގުޅުން އިތުރަށް ވަރުގަދަ ކުރުމަށްވެސް ބޭނުންފުޅުވާކަން ފާހަގަކުރެއްވިއެވެ. އަދި، ރާއްޖޭގައި އިންވެސްޓަރުންނަށް ހުޅުވާލެވިފައިވާ ފުރުސަތުތައް އިތުރުކުރުމަށް ސަރުކާރުން ބަހައްޓަވާ ސަމާލުކަންވެސް މިނިސްޓަރ ފާހަގަކުރެއްވިއެވެ.\nއެގޮތުން، ފަތުރުވެރިކަމުގެ ސިނާއަތް، އިޔާދަ ކުރުވަނިވި ހަކަތައިގެ ސިނާއަތް، އަދި ފައިނޭންސިންގ ސަރވިސަސްތައް ފުޅާކޮށް އިންވެސްޓްމެންޓްގެ އިތުރު ފުރުސަތުތައް ފަހިކޮށްދިނުމަށް ސަރުކާރުން މަސައްކަތްކުރައްވާނެކަން މިނިސްޓަރ ފާހަގަކުރެއްވިއެވެ. މީގެއިތުރުންވެސް، ކޮވިޑް-19ގެ ސަބަބުން އިގްތިސާދަށް ލިބުނު ގެއްލުމުން އަރައިގަނެ، ބައިނަލްއަގްވާމީ ޕާރޓްނަރުންނާއި ގުޅިގެން އިގްތިސާދު ހަމަމަގަށް އެޅުވުމަށް މަސައްކަތްކުރައްވާނެކަމަށް މިނިސްޓަރ ވިދާޅުވިއެވެ.\nމިއަދު ވަރޗުއަލްކޮށް ބޭއްވެވި މި ބައްދަލުވުމުގައި މިނިސްޓަރާއި، ޖަރުމަނުގެ ބައެއް އިންވެސްޓަރުންގެ އިތުރުން މިނިސްޓްރީ އޮފް ފޮރިން އެފެއާރޒް އިންވެސް ބައިވެރިވެވަޑައިގެންނެވިއެވެ.


BREAKING NEWS: Italy In Ithuru 683 Meehaku Maruvejje - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 20 ގަޑިއިރު ކުރިން\nއިޓަލީން އިތުރު 683 މީހަކު މަރުވެއްޖެ\nކޮވިޑް-19 ޖެހިގެން އިޓަލީވިލާތުން އިތުރު 683 މީހަކު މަރުވެއްޖެއެވެ.\nއިޓަލީވިލާތުގެ ސަރުކާރުން ދެންމެ އާއްމު ކުރި ތަފާސް ހިސާބުތައް ދައްކާ ގޮތުގައި އެގައުމުން މަރުވި މީހުންގެ ޖުމްލަ މިހާރު ވަނީ 7508 އަށް އަރާފައެވެ.\nމިއަދު އިތުރު 5210 މީހަކު ވަނީ ކޮވިޑް-19 އަށް އިޓަލީވިލާތުން ފައްސި (ޕޮޒިޓިވް) ވެފައެވެ. މިހާރު އެގައުމުން ފައްސިވި މީހުންގެ ޖުމްލަ އަދަދު 74386 އަށް އަރައެވެ. މިހާތަނަށް 9362 މީހަކު ބަލިން ރަނގަޅު ވެފައި ވާއިރު ބަލި ޖެހިފައި ތިބި މީހުންގެ ތެރެއިން 3489 މީހެއްގެ ހާލު ވަރަށް ސީރިއަސްއެވެ.\nއިއްޔެ އަށް ވުރެ މިއަދު އިޓަލީވިލާތުން މަރުވި މީހުންގެ އަދަދު މަދެވެ. އިއްޔެ 743 މީހުން މަރުވެ 5249 މީހަކު ފައްސިވިއެވެ.\nއިޓަލީވިލާތުގައި ކޮވިޑް-19 ޖެހިގެން މަރުވި މީހުންނާއި ފައްސިވި މީހުންގެ އަދަދު އިއްޔެ އިތުރުވީ އޭގެ ކުރިން ދެދުވަހު މަރުވި މީހުންނާއި ފައްސިވި މީހުންގެ އަދަދު ދަށަށް ދިއުމަށް ފަހު އެވެ. އާދީއްތަ ދުވަހު އިޓަލީވިލާތުން މަރުވީ 651 މީހެކެވެ. ހޯމަ ދުވަހު މަރުވީ 601 މީހެކެވެ.\nއިޓަލީވިލާތުގެ ސިވިލް ޕްރޮޓެކްޝަންގެ އިސްވެރިޔާ އެންޖެލޯ ބްރެލީ ވެސް މިއަދު ވަނީ ހުން އައިސްގެން ހޮސްޕިޓަލުން ފަރުވާ ހޯދާފައެވެ. ކޮވިޑް-19 އަށް އޭނާ ހެދި\nއިޓަލީވިލާތުން މިއަދު ފައްސިވި މީހުންގެ އަދަދު އެމެރިކާ އާއި ސްޕޭނުން މިއަދު ރިޕޯޓް ކުރި އަދަދަށްވުރެ މަދެވެ. އެމެރިކާ އިން މިއަދު މިހާތަނަށް 5797 މީހުން ފައްސިވެފައި ވާއިރު ސްޕޭނުން ވަނީ 5552 މީހަކު ފައްސިވެފައެވެ.\nމިހާރު މުޅި ދުނިޔެ އިންތިޒާރު ކުރަމުން ގެންދަނީ މުޅި އިޓަލީވިލާތް ފުރަބަންދު (ލޮކްޑައުން) ކުރުމުން އެގައުމުގައި ކޮވިޑް-19 ފެތުރުމަށް އަންނާނެ ބަދަލެއްގެ ނަތީޖާއަށެވެ. ފުރަބަންދު ކުރުމުގެ ނަތީޖާ ފެންނަން ދެހަފްތާ ނަގާނެ ކަމަށް ލަފާކުރެވެއެވެ. އިޓަލީވިލާތް ފުރަބަންދު ކުރީ މާޗް 09 ގައެވެ. ނަމަވެސް އޭގެ ފަހުން ވެސް ވަކިވަކި އަވަށްތަކުގައި މީހުން ބޭރަށް ނިކުމެ އުޅުން މަނައެއް ނުކުރެއެވެ. މީހުން މަގުމައްޗަށް ނިކުތުން މަނާކޮށްފައި ވަނީ މިމަހުގެ 23 ވަނަ ދުވަހު އެވެ.\nކޮވިޑް-19 ޖެހުނު މީހުންގެ އަދަދު މިހާރު ވަނީ 450000 އަށް ވުރެ މައްޗަށް އަރާފައެވެ. އަދި ބަލި ޖެހިގެން މަރުވި މީހުންގެ އަދަދު ވަނީ 20000 ފަހަނައަޅާފައެވެ.\nމާޗް 25, 2020 22:31\nމުސްލިމުން މިސް ކިތައް ވެއްދިޔަނުދީ ތަޅާބޭރު ކޮއް މުސްލިމުންނަ ކީ ޓެރަރިސްޓުންނޭބުނެ ޒާތީ ކޮށް. މަގުމަތީގައި ޖަމާއަތް ހަދާހާލު ނި ކަމެތި މުސްލިމުން ނަމާދު ކޮއްހެދީ..ނުލަފާ އިޓަލީއަށް މާތް ﷲގެ އަޒާބު ހައްގު...


SunOnline: Villingili in anekkaa ves covid case thakeh fenijje\nވިލިނގިލިން އަނެއްކާވެސް ކޮވިޑް ކޭސްތަކެއް ފެނިއްޖެ\nރުގިއްޔާ މުހައްމަދު މޫސާ 24 Aug 2021, 17:19\nގއ. ވިލިނގިލި --- ސަން ފޮޓޯ/ މުހައްމަދު މުޒައްޔިން ނާޒިމް\nހެލްތު މިނިސްޓްރީގެ އެގްޒެކެޓިވް ޑިރެކްޓަރަކު ކޮވިޑަށް ޓެސްޓު ކުރުމަކާ ނުލައި މާލެއިން ގއ. ވިލިނގިއްޔަށް ވަޑައިގެންނެވި ފަހުން ބައްޔަށް ޕޮޒިޓިވްވެ، އެ ރަށުން އޭނާއާ ބައްދަލުވި މީހުންނަށް ބަލި ޖެހުމުގެ ބިރު ބޮޑުވެއްޖެއެވެ.\nވިލިނގިލީ ކައުންސިލްގެ މެމްބަރަކު "ސަން"އަށް ވިދާޅުވީ މިނިސްޓްރީގެ އޮފިޝަލު ރަށަށް ވަޑައިގެންނެވީ މީގެ ހަތަރު ދުވަސް ކުރިން ކަމަށެވެ. އަދި އޭނާ ވަޑައިގެންނެވީ ޕީސީއާރު ޓެސްޓު ނަހަދާ، ހާލު ބަލާ ޕޯޓަލްގައި ރަޖިސްޓްރީ ނުކޮށް ކަމަށް ކައުންސިލަރު ވިދާޅުވިއެވެ.\nއޭގެ ފަހުން އޭނާގެ ފަރާތުން ކޮވިޑްގެ އަލާމާތްތައް ފެނުމުން، އިއްޔެ އޭނާ ބައްޔަށް ޓެސްޓު ކުރީ ކަމަށް ކައުންސިލް މެމްބަރު ވިދާޅުވިއެވެ. އަދި މިހާރު އެ އޮފިޝަލުގެ އިތުރުން، އޭނާއާ ގުޅުން އޮތް އިތުރު ތިން މީހަކު ވަނީ ކޮވިޑަށް ޕޮޒިޓިވްވެފައެވެ.\n"ސަން"އަށް މައުލޫމާތު ލިބިފައިވާ ގޮތުގައި އޭނާ ވިލިނގިއްޔަށް ވަޑައިގެންނެވުމަށް ފަހު ކަރަންޓީނެއް ނުވެއެވެ. އަދި މިހާރު އެ ރަށުން ޕޮޒިޓިވްވެފައިވާ މީހުންގެ ތެރޭގައި އޭނާގެ އާއިލާގެ މެމްބަރުން ހިމެނެއެވެ.\nމީގެ އިތުރުން އޭނާ ވަނީ ހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ ގަވާއިދުތަކާ ހިލާފަށް، މާސްކު އެޅުއްވުމަކާ ނުލައި މީހުންނާ ބައްދަލު ކުރައްވާފައި ކަމަށް ކަމަށް ކައުންސިލަރު ވިދާޅުވިއެވެ. އެހެންކަމުން ވިލިނގިލީގައި ކޮވިޑްގެ ކޭސްތައް އިތުރުވެ، ރަށް އަނެއްކާވެސް މޮނިޓަރިންއަށް ލުން އެކަށީގެންވާ ކަމަށް ކައުންސިލަރު ވިދާޅުވިއެވެ.\nވިލިނގިލި މީގެ ކުރިން، މިދިޔަ ޖެނުއަރީ މަހުގަ އާއި ޖުލައި މަހު އަދި މި މަހުގެ އެކަކުން ހަތަކަށްވެސް މޮނިޓަރިންއަށް ލާފައިވެއެވެ.\nމެމްބަރު ސައުދު ހުސައިން\nވިލިނގިލި ބުރިޖުގެ މަސައްކަތް އަވަސް ކުރުމަށް ގޮވާލައިފި\nކޫއްޑޫ - ވިލިނގިލި ބްރިޖް އަޅަން މިއަހަރު މަސައްކަތްކުރަނީ


vnews - Dr Shaheem Jehsevee Maa Ragalhu Hisaabeh Noon: Shaikh Imran\nޑރ ޝަހީމް ޖެއްސެވީ މާރަނގަޅު ހިސާބެއް ނޫން: ޝައިޚް އިމްރާން\nއަދާލަތު ޕާޓީގެ ރައީސް އައްޝައިޚް އިމްރާން އަބްދުﷲ\nޝައިޚް އިމްރާނަށް އެންމެ ހެޔޮއެދިވަޑައިގަންނަވާ ބޭފުޅަކީ ޑރ ޝަހީމްކަމަށް ވިދާޅުވެ، ދެން އެމަނިކުފާނު އަމަލުކުރެވިގޮތުން އެއީ ސިޔާސީގޮތުން ޖެއްސެވި މާރަނގަޅު ހިސާބެއްކަމަށް ދެންނެވެން ނޯންނާނެކަމަށް އަދާލަތު ޕާޓީގެ ރައީސް އައްޝައިޚް އިމްރާން އަބްދުﷲ ވިދާޅުވެއްޖެއެވެ.\nޝައިޚް އިމްރާން މިހެން ވިދާޅުވީ ކުރިން އެމަނިކުފާނާއި ވަރަށް ގާތްގުޅުމެއް އޮތް ޑރ މުހައްމަދު ޝަހީމް އަލީ ސައީދާއެކު ކުރިއަށް އޮތްތާ ސިޔާސީ މަސައްކަތްކުރެވިދާނެތޯއާއި، ޑރ ޝަހީމް ވިދާޅުވި ފަދައިން ޝައިޚް އިމްރާނަށް އެންމެ ހެޔޮ އެދޭ ބޭފުޅަކީ އެމަނިކުފާނުކަމަށް ވިދާޅުވި ވިދާޅުން ގަބޫލުކުރައްވަންތޯ ދެންނެވުމުންނެވެ. ވީޓީވީގެ ފަސްމަންޒަރު ޕްރަގްރާމްގައި ޝައިޚް އިމްރާން ވިދާޅުވީ ޑރ ޝަހީމަކީ ވަރަށް ކުޑައިރުސުރެ ގާތް އެކުވެރިއެއްކަމަށާ ރާއްޖެއިން ބޭރުގައި 13 ވަރަކަށް އަހަރު އެކުގައި އުޅުމުގެ ސަބަބުން އުފެދިފައިއޮތީ އާދަޔާ ޚިލާފް ގުޅުމެއްކަމަށެވެ.\nއަދި ތައުލީމީ ހަޔާތަށްފަހު ރާއްޖެ އައިސް ސިޔާސީ އިސްލާހީ މަސައްކަތް ފެށީވެސް އެއްކޮށްކަމަށާ އެހެންކަމުން ރަހުމަތްތެރިކަމަކީ ސިޔާސީ މަސައްކަތާއި ގުޅުން އޮންނަންޖެހޭކަމެއް ނޫންކަމަށެވެ.\nނިމިގެންދިޔަ ރިޔާސީ އިންތިޚާބުގައި ރާއްޖޭގައި ހަމަޔާއި އިންސާފު ގަބޫލްކުރާ ގިނަ މީހުން ޑރ ޝަހީމްގެ ނިންމުން ގަބޫލްނުކުރާކަން ހާމަވެގެންދިޔަކަމަށާ ރައީސް ޔާމީނާއެކު ކުރިއަށް ވަޑައިގަތުމަށް ޝަހީމް ނިންމެވި ނިންމެވުމަށް ރައްޔިތުން އާބަސް ނުބުނިކަމަށް އިމްރާން ވިދާޅުވިއެވެ.\nސިޔާސީ މަސައްކަތް ކުރެވޭނީ ގަބޫލްކުރެވޭ ހަމަތަކެއް އޮވެގެންކަން ފާހަަގަކުރައްވާ، އެ ހަމައާއި އުސޫލުތައް ހިފަހައްޓަވާ ކޮންމެ ބޭފުޅަކާއެކު މަސައްކަތް ކުރެވުމަކީ ނުކުރެވޭނެކަމެއް ނޫންކަމަށް އިމްރާން ވިދާޅުވިއެވެ. އަދި ޑރ ޝަހީމްވިޔަސް ރައްޔިތުން އިންސާފުގެ ގޮތުގެ ބަލައިގަންނަ ކަންކަން ޝަހީމް ބަލައިގަންނަ ދުވަހަކުން އެކުގައި މަސައްކަތް ނުކުރެވެންވީ ސަބަބެއް ނެތްކަމަށް އިމްރާން ވިދާޅުވިއެވެ.\nއިއްތިހާދާއިއެކު ނެތް ބޭފުޅަކާއެކު މިވަގުތު ސިޔާސީ މަސައްކަތެއް ނުކުރެވޭނެކަމަށްވެސް އިމްރާން ވިދާޅުވިއެވެ.\nޝައިޚް އިމްރާނަށް އެންމެ ހެޔޮއެދިވަޑައިގަންނަވާ ބޭފުޅަކީ ޝަހީމްކަމަށް ވިދާޅުވެ، ރައީސް ޔާމީންގެ ރަނިންމޭޓަކަށް ވަޑައިގެންނެވުމަކީ ޖެއްސެވުނު ރަނގަޅު ހިސާބެއްތޯ ދެންނެވުމުން އިމްރާން ވިދާޅުވީ އެއީ ސިޔާސީގޮތުން މާރަނގަޅު ހިސާބެއް ނޫންކަމަށެވެ. އަދި އެކަން ރިޔާސީ އިންތިޚާބުގެ ނަތީޖާއިން ފެނިގެންދިޔަކަމަށް އިމްރާން ވިދާޅުވިއެވެ.\n"އެއީ ސިޔާސީގޮތުން މާރަނގަޅު ހިސާބެއް ނޫން ދެއްތޯ. އެކަން ރިޔާސީ އިންތިޚާބުން ވަނީ ޔަގީންވެފައި." އިމްރާން ވިދާޅުވިއެވެ.\nރިޔާސީ އިންތިޚާބުގެ ދުވަސްވަރު ޑރ ޝަހީމް ވަނީ، ޝައިޚް އިމްރާނަށް އެންމެ ހެޔޮ އެދިވަޑައިގަންނަވާ ބޭފުޅަކީ އެމަނިކުފާނުކަމަށް ވިދާޅުވެފައެވެ. ޝަހީމްގެ އެ ވާހަކަތަކަށް އަދާލަތު ޕާޓީގެ އިސް ބައެއް ބޭފުޅުން އޭރު ވަނީ ވަރަށް ބޮޑަށް ފާޑުވިދާޅުވެފައެވެ.


ބަދަލެއްގެ ގޮތުގައި މާބޮޑު އެއްޗެއް ނުދެން، އަދަދު ހަނދާނެއް ނެތް: ރައީސް އޮފީސް | Sangu News\n3 މެއި 2021 - 03:23\nސަރުކާރުގެ ލީގަލް ކައުންސެލް އަހްމަދު އަބްދުﷲ އަފީފް/ ފޮޓޯ: ރައީސް އޮފީސް\nދައުލަތުން އެކި ފަރާތްތަކާ އެކު ހަދާފައިވާ އެއްބަސްވުންތައް ބާތިލްކުރުމުގެ ސަބަބުން ގެއްލުމުގެ ބަދަލެއްގެ ގޮތުން ދޫކުރެވުނު އަދަދެއް ނޭނގޭކަމަށް ރައީސް އޮފީހުން ބުނެފި އެވެ.\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި، ސަރުކާރުގެ ލީގަލް ކައުންސެލް އަހްމަދު އަބްދުﷲ އަފީފް ވިދާޅުވީ، ރައީސް އިބްރާހިމް މުހައްމަދު ސޯލިހު ވެރިމަށް ވަޑަައިގަތީ އިންސާފު ގާއިމް ކުރުމަށް ކަމަށެވެ. އޭނާ ވިދާޅުވީ އިންސާފުގެ މާނައަކީ ހަމައެކަނި ނުހައްގުން ޖަލަށް ލާފައިވާ ބައެއް ނުވަތަ ކޯޓުތަކަށް ގެންނަ ބަދަލެއް ނޫން ކަމަށެވެ.\nމި ޕްރެސްގައި ނޫސްވެރިންގެ ސުވާލުތައް އަމާޒުވީ، މަންދު ކޮލެޖަށް ލިބުނު ގެއްލުމުގެ ބަދަލުގެ ގޮތުގައި 15 މިލިއަން ރުފިޔާ ދިނުމަށް ނިމްމުމާއި ގުޅޭ ގޮތުންނެވެ.\nމިއީ ކޯޓުން ބޭރުން ނިހާއީ ހުކުމެއް ނެތި، ވީ އެއްބަސްވުމެެކެވެ. އަދި މި އްސަލައިގައި އޮޑިޓަރ ޖެނެރަލްގެ އޮފީހުން ލަފާ ދިނީ، 1.5 މިލިއަން ބަދެއްގެ ގޮތުގައި ދިނުމަށް ނަމަވެސް ދައުލަތުން އެއްބަސްވީ މަންދުއަށް 15 މިލިއަން ރުފިޔާ ދިނުމަށެވެ. މައްސަލައާއި ގުޅޭގޮތުން ތަކުރާރުކޮށް ނޫސްވެރިން ސުވާލު ކުރުމުން ވެސް އަފީފް ވަނީ އޭނާގެ މަސްލަހަތު ފުށު އަރާތީ ވާހަކަ ދައްކަން ދެކޮޅު ހައްދަވާފަ އެވެ. އަދި ވިދާޅުވީ، ސެޓްލްމަންޓް ކޮމިޓީގައި މަންދު ކޮލެޖުގެ ކަންކަން ނިންމާ ބައްދަލުވުންތަކުގައި އޭނާ ބައިވެރި ނުވާ ކަމަށެވެ.\nމަންދު ކޮލެޖުގެ މައްސަލަ ކޯޓުގައި ހިނގަމުންދިޔަ އިރު އެ ކޮލެޖުގެ ގާނޫނީ ޓީމުގައި އަފީފް ހިމެނުނެވެ. އަދި އެއީ މައްސަލައިގައި ތަމްސީލްކުރާ ޕްރަކްސިސް ލޯ ފާމުގެ ހިއްސާދާރެ ވެސް މެއެވެ. ޕްރެސްގައި ނޫސްވެރިއަކު އެ ހުރިހާކަމެއް ފާހަގަ ކުރުމުން އަފީފަ އެކަމަށް އެއްބަސް ވިއެވެ.\nދައުލަތާއި، ވަކި ފަރުދުން ނުވަތަ ކުންފުނިތަކާއި އެކު ވެފައިވާ އެއްބަސްވުންތައް އެކަށީގެންވާ އެއްވެސް ސަބަބެއް ނެތި އުވާލައިފިނަމަ އެ ބަޔަކަށް އިންސާފު ހައްގުވާމަށް އަފީފް ވިދާޅުވި އެވެ. އެއީ އެމީހުންނަށް ބަދަލު ހޯދައިދިނުމަށް ކުރަންޖެހޭ މަސައްކަތްތަކެއްގެ ގޮތުގައި އަފީފް ވަނީ ވިދާޅުވެފަ އެވެ.\n"ދައުލަތުން އެއްވެސް މީހަކަށް ގެއްލުމެއް ދީފައި އޮތް ނަމަ އިންސާފު ހޯދައިދޭން ޖެހޭ. އެއީ ޗޮއިސް އޮތް ކަމެއް ނޫން." އަފީފް\nއެއްވެސް ސަބަބަކާއި ނުލައި، މިދިޔަ ސަރުކަރުން ވެސް އެތައް އެއްބަސްވިމެއް ބާތިލު ކުރިކަމަށް އަފީފް ވިދާޅުވި އެވެ. މިއީ ދަަައުލަތަކުން އިސްވެ އޮވެ ބަޔަކަށް ދޭ އަނިޔާއެއް ކަމުން، ބަދަލު ދެނީ ބަންޑާރަނައިބްގެ ލަފާގެ މަތިން އުފައްދަވާފައިވާ ހާއްސަ ކޮމިޓީއެއްގައި މައްސަލަ ބަލައި ދިރާސާ ކުރުމަށްފަހު ކަމަށް އަފީފް ވިދާޅުވި އެވެ.\nއަފީފް ވިދާޅުވީ 2019 ވަނަ އަހަރުގެ ޖެނުއަރީގައި އުފެއްދި މި ކޮމިޓީގެ ސަބަބުން، ގެއްލުމުގެ ބަދަލުގެ ގޮތުގައި ނަގައިދޭ އަދަދު ކުޑަވެ، އިންސާފު ލިބުން އަވަސްވާ ކަމަށެވެ.\nކޯޓު ހުކުމަކާއި ނުލައި، ނުވަތަ ނިހާއި ހުކުމެއް ނެތި ބަދަލުދޭ މައްސަލައިގައި އަމާޒުވާ ފާޑުކިއުންތަކަށް ނޫސްވެރިއަކު ސުވާލު ކުރުމުން އަފީފް ވިދާޅުވީ، އިންސާފު ލިބެންޖެހޭކަން ހާމަކޮށް ފެންނާން އޮއްވައި ޝަރުއީ ހުރިހާ މަރުހަލާއެއް ނިމެންދެން މަޑު ކުރުމަކީ އެންމެ އެދެވޭ ގޮތެއް ނޫން ކަމަށެވެ.\nމިދިޔަ ސަރުކާރުގައި މިފަދަ ކިތައް އެއްބަސްވުން އުވާލިތޯ ސުވާލުކޮށް، މިހާތަނަށް ބަދަލެއްގެ ގޮތުގައި ދޫކުރި އަދަދާއި ގުޅޭގޮތުން ސުވާލު ކުރުމުން އަފީފް ވިދާޅުވީ ސީދާ އެ އަދަދު އެނގިވަޑައި ނުގަންނަވާ ކަމަށެވެ. އަދި އެ އަދަދު ހަނދާނުގައި ނެތްކަމަށް ވިދާޅުވި އެވެ.\nމަޖިލީހުން ބައެއް މަސައްކަތްތަކަށް ހުރަސްއަޅާކަމަށް ދޭހަވާ މޭރުމަކުން އަފީފް ވިދާޅުވީ، ޝަރުއީ ގޮތުން ފުރިހަމަ ކުރަންޖެހޭ މަރުހަލާތައް ނުނިމެނީސް ބަދަލު ދިނުމުގެ ކަންކަން ކުރިއަށް ނުގެންދިއުމަށް މަޖިލީހުގެ ބައެއް ކޮމިޓީތަކުން ފާސްކޮށްފައިވާ ކަމަށެވެ. އޭނާ ވިދާޅުވީ، މިއީ ސަރުކާރަށް ދިމާވާ ގޮންޖެހުމެއް ކަމަށެވެ.\n"ކަނޑައެޅިގެން ގާނޫނާ ހިލާފަށް ކުރި ކަމެއްގައި އެ މީހެއްގެ ގާތުގައި ކޯޓަށް ދާށޭ ބުނުމަކީ... އެއީ އެންމެ އިންސާފުވެރި ގޮތެއް ނޫން...." އަފީފް\nޕްރެސްގައި ނޫސްވެރިއަކު ވަނީ، ބަދަލު ދިނުމާއި ބެހޭ އެއްވެސް މައުލޫމާތެއް މީޑިއާތަކާއި ހިއްސާ ނުކުރާކަން ފާހަގަކޮށްފައެވެ. އަދި ގިނަ ފަހަރަށް އެކަން އެނގެނީ، ކޯޓުން ހުކުމެއް ކުރުމުންކަން ފާހަގަކޮށްފައެވެ. ނަމަވެސް އަފީފް ވިދާޅުވީ ދައުލަތުން އެއްބަސްވުމެއް އުވާލުމުން، ގެއްލުމަކާއި ކުރިމަތިވެފައިވާނަމަ ދައުލަތުން އެ ފައިސާ ފޯރުކޮށްދޭން ޖެހޭނެ ކަމަށެވެ. މިކަމުގައި އެއްވެސް އޮޅުވުންތަކެއް ނުހުންނާނެ ކަމަށާއި، ނޫސްވެރިން ބޭނުންވެއްޖެނަމަ އެކަމުގެ ތަފްސީލް ހުރި ލިޔުންތައް ވެސް ފޯރުކޮށްދޭނެކަމަށް އަފީފް ވިދާޅުވިއެވެ.


ޒަކާތް ބަހަންޖެހޭނީ އަލުން ހަދާ ލިސްޓަކަށް: ޝަހީމް\nމިދިޔަ އަހަރު އެކުލަވައިލި ފަގީރުންގެ ލިސްޓަށް މި އަހަރު ފިތުރު ޒަކާތް ބަހަން އިސްލާމިކް މިނިސްޓްރީން ނިންމާފައި ވާތީ ކުރީގެ އިސްލާމިކް މިނިސްޓަރު ޑރ.މުހައްމަދު ޝަހީމް އެކަމަށް ފާޑު ވިދާޅުވެއްޖެ އެވެ.\nApril 07, 2020 44\nމި ދުވަސްވަރު މުޅި ސޯޝަލް މީޑިއާ ފުރާލާފައިވަނީ އެކި ރާގުރާގަށް ކިޔާފައިވާ ގުރުއާންގެ އާޔަތްތަކުންނެވެ. ކުޑަކުދިން ފެށިގެން ސިޔާސީ ބޭފުޅުން ވެސް ގެންދަވަނީ ފޯރީގައި އެ ޗެލެންޖުގައި ބައިވެރިވެވަޑައިގަންނަވަމުންނެވެ. ނަމަވެސް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް ފެއްޓެވި އެ ހަރަކާތުގައި އެންމެ ގިނަ ބައެއްގެ...\nApril 01, 2020 79\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ފެއްޓެވި ޗެލެންޖް ކާމިޔާބުވެ، އިންސްޓަގްރާމާއި ޓްވިޓާ އަދި ފޭސްބުކްގައި އެތައް ދިވެހިންނެއްގެ އަޑުން ގުރުއާންގެ އާޔަތްތައް އިއްވާލައިފި އެވެ.\nMarch 30, 2020 56\nގުރުއާނުން ސޯޝަލްމީޑިއާ ފުރާލުމުގެ ޗެލެންޖެއް\nޓޮއިލެޓް ޕޭޕާ ރޯލެއް، ފައިން ޖަގްލްކުރަން އުޅޭ ވީޑިއޯތަކުން ސޯޝަލްމީޑިއާ ފުރާލި "ސްޓޭއެޓްހޯމް" ޗެލެންޖު ރާއްޖެއާ ހިސާބަށް އައިސް ރާއްޖޭގައި ވެސް މި ޗެލެންޖު ވައިގައި ހިފީ އެވެ. ނައިބު ރައީސް ފައިސަލް ނަސީމާއި ކެބިނެޓުގެ ވަޒީރުން ވެސް މީގައި ބައިވެރިވެވަޑައިގެންފި އެވެ. އެކަމަކު ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް...\nMarch 03, 2020 87\nއިމްރާން ގޯސް ފިޔަވަޅުތަކެއް އަޅުއްވައިފި: ޝަހީމް\nއަދާލަތު ޕާޓީ އަށް ވުރެ އެމްޑީޕީ އިސްކުރައްވައި ހޯމް މިނިސްޓަރު އިމްރާން އަބްދުﷲ މިސްރާބު ގޯސް ފިޔަވަޅުތަކެއް އަޅުއްވާފައިވާ ކަމުގެ ތުހުމަތު ކުރައްވައި، އަދާލަތަށް ހައްގު މިންވަރު އެމްޑީޕީން ނުދޭނެ ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\n"އިމްރާންގެ ޓްވީޓުން ތަފާތު ކުރުން އޮންނަކަން ހާމަވޭ"\nކުރީގެ ރައީސް އަބްދުﷲ ޔާމީންއާ ގުޅޭ ގޮތުން ހޯމް މިނިސްޓަރު އިމްރާން އަބްދުﷲ ކުރެއްވި ޓްވީޓުން ޖަލުގައި ތަފާތު ކުރުން އޮންނަކަން ދޭހަކޮށްދޭ ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު މިއަދު ވިދާޅުވެއްޖެ އެވެ.\nJanuary 09, 2020 19\nJanuary 08, 2020 43\nއޯއައިސީގެ ޖަލްސާގައި ޝަހީމްގެ ގުރުއާން ކިޔެވުން\nއޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) ގެ ޖަލްސާއެއްގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ފުރަތަމަ ފަހަރަށް އިއްޔެ ގުރުއާން ވިދާޅުވެއްޖެ...\nJanuary 08, 2020 74\nއާ މިސްކިތް ހެދީ ޔާމީންގެ ތަސައްވުރުގެ މައްޗަށް:ޝަހީމް\nސައޫދީ އަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒްގެ ޚަރަދުގައި މާލޭގައި އިމާރާތް ކުރި މިސްކިތް ހެދީ ކުރީގެ ރައީސް އަބްދުﷲ ޔާމީންގެ އަމިއްލަފުޅު ވިސްނުންތެރި...\nނަޝީދުގެ ވާހަކަފުޅާ މެދު ޝަހީމްގެ ނުރުހުން!\nއަނިޔާވެރި އަމަލުތަކަށް އަރައިގަންނަ ހަރުކަށި ފިކުރާ، ސައުދީ އަރަބިއްޔާއާ ގުޅުވައި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ކުރެއްވި ސުވާލަކާ މެދު ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ހިތްހަމަނުޖެހުން ފާޅުކުރައްވައިފި އެވެ.\nDecember 04, 2019 49\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީގެ މަރާ ގުޅިގެން ރިޔާސީ ކޮމިޝަނަށް ދޮގު މައުލޫމާތު ދިން ކަމުގެ ތުހުމަތުގައި ދައުވާކުރަނީ އޭނާގެ ސިޔާސީ...\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީގެ މަރާ ގުޅިގެން ރިޔާސީ ކޮމިޝަނަށް ދޮގު މައުލޫމާތު ދިން ކަމުގެ ތުހުމަތުގައި ކުރީގެ އިސްލާމިކް...\nޑރ. އަފްރާޝީމް އަލީ އަވަހާރަކޮށްލުމުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު އަދި އަދާލަތު ޕާޓީގެ ވެސް އެއްވެސް ބައިވެރިވުމެއް ނޯންނާނެ ކަމަށް، ގެއްލުވާލާފައިވާ މީހުންނާއި ގޮތް ނޭނގޭ މަރުތަކުގެ މައްސަލަތައް ބަލަން އުފެއްދި ރިޔާސީ ކޮމިޝަންގެ ތަހުގީގަށް ފަހު ނެރުނު ރިޕޯޓުގައި ހެކިވެރިޔަކު ބުނެފައި އެބަ...\nރިޕޯޓްގައި ޝަހީމަށް ކުރީ ދޮގުތުހުމަތު: އިދިކޮޅު\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ އަވަހާރަކޮށްލި ގޮތް ތަހުގީގުކޮށް ރިޔާސީ ކޮމިޝަނުން ތައްޔާރު ކުރި ރިޕޯޓްގައި ކުރީގެ އިސްލާމިކް އެފެއާޒް މިނިސްޓަރު ޑރ. މުހައްމަދު ޝަހީމް އަލީ ސައީދަށް ކޮށްފައި ވަނީ ދޮގު ތުހުމަތު ތަކެއް ކަމަށް ބުނެ އިދިކޮޅު ޕީޕީއެމް/ޕީއެންސީން އެ...\n"އަބުރު ކަތިލައިފި، ތިޔަ ދިނީ އެންމެ ބޮޑު އަނިޔާ"\nޑރ. އަފްރާޝީމް އަލީ އަވަހާރަކޮށްލި މަައްސަލައިގައި ރިޔާސީ ކޮމިޝަނުން ތައްޔާރުކުރި ރިޕޯޓުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައިދުއާ ގުޅޭގޮތުން...\nޑރ. އަފްރާޝީމް އަލީ އަވަހާރަކޮށްލުމާ ގުޅޭ ގޮތުން ރިޔާސީ ކޮމިޝަންގެ ތަހުގީގަށް ދެއްވި ބަޔާނުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އިތުރުފުޅު ހައްދަވާފައިވާ ކަމަށް...


Saleem dhekkevi vaahakaathakah faadukiyun\nސަލީމްގެ ވާހަކަަތަކަށް އާންމު ފާޑުކިޔުން\nހޯރަފުށީ ދާއިރާގެ މެމްބަރު އަހުމަދު ސަލީމް: އޭނާ ދެއްކެވި ވާހަކަތަކަށް ފާޑުކިޔުން އައި -- ފޮޓޯ: މަޖިލިސް\nސިވިލް ސާވަންޓުންނާ ގުޅޭ ގޮތުން ހޯރަފުށީ ދާއިރާގެ މެމްބަރު އަހުމަދު ސަލީމް ދެއްކެވި ވާހަކަތަކަށް އެތައް ބައެއްގެ ފާޑުކިޔުން އަމާޒުވެއްޖެ އެވެ.\nސިވިސް ސާވިސް ކޮމިޝަން (ސީއެސްސީ) ގެ ގާނޫނަށް އިސްލާހު ގެނައުމުގެ ބިލެއް އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ހުށަހަޅުއްވައިފައިވާއިރު އެއާ ގުޅޭގޮތުން މިދިޔަ އަންގާރަ ދުވަހު މަޖިލީހުގައި ބޭއްވި ބަހުސްގައި ސަލީމް ވިދާޅުވި ގޮތުގައި ސިވިލް ސާވިސްގެ މުވައްޒަފުންނަށް އެހެނިހެން އާންމު ރައްޔިތުންހެން ހިޔާލު ފާޅުކުރުމުގެ މިނިވަން ކަމެއް ނޯންނާނެ އެވެ. އެމީހުންނަކީ ވަކި ހުދޫދެއެއްގައި ވަކި އުސޫލުތަކަކާއި ވަކި ޑިސިޕްލިންއަކަށް ތަބާވާން ޖެހޭބައެކެވެ.\nއެގޮތުން ވަޒީފާގައި އެއްބަސްވުމުގައި ސިވިލް ސާވަންޓުން ސޮއި ކުރަނީ އާންމު ރައްޔިތުންނަށް ލިބޭ ހިޔާލުފާޅު ކުރުމުގެ މިނިވަންކަން ހަނި ކުރިޔަސް އެކަމަށް އެއްބަސް ވެގެން ކަމަށް އޭނަ ވިދާޅުވި އެވެ.\n"ފޭސްބުކްގައި ބޭނުންހާ އެއްޗެއް ނުލިޔެވޭނެ. ބޭނުންހާ އެއްޗެއް ނުދެއްކޭނެ. އޭނާއަކީ ފޭސް ލެސް މީހެއްްގެ ގޮތުގައި ތަޖުރިބާކާރުން ބުނަނީ. އޭނާއަކީ ވަޒީފާގެ އެއްބަސްވުމުގައި ސޮއި ކުރާ ހިސާބުން ކަށްވަޅަށް ދާންދެން އަނގަ މަޑުންލައިގެން ހުންނަން ޖެހޭނެ މީހެއް،" ސަލީމް ވިދާޅުވި އެވެ.\nސަލީމް ދެން ނެންގެވި މައްސަލައަކީ އިންތިހާބުތަކުގައި ސިވިލް ސާވަންޓުން ވަކި ކެންޑިޑޭޓަކަށް ތާއީދުކޮށް ވާހަކަ ދެއްކުމެވެ. ސަލީމްގެ ނަޒަރުގައި އެފަދަ ވާހަކަތައް ފޭސްބުކް ފަދަ ޕްލެޓްފޯމްތަކުގައި ލިޔެވިގެން ނުވާނެ އެވެ.\nސަލީމް ދެއްކެވި ވާހަކަތައް ސޯޝަލް މީޑިއާގައި ވައިރަލްވެފައިވާއިރު އެ ވާހަކަތަކަކީ ސިވިލް ސާވަންޓުންގެ ދޫ ބަންދު ކުރުމުގެ މަގްސަދުގައި ދައްކާ ވާހަކަތަކެއް ކަމަށް ގިނަ ބަޔަކު ވަނީ ސިފަކޮށްފަ އެވެ.\n"އަހަރެން ސިވިލް ސާވަންޓެއްގެ ގޮތުގައި މަސައްކަތް ކުރާތާ އަށް އަހަރުވެއްޖެ. އަޅުގަނޑުމެންނަކީ އަޅުންނެއް ނޫން. އަޅުގަނޑުމެންގެ ވެސް މޫނެއް ވޭ. އަޑެއް އޮވޭ" ހަމްދޫން ކިޔާ މީހަކު ނުރުހުން ފާޅުކޮށް ކުރި ޓުވީޓެއްގައި ވެއެވެ.\nނުރުހުން ފާޅުކުރި އެހެން މީހަކު ބުނި ގޮތުގައި ގާނޫނު އަސާސީން ރައްޔިތުންނަށް ލިބިދީފައިވާ ހައްގެއް ސިވިލް ސާވިސްގެ އުސޫލުތަކެއް ކަމަށް ބުނެ ނިގުޅައި ނުގަނެވޭނެ އެވެ. ސިވިލް ސާވަންޓުންގެ ކިބައިން މަދަނީ އަސާސީ ހައްގުތައް ނިގުޅައި ނުގަނެވޭނެ ކަމަށް ރާއްޖޭގެ ސުޕްރީމްކޯޓުން 2005 ވަނަ އަހަރު ނިންމާފައި ވެއެވެ.\nސަލީމްގެ ވާހަކަތަކަށް އިދިކޮޅު ޕީޕީއެމްއަށް ނިސްބަތްވާ މާވަށު ދާއިރާގެ މެމްބަރު މުހައްމަދު ސައީދު ވެސް އިއްޔެ މަޖިލީހުގައި ވަރަށް ބޮޑަށް ފާޑުވިދާޅުވި އެވެ. ހާއްސަކޮށް އޭނާގެ ނުރުހުން އެންމެ ބޮޑަށް އަމާޒުވީ "ކަށްވަޅަށް ދާންދެން އަނގަ މަޑުންލައިގެން ހުންނަން ޖެހޭނެ މީހެއް" ކަމަށް ސަލީމް ވިދާޅުވެފައި އޮތުމަށެވެ. ސަލީމްގެ އެ ވާހަކަ ސައީދު ސިފަ ކުރެއްވީ އޭރެއްގައި އޮންނަ ސަރުކާރަކުން ކޮންމެ ކަމެއް ކުރިޔަސް މަޑުމަޑުން ތިބެން އެންގި އެންގުމެއްގެ ގޮތުގަ އެވެ.\nއެވާހަކަތަކާ ދެން އޭނާ ގުޅުވާލެއްވީ ވެރިކަން ކުރާ އެމްޑީޕީން އިދިކޮޅުގައި އޮވެ ދެއްކެވި ވާހަކަތަކާ އެވެ. މިހާރު ދައްކާ ވާހަކައާ ކުރިން ދެއްކި ވާހަކަ ފުށުއަރާތީ "ދެ އަނގައިން" ދައްކާ ވާހަކަތަކުގެ ނިޔަތާމެދު އޭނާ ސުވާލު އުފެއްދެވި އެވެ.\n"ވަރަށް ބޮޑަށް ގާނޫނުތައް ހެދެމުން ދިޔަ ދުވަސްވަރު އެމްޑީޕީން މަގުމައްޗަށް ނުކުމެމި ގޮވާލަނީ މަދަނީ ބަސްނޭހުމަކަށް ދާން. ސިވިލް ސާވަންޓުން ވެސް މަސައްކަތް ހުއްޓާލަން. އެއްގޮތަކަށް ވެސް އޭރު އޮތް ސަރުކާރު ބުނާ ބަހެއް އަހައިގެން ނުވާނެޔޭ. ސަރުކާރު ބަދަލު ކުރެވޭނީ މަދަނީ ބަސްނާހައިގެންނޭ" މާޒީ ހަންދާން ކޮށްދެއްވަމުން ސައީދު ވިދާޅުވި އެވެ.\nސިވިލްސާވިސް ކޮމިޝަން މުހައްމަދު ސައީދު އަހުމަދު ސަލީމް\n"ތިމާއެދޭ ފިކުރުގެ ވަކާލާތަށް ހުރަސް އަޅައިގެން ނުވާނެ"


REPORT: Mi Hiy Dhathi Kan Nimumakah Gehnnaanee Aharen! | Hathaavees\nއެޑިޓަރުގެ ނޯޓް: މިއީ ކޮވިޑް ހުއްޓުވުމަށް ދިވެހި މީޑިއާ އިން އިސްނަގައިގެން ކުރިއަށް ގެންދާ ގައުމީ ކެމްޕޭންގެ ދަށުން ގެނެސްދީފައިވާ ރިޕޯޓެކެވެ.\nPrevious ކްރިމިނަލް ކޯޓުގެ ފަނޑިޔާރު ކަމަށް ދީބަނާޒު އައްޔަން ކުރައްވައިފި\nNext ދިވެހިންގެ ތަނަވަސްކަން ހޯދޭނީ އިންޑިއާއެކު ގުޅުން ބަދަހިކޮށްގެން: ނަޝީދު


Maradona Ge Sharafugai Napoli Ge Dhanduge Nan Badhalu Kuranee - Vaguthu\nމަރަޑޯނާގެ ޝަރަފުގައި ނާޕޯލީގެ ސޭން ޕައޮލޯ ސްޓޭޑިއަމްގެ ނަން ޑިއެގޯ އަރްމަންޑޯ މަރަޑޯނާގެ ނަމަށް ބަދަލުކުރާނެ ކަމަށް ނާޕޯލީގެ މޭޔަރު ލުއިޖީ ޑީ މެޖިސްޓްރިސް ބުނެފިއެވެ.\nމަރަޑޯނާ މަރުވި ކަމުގެ ހަބަރާއެކު ރޭ މޭޔަރު ލުއިޖީ އޭނާގެ ރަސްމީ ޓުވިޓާ އެކައުންޓުން ކުރި ޓުވީޓެއްގައި ބުނެފައިވަނީ ދުނިޔޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ ޑިއެގޯ މަރަޑޯނާ ރައްޔިތުން ދެކެމުން އައި އެތައް ހުވަފެންތަކުގައި ކުލަ ޖައްސައި ދިން ކަމަށެވެ.\n"އޭނާގެ ހުނަރުވެރި ކަމުގެ ސަބަބުން ނާޕޯލީ ފުޓުބޯޅައިގައި މަތީ ހަރުފަތަކަށް ގެނެސްދީފި. އޭނާގެ ޝަރަފުގައި އަހަރުމެންގެ ސްޓޭޑިއަމްގެ ނަން ބަދަލުކުރާނަން". މަރަޑޯނާ ނާޕޯލީއަށް ކޮށްދިފައިވާ ހިދުމަތުގެ އަގު ވަޒަން ކުރާނެކަން ހާމަކުރަމުން މޭޔަރު ކުރި ޓުވީޓުގައި ބުނެފައިވެއެވެ.\nމަރަޑޯނާ ވަނީ ނާޕޯލީގެ ހަމައެކަނި އިޓާލިއަން ލީގް އޭނާގެ އިސް ދައުރަކާއި އެކު ހޯދައިދީފައެވެ.\n"2017 ވަނަ އަހަރު މަރަޑޯނާވަނީ އަހަރުމެންގެ ސިޓިޒަން އޮފް އޮނަ އަކަށް ވެފަ. އޭނާ ވަނީ އަހަރުމެންނަށް އުފާވެރިކަމާއި ހިތްހަމަޖެހުން ގެނެސްދީފަ. މުޅި ނަޕޯލީ ވެސް މަރަޑޯނާ ދެކެ ލޯބިވަން،" ނާޕޯލީގެ ރައްޔިތުންގެ ހިތުގައި މަރަޑޯނާއަށް އޮތް ލޯބި ހާމަކޮށްދެމުން މޭޔަރު ބުންޏެވެ.\nމަރަޑޯނާ ނާޕޯލީއަށް ބަދަލުވީ ބާސާގައި ހުރުމަށް ފަހު 1984 ވަނަ އަހަރުއެވެ. އޭނާ ނާޕޯލީއަށް ބަދަލުވި ސީޒަނުގައި 14 ލަނޑު އެޓީމަށް ކާމިޔާބުކޮށްދީފައިވެއެވެ.\nނޮވެމްބަރު 26, 2020 17:56\nނޮވެމްބަރު 27, 2020 15:37\nއެވްރެޖް ކުޅުންތެރިން ދަށް ޒަމާނުގައި މަރަޑޯނާ 14 ލަންޑު ޖެހި.. އެކަމަކު އެވްރެޖް ކުޅުންތެރިން ތަފާތު މޮޅު މިއޮއް ޒަމާނުގައި ރޮނަލްޑޯ 30 ލަނޑުން މަތީގައި ރެކޯޑް ހިފަހައްޓަމުންދަނީ.. އެނެއްކޮޅުން މެސީ އެހެރީ.. ހުސް ޕެނަލްޓީން ލަނޑު ޖަހަމުން އެދަނީ މިފަހުން.. ދެން މަ ކާލާ


އިންޑިއާ ސިފައިން 11 އަހަރުގެ ކުޑަކުއްޖަކު ބަޑިޖަހައި މަރާލައިފި\nއިބްރާހިމް އާދަމް 15 ސެޕްޓެމްބަރު 2020 22:12\nއިންޑިއާ ސިފައިންގެ މީހަކު.\nކަޝްމީރުގެ ބޯޑަރު ސަރަހައްދުގައި އިންޑިއާ ސިފައިން ބަޑި ޖަހައި 11 އަަހަރުގެ އަންހެން ކުއްޖަކު މަރާލައިފިއެވެ.\nމިކަމާ ގުޅިގެން އިންޑިއާ ގެ އިސް ޑިޕްލޮމެޓަކު ޕާކިސްތާނުގެ ފޮރިން މިނިސްޓްރީން ވަނީ ހާޒިރުކޮށް ޝަކުވާކޮށްފައެވެ. އިންޑިއާ ސިފައިން ބަޑީގެ ހަމަލާތަކެެއް ކަޝްމީރުގެ ޕާކިސްތާނު ސަރަހައްދަށް ދިނީ 13 ސެޕްޓެމްބަރު ގައެވެ.\nޕާކިސްތާނު ސަރުކާރުން ހާމަކުރި ގޮތުގައި އިންޑިއާ ސިފައިންގެ ހަމަލާގައި 11 އަހަރުގެ އަންހެން ކުއްޖަކު މަރުވެފައިވާއިރު ކުޑަ ދެފިރިހެން ކުދިންނާއި 75 އަހަރުގެ އަންހެނަކު ވަނީ ޒަހަމްވެފައެވެ. އިންޑިއާ ސިފައިންގެ ހަމަލާތަކުގައި މިއަހަރު އެކަނިވެސް 18 މީހުން ޝަހީދުވެ 180 މީހުން ޒަހަމް ވެފައިވާ ކަމަށް ޕާކިސްތާނުން ބުނެފައިވެއެވެ.\nޕާކިސްތާނާއި އިންޑިއާގެ ގުޅުން އިތުރަށް ގޯސް ވެފައިވަނީ އިންޑިއާގެ ޤާނޫނު އަސާސީން ކަޝްމީރަށް ދީފައިވާ ހާއްސަ ހާލަތު އިންޑިއާ ސަރުކާރުން އުވާލައި އިންޑިއާގެ ސްޓޭޓަކަށް ކަޝްމީރު ހެދުމުގެ ސަބަބުންނެވެ. އެގޮތަށް ހެދުމަށް ފަހު އިންޑިއާގެ ސަރުކާރުން ވަނީ ކަޝްމީރުގައި ކާފިއު ހިންގާ އެތައް ބަޔަކު ހައްޔަރުކޮށްފައެވެ. އަދި އިންޓަނެޓުވެސް ކަނޑާލާ ކަޝްމީރުގެ މުސްލިމް ލީޑަރުންތައް އިންޑިއާ ސިފައިން ވަނީ ހައްޔަރުކޮށްފައެވެ.\n95 % ރުޅިއައި\nކަޝްމީރު ޕާކިސްތާން އިންޑިއާ ސިފައިން ބަޑިޖެހުން\nAugust 17, 2019 11:22:28\nކަޝްމީރު މައްސަލާގައި އިންޑިޔާއާއި ޕާކިސްތާނުގެ މެދުގައި ބަހުގެ ޙަމަލާތަކެއް\nDecember 10, 2019 14:40:50\nކަޝްމީރުގެ އެންމެ ބޮޑު މިސްކިތުގައި ހުކުރު ނަމާދު ކުރުން އިންޑިއާ ސިފައިން ހުއްޓުވިތާ4މަސް!\nދެންމަރާނީ ދިވެހި ކުދިން... އަތްޖަހަން ތިބޭ\nދެން ކީއްހޭވީ ބުނާ މީހުން އޭރުންވެސް ބުނާނީ އެހެން. އިންސާނުން ކަމުގަވެސް ނުފުދޭހާ ދަށު ދަރަޖައިގެ މީހުން މިގައުމުގަ އެބައުޅޭ ވިއްޔަ.


2 maheh haa dhuvas therey Trump dhaane, Alhugandumen thibeyne: Iran | Mihaaru\nދެ މަހެއްހާ ދުވަސްތެރޭ ޓްރަމްޕް ދާނެ، އަޅުގަނޑުމެން ތިބޭނެ: އީރާން\n17 ނޮވެމްބަރ 2020 - 13:007comments\nތެހެރާން (ނޮވެމްބަރު 17) - އެމެރިކާގެ މިހާރުގެ ސަރުކާރު ނިމެން މަދު ދުވަސްކޮޅަކަށްވެފައިވާ އިރު އެ ގައުމާ ބައިވެރިވެގެން އީރާނަށް ދަތި ނުކުރުމަށް މެދުއިރުމަތީގެ ގައުމުތަކަށް ތެހެރާނުން ގޮވާލައިފި އެވެ.\n"ދެ މަހެއްހާ ދުވަސްތެރޭ ޓްރަމްޕުގެ ވެރިކަން ނިމިގެން ދާނެ. އެކަމަކު އީރާން އޮންނާނެ،" ޚާރިޖީ ވަޒީރު ޖަވާދު ޒަރީފް ކުރެއްވި ޓްވީޓެއްގައި ވިދާޅުވި އެވެ.\nއޭނާ ވިދާޅުވީ މިއީ އަވަށްޓެރި ގައުމުތަކަށް ދޭ އިޚްލާސްތެރި މެސެޖެއް ކަމަށެވެ.\nއަވަށްޓެރި ގައުމުތަކަށް ޒަރީފްގެ މި މެސެޖް ދިން އިރު ޓްރަމްޕުގެ ވެރިކަމުގައި ބާކީ އޮތް ދުވަސްތަކުގައި އީރާނާ ދެކޮޅަށް އިތުރު ދަތިކުރުމުގެ ފިޔަވަޅުތައް އެޅުމަށް އެމެރިކާ އިން މަސައްކަތް ކުރާ ކަމަށް އެ ގައުމުގެ މީޑިއާތަކުން ވަނީ ބުނެފަ އެވެ. އެމެރިކާގެ ނިއުސް ވެބްސައިޓަކުން އާދިއްތަ ދުވަހު ބުނެފައި ވަނީ ރައީސްކަމުގެ ހުވާ ޖޯ ބައިޑަން ޖެނުއަރީ 20 ވަނަ ދުވަހު ކުރެއްވުމުގެ ކުރިން، ކޮންމެ ހަފުތާއަކު އެއް ފަހަރު އީރާނާ ދެކޮޅަށް އިތުރު ފިޔަވަޅެއް އެޅުމަށް ޓްރަމްޕް ސަރުކާރުން ދަނީ މަސައްކަތް ކުރަމުންނެވެ. އަދި އެ ފިޔަވަޅުތައް އަޅަނީ އެމެރިކާއާ ގުޅިފައިވާ އަރަބި ގައުމުތަކުގެ އެހީއާ އެކު ކަމަށް ވެސް ބުނެފައިވެ އެވެ.\nދުނިޔޭގެ ބޮޑެތި ބާރުތަކާއި އީރާނާ އެކު 2015 ވަނަ އަހަރު ސޮއިކުރި ނިއުކްލިއާ އެއްބަސްވުމުން އެމެރިކާ ވަނީ މެއި 2018 ގައި ވަކިވެފަ އެވެ. އެ އެއްބަސްވުމުން އެމެރިކާ ވަކިވުމަށް ފަހު ޓްރަމްޕް ވަނީ އީރާނާ ދެކޮޅަށް ދަތިކުރުމުގެ އިތުރު ފިޔަވަޅުތައް އަޅައިފަ އެވެ.\nއިތުރު ލިޔުންތައް އީރާން ޑޮނަލްޑް ޓްރަމްޕް އެމެރިކާގެ އިންތިޚާބު 2020\nޓްރަމްޕް ހެދި ގޯސްތައް ބައިޑަން ރަނގަޅު ކުރަން ޖެހޭނެ